
Prevela s talijanskog VILKA DEANOVIĆ 


Ako se netko uznemiri pročitavši ovu knjigu, 
htjela bih mu kazati: »Ne treba da se gane te. Sve 
je to fantazija .« Ali, nažalost, to ne mogu kazati. 

Nisam ja izmislila ovu pripovijest. Realnost je 
strašni Romanopisac i ona ju je zasnovala i stvorila. 

Realnost mi je zapjevala jasne note početka i 
ona mi je diktirala crne stranice završetka. 

— A konac? — zapitat će tkogod. — Ali ova 
knjiga nema konca! Iza noći dolazi zora, a iza 
zore dan . . . Sto se pak dogodilo sa Leslie? 

Ja odgovaram: Život se ne svršava samom 
smrti. 

Leslijina se povijest svršila. 

. . . »The rest is silence «. 


Od iste talijanske spisateljice izdane su u 
nakladi .Zab. Biblioteke" već dva krasna 
romana: ,Mea Culpa‘ i.Vaevictis 

I 


Prepustimo je Majci Prirodi, — reče Mr. 
Williams, seoski liječnik, izlazeći iz sobe bolesni- 
čine, pošto je oprezno za sobom zatvorio vrata. 
Potapša po ramenu muža, koji je klonuo na sjeda- 
lici u hodniku s licem među rukama: — Prepu- 
stimo je Majci Prirodi. 

Francis Harding podigne čelo, na koje su pa- 
dale već prosjede razbarušene kose. 

— Zar nema opasnosti ? — zapita i upre oči, 
crvene od bdijenja i plača, u svoga starog prija- 
telja i kolegu. 

— Nikakve ! Nikakve opasnosti, — reče doktor 
Williams veseo i dobroćudan; — a vi, dobri moj 
Frank, pođite na šetnju. 

— Koliko će još potrajati? — zapita muž. 

— Četiri . . . pet ... ili šest sati, — odgovori 
liječnik. 

Dugi jauk, a za njim drugi, pa treći sve jači, i 
napokon oštar, dirljiv krik dopre do njih kroz za- 
tvorena vrata. Muž se zaprepasti, poblijedi, za- 
cvokoće zubima, a hladan mu znoj orosi čelo. 
Htjede se natrag vratiti. 

— Ne, ne! — usklikne liječnik uhvativši ga za 
ruku. — Samo biste joj smetali. Ima ona dobru 
Jessie, koja na nju pazi. Napolje, napolje . . . 

I povede prijatelja, koji je kao pijanac teturao 
niz kratke stube od Rose Cottage i po tužnom i 
ogoljenom vrtiću, gdje su se ljubičaste viholjice i 
posljednje oktobarske ruže, bijene od vjetra, ža- 
lile, Što su u jesen mjesto u proljeće došle na svijet. 

— Hajde! Pođite šetati, — ponovi liječnik. 

— Ja idem da obavim tri posjeta, pa se vraćam 
ovamo. Jao vama, ako vas opet tu nađem! 

I stisnuvši ljubezno prijateljevu ruku pođe dok- 
tor Williams da odveže s ograde uzde starog bije- 
log konja, koji je spokojno pasao na rubu poljskog 
puteljka. 

— Poći ću da vidim curicu, — uzdahne Harding 
skrenuvši tmuran pogled u pravcu sela, obraslog 
zelenilom pola milje daleko odatle. 

— Evala, evala! Gdje je imate? 

— Poslao sam je učiteljici, — reče Harding; 

— ona mi se ponudila da če je zadržati kod sebe 
ove dane. 

— Dobro je stvorenje ta Miss Smith, — pri- 
mijeti doktor. 1 s uzdama u ruci uspne se na dvo- 
kolicu. — Ne zovem vas sa sobom, jer idem u 
obratnom smjeru. Ulostalom, hodanje će vam ko- 
ristiti. 

Harding odobri tužnom kretnjom, dok se dok- 
tor, udarivši uzdama po debelom vratu konja, od- 
vezao poskakujući u svojoj žutoj dvokolici po du- 
gom, ravnom od jesenskog vjetra očišćenom polj- 
skom putu. 

Francis Harding silazio je polagano stranputi- 
com prema selu Wild-Forest u strepnji, da još prije 
nego se odaleči, ne bi ponovno čuo onaj jauk, onaj 
krik, koji se je već od neko dvanaest sati ponavljao 

u sve kraćim razmacima vremena i koji je postajao 
sve bolniji i dirljiviji. 

I dok je silazio, okružen vlažnim i smaragdnim 
livadama, pod crvenkastim i napola ogoljelim sta- 
blima, razmišljao je bolno: što koristi, da sam 
liječnik, kad ne mogu pomoći najmilijoj osobi u 
času njenog teškog bola? Kad joj ne mogu ublažiti 
teške muke ? 

I mislio je, da premda kao muž nije mogao po- 
magati pri porođaju svojoj ženi, da bi ipak mogao 
barem biti uz nju i pružiti joj da udiše malo kloro- 
forma u časovima najtežih bolova. 

Ali je bilo poznato, da je stari Williams ljubo- 
moran na svoje pacijentice te da ne trpi ničije po- 
moći, čak ni muževljeve. 

I nastavljajući svoj put, potišten, mislio je o 
sebi: kakav sam ja liječnik? Bijedan i groteskan! 
Specijalist za tropske bolesti u ovom seocu sjeverne 
Engleske, gdje se sunce javlja svaki deseti dan ! 
Kakva je ironija ovdje znati liječiti slučajeve sun- 
čanice i azijatske kolere ! Biti usavršen u prouča- 
vanju elefantijazisa i gube, u liječenju zmijskim i 
biljnim otrovima ! . . . Ah, bilo bi bolje, da je ostao 
u Indiji, osamljen brodolomac života na žarkim i 
pustim obalama Malabara, među vojnicima i crn- 
cima; bilo bi bolje, da se nije vratio u svoje rodno 
mjesto, da se nije oženio blagim i plahim stvore- 
njem, dvadeset godina mlađim od sebe; stvorenjem, 
koje mu je sada, u teškim bolovima, davalo na svijet 
djecu — jednako plahu i blagu, jednako nesposobnu 
za život kao što je i on sam . . . 

Razmišljao je dalje da se utješi : zapravo nje- 
gova starija kćerka — jedina do danas — mala 

Myosotis, koju je sada išao da pohodi, nije ni to- 
liko blaga ni plaha ... I na pomisao na Myosotis 
doktor Francis Harding ubrza korak. 

Stigne do učiteljičine kuće i pokuca tiho na ze- 
lena vratašca, te ne sačekavši odgovora, zaokrene 
ručkom i uđe. 

Odmah iz predsoblja u prizemlju dotrča mu u 
susret njegova kćerkica, a za njom Miss Smith. 

— Tata! — klikne djevojčica i skoči mu u za- 
grljaj. Zatim pogledavši uokolo zapita: — Gdje je 
mama? 

— Već sam ti kazala, — upadne žurno učiteljica, 
mističko-pjesnička duša, namignuvši doktoru Har- 
dingu; — otišla je u bašču Hesperida da ti donese 
malog brata. 

— Nije trebala odlaziti, — reče mala Myo- 
sotis, — mogli smo poslati vrtlara ili koga dru- 
goga da pođe po nj. Uostalom, — nadoda malko 
namrštena, — nismo ni trebali brata; zar ne, tata? 

Otac zasuče nervozno svoje prosjede brkove i 
sažme ramenima, kao da su ga te riječi dirnule. 

— Imaš pravo, — reče kao da se opravdava. 

Učiteljica se ponovno umiješa: — Treba sa za- 
hvalnošću primiti ono, što nam šalje dragi Bog. 

— Ali onda, — prihvati Myosotis s tvrdogla- 
vošću, prirođenom djeci, — ako ga je Bog poslao, 
nije trebalo da se mama muči i ide po njega. 

Otac se na silu nasmiješi; ali se Miss Smith na- 
mršti. — Tiho ! — reče. — Djeca smiju govoriti 
samo onda, kad ih tko što zapita. 

Zatim pogledom zapita doktora Hardinga. 

— Ah! — odgovori on duboko uzdahnuvši. 
— Nije još . . . Liječnik se nada za koji sat . . . 


— Ah ! — ponovi Miss Smith. 

I oboje upru svoj malo žalosni i bezizražajni 
pogled u dijete i zašute. 

Napokon Miss Smith predloži englesko sredstvo 
za ublaživanje i najtežih bolova: 

— Uzmimo šalicu čaja ! 

Međutim je debeli bijelac doktora Williamsa 
polaganim korakom uzlazio uz niske brežuljke i si- 
lazio kasom preko malih ravnica; i doktor je 
Williams brižljivo i savjesno obavio svoja tri po- 
sjeta. Zatim se debeli bijelac ponovno uputio prema 
Rose Cottage; polaganim korakom uz uzbrdice, a 
kasom u spuštanju; i stigao je pred večer pred ze- 
lenu ogradicu. 

Francis Harding šetao se gore-dolje po melan- 
količnom vrtiću pri zapadu sunca, i stiskao je ru- 
kama glavu. 

— Doktore ! . . . Doktore ! — zajeca, — pomo- 
zite joj, pomozite joj za ljubav Božju. 

A doktor je, ulazeći u tamno predsoblje i svla- 
čeći kaput, ponovio dobrodušno: 

- — Ali što, ali što ! . . . Treba je prepustiti Majci 
Prirodi. 

I pustiše da učini svoje Majka Priroda — ta 
stara Dadilja, slijepa, gluha, luda i opaka. — I 
ona privede životu u mlazu krvi slabašno novoro- 
đenče; a u istom purpurnom mlazu gurne u smrt 
drugo, dragocjenije biće — — — — — — 


— Gdje je mama?... Gdje je? — vikala je 
Myosotis ulazeći neočekivana i sama sutradan 
ujutro u Rose Cottage. Učiteljica je došla u zoru, 
dok je curica još spavala ; ali, tek što se probudila, 

Myosotis je izmakla staroj služavci i otrčala preko 
brežuljka svojoj kući. 

U sobi za primanje bili su sakupljeni njen otac, 
učiteljica, liječnik i stara Jessie; ova je držala na 
koljenima zamotak od bijele vune. 

Myosotis ponovi svoje pitanje: — A gdje je 
mama? 

Ni njen otac, ni liječnik, ni učiteljica, ni Jessie, 
nitko joj ne odgovori. Možda nisu znali, što bi. 
Jedini, koji je mogao znati, bio je onaj vuneni za- 
motak; no on nije otvorio usta. 

— Kada će se povratiti? . . . 

Nitko ne odgovara. Svi su tiho plakali. 

— Zar je ostala u onom vrtu? — zapita djevoj- 
čica prišavši k ocu, koji je bio prignut, s laktima na 
koljenima, a s licem pokrivenim rukama. 

Otac brižnu u plač naslonivši svoju sijedu glavu 
na slabašno rame svoje djevojčice. Tada zaplače i 
ona iz svega glasa, da su svi ostali morali prestati 
s plakanjem, da nju mogu tješiti. 

Nato ju Miss Smith odvede odande. 

II 

Dani su prolazili, a maloj Myosotis nije nitko 
ništa kazao. Za nju je mama još uvijek obilazila 
po vrtu Hesperida, otvarajući čaške cvijeća da 
nađe, u kojoj je najljepše dijete. 

No jedne večeri, obilazeći samotna po bašči, 
mala Myosotis ugleda pred vratima plota maloga 
Joe Sibthorpe, koji je s drvenom puškom uperio 
kao da će pucati na nju. Ona ga zovne i povjeri 
mu, kako se strašno dosađuje bez svoje mame, i 
neopisivo je bilo njeno veselje, kad je Joe uskliknuo : 

— Ali mora da se je povratila. Čuo sam jako 
vriskanje u tvom domu. 

Myosotis odmah potrči stranputicom do Cottage ; 
i Joe je kasao za njom podižući svaki čas pušku 
da nišani na zvijeri, koje su bez sumnje bile skri- 
vene u obližnjem grmlju. 

Vrata ograde u Rose Cottage bila su zatvorena, 
ali su djeca obišla okolo i našla otvoren kuhinjski 
ulaz. Dolje nije bilo nikoga, pa su oboje uzašli gore 
po malom drvenom stubištu. 

Iz Myosotisine sobe, koja je bila prva do stu- 
bišta, začuju isprekidan vrisak tankog glasića. Myo- 
sotis lagano potisne vrata i uđe; slijedio ju je Joe 
s puškom, spremnom za svaki slučaj. 

Jessie je u širokoj bijeloj pregači kupala neko 
sitno ljudsko stvorenje, koje je plakalo i premetalo 

se po vodi kao kakva grdobica. Tek što je ugle- 
dala Myosotis, žena obori oči, i Myosotis opazi, 
da je i ona plakala kao i djetešce u vodi; samo što 
nije onako vriskala. 

Joe se skamenio uz vrata sobe. 

— Jaoh! Koliki užas! Kako je crven! — reče. 
— I kakva su mu usta ! . . . 

Myosotis priđe bliže i nakon kratkog proma- 
tranja upita Jessie: — Je li dječak ili djevojčica? 

Jessie ne odgovori. 

Joe namršti čelo i dometne kao sveznadar: 

— To se ne može znati, dok ne bude obučeno ! 

Pošto su ga obukli, vidjelo se, da je curica, jer 

su na poculici bile ružičaste vrpce, a ne plave, koje 
su već prije bile pripremljene u očekivanju maloga 
brata. 

— Trebalo bi metnuti crne vrpce zbog njene 
jadne majke, — reče tužno Miss Smith. 

No vjerna se služavka Jessie tome usprotivi. 

— Ne bi imalo smisla žalostiti oca i sestricu, — 
reče ona odlučno. 

I novorođenče je nosilo svoje ružičaste vrpce i 
bilo je kršteno imenima, koja je mama bila oda- 
brala za sinčića i koja su se mogla također prila- 
goditi za nju: Leslie Denys Harding. 

III 


Obje su curice rasle u vedroj nevinosti čiste, 
blage i jednostavne. 

Rose Cottage, bijela niska kućica doktora Har- 
dinga, bila je udaljena od sela te im nitko nije 
dolazio u posjete. Selo Wild-Forest, raštrkano u 
najzabitijem kraju Jorkshire, nije privlačilo pažnju 
putnika ni izletnika; tu su stanovale uvijek gene- 
racije istih seoskih porodica, pa bučni događaji 
dalekoga svijeta nisu mogli narušiti tihi mir onih 
patriarhalnih ognjišta. 

Tako je djetinjstvo dviju djevojčica teklo odije- 
ljeno od svijeta, daleko od života, kao srebren 
potok u pejzažu pod mjesečinom. 

Budući da je škola bila daleko, dolazila je Miss 
Smith dva puta na nedjelju da im pruži nekakvo 
opće znanje. Od povijesti, ona je usadila u prijem- 
ljivo pamćenje dviju djevojčica one točke, koje su 
po njenom mišljenju bile najvažnije : Kralj Kanuth, 
koji je htio zaustaviti valove morske; dva mlada 
princa, umorena u londonskom tornju; princ Cla- 
rence, koji se htio utopiti u bačvi malvazije; imena 
sedam žena Henrika VIII., osobita naklonost pre- 
ma plavoj boji sadašnje engleske kraljice Mary. 

Učenje geografije ograničavalo se na poznavanje 
imena kontinenata, mora i 37 engleskih grofovija; 
sve ostalo, zbog sadašnjih nestalnih i mutnih pri- 

lika, bilo je uzaludno učiti, jer je svaki dan moglo 
doći do novih promjena. 

Naučile su imena svih cvjetova u vrtu Rose 
Cottage-a, kao i onih u šumi; učile su napamet 
pjesme Mrs. Hemansa, i uvelike se zanimale za 
male crnce iz Centralne Afrike, koji nemaju sreće 
da nose odijela i čitaju Bibliju. 

I tako, pošto je Miss Smith završila svoju za- 
daću uzgojiteljice, zagrli ih, blagoslovi i otide ži- 
vjeti u Leeds. 

Tu se vjenča za građevnog ravnatelja i bijaše 
veoma sretna. 

U školu Wild-Foresta dođe tada nova učiteljica 
iz Londona, Miss Jones (Džonz), veoma odvažna 
i moderna. Stigla je nepozvana u Rose-Cottage, da 
ukratko, ali strogo, ispita dvije djevojčice; nažalost 
nije ih upitala ni o Kanuthu ni o malim crncima; 
zato je razabrala, da djeca nisu mnogo naučila i 
uporno je nagovarala doktora Hardinga, da bi ih 
slao u školu. 

I obje su male plavojke pohađale svaki dan školu 
i naučile sve, što je još falilo njihovu potpunom 
dječjem obrazovanju. Naučile su, da je zemlja 
okrugla i da pripada Englezima; da su oceani pro- 
strani i da pripadaju Englezima ; da Englezi — ve- 
likodušno — dopuštaju, da i neke druge narodnosti 
žive na svijetu, kao i nekim drugim lađama — ali 
malom broju! — da plove po morima. Naučile su, 
da treba mrziti Nijemce, prezirati Latine, a gnu- 
šati se crnaca. Naučile su, da engleski Bog prima 
posjete samo u nedjelju, a da pučki katolički Bog 
(koji je, uostalom, samo za same odrpance, za 
strance i za Irce) drži otvorene svoje crkve svaki 
dan, ali da u njih ne valja ulaziti. Naučile su, da 

je osjećaj nešto vulgarno; da je smiješno ganuti 
se, a nepristojno oduševiti se; da se voće jede no- 
žem i viljuškom, i da nokti i savjest — ali u prvom 
redu nokti ! — moraju biti čisti. 

Nakon tako završenog obrazovanja obje su dje- 
vojčice napustile školu i vratile se kući k ocu. 

I od njega su naučile još drugih stvari isto tako 
važnih za stupanje u život. Saznale su za sredstva, 
koja se upotrebljavaju u Rio de Janeiru i na otoku 
Sumatri za neutraliziranje zmijskog otrova; na- 
učile su razlikovati Naju Tripudians — tu smrto- 
nosnu i strašnu egipatsku zmiju kobru — od dru- 
gih gmazova, kao što su na primjer Crotalus hor- 
ridus i Cerastes cornutus; naučile su raspoznavati 
izvjesne simptome uboda kolumbijskih škorpiona 
od ujeda pauka sa Rta Dobre Nade; i upoznale su 
geografsku razdiobu, eciologiju i patogenezu gube 
i bolesti beri-beri. 

Tako pripravljene i opskrbljene za život, stupile 
su obje plavokose sestrice na prag svoje mladenačke 
dobi. Kao vjetar bistrim očima gledale su buduć- 
nosti u lice. 

IV 

1 prigrli ih život sav nasmijan. Povede ih nježno 
kao majka, živahno kao prijatelj, po jutarnjim sta- 
zama prve mladosti. 

Plavojka Myosotis i plavojka Leslie (Lezli) 
tapkale su snatreći i maštajući po ružičastom svijetu 
irealnosti. Vjerovale su u čudesa i priviđenja, vje- 
rovale pjesnicima i vilama, anđelima i ljudima. 

Običavale su se dražesno razgovarati s nemateri- 
jalnim i neživim stvarima. 

— Dobro jutro, pramaljeće ! — rekla bi Myo- 
sotis, kad bi, izlazeći jutrom, opazila u cvatu ba- 
jame i breskve. 

— Dobro jutro, sunce ; jesi li dobro spavalo ? — 
pitala bi Leslie. 

A mladom bi se mjesecu uvijek poklonile i mnogo 
mu preporučivale da donese lijepo vrijeme. 

Na prvi znak proljeća u veljači, prvoj ljubičici, 
djevojčice bi se uvelike veselile; i prvu bi ružu, 
koja bi se u bašči otvorila, poljubile kao prijateljicu, 
koja se vraća nakon dugog odsustva. 

— Smiješno je razgovarati se s neživim stva- 
rima, — opominjala ih je Miss Jones. 

— Nežive? — pitala bi malo začuđeno Leslie, 
— Jeste li sigurni, da ruže nemaju duše?... 

Miss Jones nije bila potpuno sigurna. 

I curice su nastavile pozdravljati ih. 

Prostodušna, koliko i one, ako ne i više, bila je 
stara Jessie (Džesi), već dugogodišnja služavka u 
kući njihove majke, dok je bila još neudata; a sada 
ju je, premda je s godinama postala čudna, gun- 
đava i škrta, doktor Harding cijenio kao skupocjen 
dragulj, a dvije su se djevojčice nje bojale i obo- 
žavale ju. 

Ali je od svih najjednostavniji, najprostodušniji 
i najneiskusniji, bio svakako sam doktor Harding, 
u čijim su se plavim očima prelijevale samo blijede, 
daleke uspomene o prošlim doživljajima ili neod- 
ređene maglovitosti složenih naučnih istraživanja. 

Cijelu je svoju mladost on proveo u tropskim 
krajevima. Kao liječnika engleske mornarice sud- 
bina ga je u dvadeset i drugoj godini života bacila 
na obale istočne Indije. Ondje je njegov istraživa- 
lački i samilosni duh bio duboko potresen groznim 
bolestima, koje napadaju urođenike tropskih kra- 
jeva. 

Visok, mršav i mučaljiv, bio je kao neki plavo- 
kosi bog među onamošnjim crnačkim pučanstvom; 
kretao se među bezimenim bolestima, među svako- 
jakim ružnim ranama, liječeći, čineći dobro, pro- 
učavajući način, kako će suzbiti groznice, koleru i 
dizenteriju; ispitujući strašne rane mycetoma i cr- 
venu izraslinu framboezije, koja raste kao nakazni 
malinov plod na licu i na udovima svojih žrtava. 

No mladi se je liječnik najviše zanimao prouča- 
vanjem gube. Želja za otkrićem lijeka proti toj 
strašnoj zarazi motala mu se stalno po glavi, kao 
neka neotklonjiva manija. Dobro se je sjećao, kako 
mu je prvi put sunula ta misao. 

Relegiran skoro za dvije godine sa nekolicinom 
mornara na obalama Malabara, zaposlen kao ofi- 

cir, koji je imao nadgledati radnike u radu nekog 
vodenog kanala i kao liječnik suzbijati i liječiti slu- 
čajeve tropske ognjice i sunčanice, on se je od nekog 
vremena osjećao obuzet čudnim i grozničavim ne- 
mirom. Bila je to neka podjednako i moralna i fi- 
zička groznica. Strogo odgojen od svoga oca, evan- 
geličkog pastora u Škotskoj, bio je po svojoj pri- 
rodi i po svojoj volji čist u tijelu i bezazlen u mi- 
slima. Ali pred večer, kad se je odmarao nakon 
žarkog dana, izvaljen na visećoj postelji i uživa- 
jući hladni morski lahor, koji je nadizao platno 
njegove kućice, njega bi cijelog obuzimao onaj ne- 
mir, ona živčana napetost. 

Pred njegovim su se poluzatvorenim očima po- 
javljivali tada ženski likovi. Ponekad je bila uspo- 
mena na kakvu plavojku iz daleke domovine; ali 
češće bi ga opsjedao lik neke sure Indijke, koju 
je letimice vidio preko dana na plaži ili u obliž- 
njem gradu. Te su mu misli ulijevale neki neod- 
ređeni nemir i čežnju. 

I gotovo bi uvijek u to doba sutona pred nje- 
govim bungalowom prolazila užurbana i nijema 
kao sjena, neka nepoznata žena. 

Visoka, vitka, ovita plavim plastom, koji joj je 
pokrivao glavu i zasjenjivao lice te u skladnim na- 
borima obuhvatao cijelo tanahno tijelo, ta je nježna 
pojava, obavita poezijom i tajnovitosti, prolazila 
onuda u vrijeme sutona. I ona je jamačno morala 
zapaziti onog samotnog Evropljanina, koji je gle- 
dao u nju, izvaljen na visećem krevetu, jer bi, pro- 
lazeći onuda, usporila malko korak; zatim bi, kao 
iz tražene koketerije, okrenula glavu da tobože 
može bolje promatrati more. 

Francis Harding ju je vidio kako prolazi onuda 
svako veče; napokon ju je jedne večeri zovnuo, ali 
je ona pobjegla poput srne. 

Sutradan, kad je nagli tropski zalaz sunca odu- 
zeo nebu narančaste i ružičaste boje, ona opet 
prođe i kao uvijek uspori korak gotovo kao da oče- 
kuje njegov zov, te okrene glavu prema obzorju, 
pružajući očima mladića samo nježne crte glave, 
ramena i slabašnih bokova. I on je ponovo zovne 
odvažnim glasom. 

Ona se smjesta zaustavi i okrene prema njemu. 
Bila je udaljena nekih dvadesetak koračaja, 
uspravna ispred pozadine onog blještavog neba. 

Na istoku se u rasplinutoj bisernoj svjetlosti od- 
ražavao purpurni zapad. 

— Dođi ovamo, — reče on pružajući ruku prema 
njoj. — Dođi ovamo. Hoću da ti nešto kažem. 

Ona se ne maknu s mjesta, ali polaganom i do- 
stojanstvenom kretnjom raširi ruke, koje su sti- 
skale oko tijela i glave plavi plašt — i podigne lice 
prema nebu. 

Strahota! . . . To lice bilo je osuto širokim, bije- 
lim pjegama . . . kao da su po obrazima, po nosu 
i po čelu napadale snježne pahuljice . . . 

Glas užasa i samilosti otrgne se iz usta čovjeka. 
Žena se pognute glave žurno udalji i nestane. 

Taj je događaj ostavio u Francisu Hardingu 
zauvijek jezu straha. Ali je morao ponijeti sa so- 
bom još jednu strašniju uspomenu sa svog boravka 
u tim tragičnim krajevima. 

U onoj pustoši, daleko od civilizacije i od sva- 
kog društvenog saobraćaja, upoznao se on s nekim 
francuskim inženjerom, koji je došao onamo da 

sagradi neku željeznicu. Nije bio osobito simpati- 
čan, pa u drugim prilikama i mjestima plahi i šut- 
ljivi Harding ne bi jamačno nikada sklopio prija- 
teljstvo sa Jeanom Vitalom, drzovitim i nemoral- 
nim egoistom. No u samoći onih pustih krajeva, 
seksualno razuzdani Francuz i sjevernjački asket, 
pobratimljeni osamljenošću i prognanstvom, po- 
vjeravali su uzajamno jedan drugome sve svoje 
misli. 

Tako je Harding doznao od nepopravljivog raz- 
bludnika Vitala, da je on bacio oko na jednu uro- 
đenicu, koja je živjela skupa s ravnateljem na- 
stambe engleskih mornara. Bila je to lijepa žena 
brončane puti, čeznutljivih i lukavih očiju pod na- 
pola spuštenim vjeđama. Johnson, engleski ravna- 
telj, koji ju je držao uza se, bio je razuzdan i bru- 
talan. 

Jednog dana dođe Francuz, veseo i obijestan, 
u pohode prijatelju. 

— Qa marche! — usklikne smijući se; i bacivši 
se u rasklimani naslonjač, koji se njiše i koji sači- 
njava sav ponos i luksuz Hardingova bungaIowa, 
prekriži duge noge u bijelim hlačama, izvadi iz 
džepa cigaru i ispriča šutljivom liječniku svoj sretni 
doživljaj. 

— Sinoć, dok je onaj grdni Johnson bio odsutan, 
pošao sam pred njihov bungalow i zazviždao. Ona 
je izašla na vrata ... a ja odmah, na ... a la six- 
quant’-deux! . . . utisnuh joj poljubac na usta. 

— Neoprezni ste, — reče Harding. — Što će 
biti, ako ona to kaže Johnsonu! 

— Ali ne će kazati ! — dobaci Vital, odbijajući 
puna usta dima prema niskom i crnom svodu. 

Ulostalom, dragi moj, u ratu i u ljubavi sreća 

se priklanja onome, koji je drzovitiji. — I smijući 
se zabrinutom stavu prijatelja, doda: - — Želiš li 
dokaza? Večeras je išao za mnom neki zamazani 
crni deran, kad sam izlazio iz brodogradilišta. Mi- 
slio sam, da želi novaca i udario sam ga nogom. 
Ali je on i dalje išao za mnom. Tada sam razumio, 
da mi želi nešto reći. 

Ovdje Vital prekine pričanje zbog jačeg efekta; 
no, pošto mu Harding nije postavio nikakva pita- 
nja, nastavi: — A znaš li, što mi je rekao? Rekao 
mi je: »Večeras iza deset . . . sasvim tamno . . . Sa- 
motna koliba s one strane mosta Sv. Juan. Dođite 
tiho, bez svijetla«. 

Harding se začudi. 

— Je li moguće? — zapita. 

— Eh! — i Francuz zasuče svoje kestenjaste 
brčiće. — Čini mi se, da je jasno! . . . To jest, — 
doda smijući se, — ne će biti jasno, već tamno. 
Onaj mi je derančić tri puta ponovio: »Bez svijetla. 
Tiho i bez svijetla«. 

I tako tiho i bez svijetla Jean Vital pošao je 
one noći do samotne kolibe preko mosta Sv. Juan. 
Uzduž obale čuli su se njegovi lagani i tihi koraci 
po pijesku; zatim zakrene nadesno, pređe most i 
ostavi za sobom rasvijedjeno selo i svijetli odraz 
mora. 

I još je mnogošta u taj čas ostavio za sobom 
Jean Vital, koga je njegova dvadesetipetogodišnja 
vatrenost vodila u propast. 

Idući već godinama skoro pustim putem, ugleda 
brzo na desnoj strani, kako se izdiže sjena među 
sjenama — napuštena koliba. 

Htjede zazviždati, ali se sjeti dječakova naloga : 
»Tiho, bez glasa !« I stupivši na prag, potisne niska 
i pritvorena vrata i nađe se u potpunoj tami te 
instinktivno potraži žigice u džepu . . . Ali se po- 
novno sjeti tri puta ponovljenog glasnikova naloga : 
»Bez svijetla«. 

Izvadi ruku iz džepa i ispruži je teturajući ispred 
sebe; zatim prošapta sasvim tiho ime žene: 

— »Jamana ! . . .« 

Neki mu nejasni šum odgovori; jedna se ruka 
dotakne njegove i povuče ga u kolibu. 

Neki čudan i pregnantan miris zaustavi mu za 
čas dah. Mirisalo je kao po mošku i po berga- 
motki; a pomiješan s time bio je neki treći sladu- 
njavi, blagi miomiris jedva primjetljiv . . . 

Osjetio je, da ga vruća i drhtava ruka, koja je 
stiskala njegovu, vuče napred i dolje . . . njegova se 
noga dotakne neke rogožine ... a na njegov ubr- 
zani i nemirni dah odgovori drugi, lagani uzdah . . . 

Sivkasto-biserna svjetlost zore osvjetljivala je 
pomalo četverouglasti otvor prozora, kad ga pro- 
budi neki lagani šum. Prvo što je došlo do njegovih 
još uspavanih sjetila, bio je onaj čudni miris, od 
kojega je zapao u laku nesvjesticu. 

Ne otvarajući oči, pruži ruku i dotakne do sebe 
hrapavi pokrivač i jedno prazno mjesto . . . Onda 
otvori oči i u dnu, u poluosvijetljenom okviru vrata, 
ugleda jednu sjenu. Bila je to sjena žene ovite tam- 
nim šalom, koja je oprezno otvarala vrata. Pričini 
mu se, da je ne pozna. Zovne je. 

— Jamana ! 

Ali se žena ne okrenu. Rastvori vrata i izađe 
trkom. 

Vital skoči na noge i kako se je našao, bez ha- 
ljetka i bez cipela, potrči za njom gipkom brzinom 
pantere. Stigne je, pograbi za ruke, otrgne s glave 

crni šal i pogleda je. v . 

Izvije mu se krik iz rastvorenih usta. Pruzi ruke 
u vis, a oči kao da će mu izletjeti iz glave . . . 

I dok je žena bježala, prignuta u prašini, on je 
zavijao, zavijao čupajući kosu, trgajući kožu, za- 
bijajući nokte u usta kao da ih želi istrgnuti iz lica. 
Usta ! . . . svoja usta, koja su ljubila onu ogavnu 
stvar ! . . . ono od gube izjedeno i iznakaženo lice ! 

Zora je prosipala po nebu svoje ružičaste i zlatne 
zrake, kad se Jean Vital vraćao preko mosta. Go- 
vorio je glasno sam sa sobom; vikao je, gestikulirao 
i prijetio pesnicama prema nebu. 

Pođe da pokuca na vrata doktora Hardinga. 
Ovaj se digne iz kreveta da mu otvori. Na pragu 
ugleda osobu, koju u prvi mah nije prepoznao. 

— Dalje ! . . . Dalje od mene ! — zaviče Vital 
u bjesnilu, — okužen sam ! 

I sruši se pred nogama Hardinga, dok mu je iz 
rastrganih usta curila krv i pjena . . . 

Prošla je godina dana. Ništa se nije dogodilo. 
Kroz tu godinu činilo se je Jeanu Vitalu kao da 
zadržava dah. Nije se usuđivao pogledati u ogle- 
dalo od straha, da ne bi ugledao strašne ožiljke bo- 
lesti. Nije se usuđivao gledati ljudima u lice od 
straha, da ne bi najednom otkrio u njihovim očima 
strašnu istinu. 

Tako su prošle dvije godine. Tada se sa strep- 
njom usudio prvi put pogledati u ogledalo. Opazio 
je, da je omršavio i jedan čuperak bijele kose na 

Falio je još jedan mjesec dana do vjenčanja. Bio 
je prvi dan kolovoza i, nakon pasje vrućine dana, 
Vital — koji se od početka ljeta osjećao nekako 
mlohav i pospan — pođe s drugovima do rijeke da 
se okupa. Svuče se na obali, šaleći se i razgovara- 
jući ; zbaci haljetak i prsluk na travu, zatim digne 
ruke da izvuče preko glave pletenu košulju . . . Za- 
stane. Pogleda one gole ruke uzdignute u jakom 
sjaju sunca . . . 

Ostane tako jedan tren, nepomičan, bez daha. 
Zatim spusti ruke i pruži ih preda se na blještavo 
svijetlo ljetnog sunca. Najednom ga obuze groza. 

Na desnoj nadlaktici opažala se crvenkasta 
mrlja, kao malo nadignuta. Nešto više, kod ra- 
mena, bila je druga. Na lijevoj ruci . . . Da! nad 
laktom, mala crvena pločica . . . poput zrnca. 

Strašno mu gnušanje zatvori grlo. Zatim, zarik- 
nuvši poput zvijeri, sruši se čelom o zemlju . . . . 


sljepočicama, da je blijeda lica, ali ipak po Izgledu 
zdrav. Zatim se je neprestano gledao; nosio je uza 
se malo ogledalce, koje bi sto puta preko dana 
vadio iz džepa, da se promatra; promatrao bi oči, 
usta, nos, desni, grlo . . . Ništa. 

Prošle su četiri godine dana. Prošla je i peta 
godina. — Ništa. Jean Vital je ponovo započeo ra- 
diti i živjeti. Ostao je nepovrijeđen; izbjegao je 
zarazi. Njegova mladost i zdrava krv pobijedile su 
odvratnu bolest. 

I osjećao se sretnim čovjekom. Činjenica, da je 
zdrav i da nije zaražen, bila je za njega izvor traj- 
nog ushićenja; nije to bilo pasivno, gotovo ne- 
svijesno zadovoljstvo čovjeka, koji uživa normalno 
zdravlje. Ne; Vital se je svaki dan i svaki čas 
naslađivao konstatacijom da mu tijelo nije nagr- 
đeno od zaraze, da je njegova krv čista i njegov jaki 
organizam jedar; i ta mu se konstatacija činila kao 
neka pobjeda nad činjenicama, kao neko lično osvo- 
jenje svoje snažne muževnosti. 

Proteklo je odonda osam godina. Vital se po- 
vratio u Francusku. Obogatio se i odlučio da se 
ženi. Oprezno i premišljajući izabra najljepšu i naj- 
razboritiju djevojku svoga mjesta. I pošto ju je 
isprosio i dobio, zaljubi se u nju do ludila osjeća- 
jući, da se u njemu ponovo budi zaboravljena ili 
obuzdana strast kroz duge godine muka. Ljubio ju 
je sa žarkom zahvalnosti i veseljem, kao da je ona 
za njega značila konačno oslobođenje od strašne 
more. 

Obožavao ju je tako zanosnom harnosti i bla- 
ženstvom, da ga sama djevojka nije razumijevala, 
i gotovo ga se bojala . . . 


Doktor Harding je još rtekoliko godina znao 
za nj. 

Vital je lutao po svijetu noseći sa sobom svoj 
očaj. Harding je primao pisma, koja bi ga ispunja- 
vala jezom od užasa i samilosti. 

»Da ti možeš zamisliti, što znači pri zdravoj 
pameti prisustvovati vlastitom raspadanju! . . . Ne 
dam se pregledati od liječnika, da me ne pošalju u 
bolnicu za gubavce, u Hendelu. 

»Ti, ti koji si liječnik, prouči, izmisli ! . . . Za- 
boga! naći će se ipak kakav lijek! Tek sam u pr- 
vom stadiju . . . Pronađi ! Traži ! Izmisli !« 

Godinu dana kasnije : 

»Požudi se, požuri ! Pomozi mi ! Postajem stra- 
šilo za one, koji me vide. Nemam više obrva; isko- 


čili mi čvorovi na čelu, na nosnicama, na usnim 
krilima. Ruke su mi izobličene; prsti mi se savijaju 
kao pandže . . .« 

A još kasnije: 

»Gangrena mi je odnijela jedan prst. Bolest mi 
se zavlači u oči, nemam više vjeđa. Požuri se ! Tako 
ti Boga ! . . . Traži ! Pronađi ! Izmisli . . .« 

I doktor je Harding proučavao, tražio, izmišljao. 
Dobavio je djela Bibba, Kocha, Hutchinsona, 
Schmala; potražio je urođene gubavce i na njima 
izvodio pokuse opasne za samog sebe i za njih; 
pokušao je cijepljenja, presađivanja, liječenja arze- 
nom, živom, uljem od chaulmoogra . . . Proživio 
među grdobama izobličenim i živinskim, proučava- 
jući kraste i rane, gangrene i pokostice . . . 

I već je godinama crna i samilosna zemlja pre- 
krivala strasno Vitalijevo lice, dok je njegov pri- 
jatelj na dalekim indijskim obalama još uvijek tra- 
žio, proučavao, izmišljao, opsjednut mišlju da ga 
izliječi, s tvrdom nakanom da svlada tu najstariju, 
najstrašniju bolest, koja tišti čovječanstvo .... 

Doktor Harding je bio tek nedavno navršio če- 
trdesetu, kad mu je oboljela jedna rođakinja — 
sestra njegova oca, samotna i ekscentrična starica, 
koju je on jedva poznavao. I ona ga dozva u do- 
movinu. 

Premda je nerado ostavljao svoja proučavanja i 
Indiju, iz pieteta prema uspomeni svoga oca, pošao 
je i našao staru ženu paralitičnu u njenoj seoskoj 
kućici »Rose Cottage«. 

Uz uzglavlje joj je bdjela, tiha, plaha, sami- 
losna plavojka, kćerka anglikanskog pastora iz 
Wild-Foresta. 

I kad je stara zaklopila oči — ostavivši Har- 
dingu svoj neznatni imetak, kućicu i nešto zemalja 

Harding pruži ruku blagoj i šutljivoj bolničarki 

u znak zahvalnosti. 

Ta je ruka bila mala, topla i drhtava. I Francis 
je Harding zadrži u svojoj ruci. 

V 


Za vrijeme onih kratkih godina, koje je proživio 
s njom u tihoj nježnosti, a zatim kao tužan udovac 
ostavši sam u svijetu, kojega nije mnogo poznavao, 
sa dvije nejake djevojčice u zagrljaju, Hardinga 
nije napuštala postojana misao, da pronađe sred- 
stvo protiv grčke gube (elefantijaze), a uništi 
Hansenov bakcil i oslobodi zemlju od te grdne po- 
šasti. Proučio je sve nove publikacije od Pasinija i 
Borthena, Morena i Padille; dopisivao se sa Fi- 
lipom Rho, sa Castellanijem i Chalmersom; uredio 
je sebi mali laboratorij na kraju vrta, gdje je po- 
moću bakcila, dobavljenih iz Londona, pravio po- 
kuse na krmcima, miševima i zamorcima. Putovao 
je u Pariz i u Bieberich na Rajni; podržavao je 
raznoliku korespondenciju sa suradnicima naučnih 
časopisa i medicinskih listova; neprestano je isticao 
svoje nekadašnje pokuse u Indiji gorko žaleći, što 
ne može saznati njihove rezultate. 

“ sarn našao ! . . . Stalan sam, da sam bio 

našao, — — rekao bi katkad, kad bi uvečer podigao 
blage oči sa svojih papira, da bi ih upro u plave 
glavice svojih kcerkica, koje bi, prignute nad ra- 
dom pod običnom kućnom svjetiljkom, dizale 
k njemu svoje ljupke plave oči. — Dosta bi mi 
bilo da imam ovdje osam ili deset gubavaca 

A gdje bi ih držao? — zapita Myosotis malo 
uznemirena. 

..~ ^ a ’ da> razmišljao je doktor kimajući 
sijedom glavom; — gdje bi ih držao? 


VI 

Veselo su letjeli dani, ukrasujući vrt Rose 
Cottage opalnim jetrenkama, plavim perunikama i 
bijelim narcisama; pružajući grane bršljana, koje 
su svojim zelenim zagrljajem obuhvatale čitav donji 
dio kućice. 

Morala je biti i jedna lijeha jacinta; ali oni, 
kupljeni u lukovicama kod doktora u Leedsu, te 
od njega samog i njegovih kćerka, posađeni sa više 
mara nego iskustva, nisu procvjetali zato, što su 
bili postavljeni u zemlju naglavce. 

Ui malom se vrtu za povrće, pod osobitom paž- 
njom Jessie, sadio s uobičajenom točnosti kupus, 
špinat, radič i grašak, a s jednakom je točnosti 
osam bijelih pilića, doktorovih mezimaca, išlo klju- 
vati iz zemlje tek posijano sjemenje, odakle su se 
onda zadovoljni vraćali u. kokošinjak kimajući gla- 
vom pri svakom koraku kao da govore: »da«. 

Četiri debela bijelo-crna kunića postala su rodi- 
telji trideset i dvama malim bijelo-crnim kunićima. 

Dva psa, Whisky i Soda, nisu cijeli jedan dan 
osjetili glada i ukućani su se zabrinuli zbog njihova 
zdravlja, dok se nije otkrilo, da su pojeli dvanaest 
malih kunića . . . Tada su se Myosotis i Leslie site 
naplakale zbog malih kunića; a još su više plakale 
z.bog pasa, kad ih je nemilosrdna Jessie kaznila 
bičem. 

Drama s kunićima bila je najvažnija epizoda 
toga proljeća. 

Glavni događaj ljeta bio je posjet gospođe 
Russel, supruge seoskog vlastelina; jednoga jutra 
dođe ona u Rose Cottage sa svojom kćerkom 
Nelly, da pozove dvije djevojčice na morsko ku- 
panje u Felixstowe. 

— Nelly i ja poći ćemo u ponedjeljak, — reče 
ona živahno i prijateljski doktoru Hardingu. 
— Hoće li se vaše dvije kćerke moći pripremiti 
do toga dana? 

Činilo se, da je doktor Harding veoma neodlu- 
čan. Zahvaljujući ipak na pozivu, vidjelo se, da 
nije bio baš sklon prihvatiti ga. Vrlo ga je mučila 
pomisao da povjeri nekomu tuđemu svoje milje- 
nice, makar i na kratko vrijeme. 

— Ali ipak znate, — tvrdila je Mrs Russel, 
malo nestrpljiva, — da se to već uobičajilo kod 
svih naših boljih porodica. I moja Nelly posjećuje 
svake godine nekoliko porodica naših najintimni- 
jih prijatelja. Samo se tako naše djevojčice mogu 
naučiti ponašati u svijetu, upoznati ljude, ne biti 
plahe i nespretne, kad se nađu u društvu. 

Premda je priznavao shodnost i prednosti tog 
engleskog običaja, doktor ipak nije bio sklon da 
mu se prilagodi. 

Tada gospođa Russel, već na vratima i pri ra- 
stanku, pokuša iznijeti još jedan razlog: 

— Promislite, doktore, od kolike bi koristi po 
njihovo zdravlje bilo morsko kupanje . . . 

Doktor zahvali i obeća, da će o tome još raz- 
misliti. 

Jessie, koja je držala otvorena vrata, naglo ih 
zatvori, čim su se Mrs Russel i njena kćerka okre- 

nule; zatim uđe u mali salon s izrazom lica, koji 
su djevojke nazivale »lice redara«. 

— Morska kupanja ! — usklikne ona. — Da- 
kako. Još bi nam samo to falilo! 

— A zašto ne? — jednoglasno će Myosotis i 
Leslie. 

— Zato, što je opasno, — objasni starica. 

— Ali, Jessie ! ... Svi ljudi idu da se kupaju ! . . . 

— Idu, idu; i obično se utapljaju, — reče Jessie, 
tužna i tvrdoglava. — Vaš će otac odlučiti, kako 
bude htio. Ali ako mene pitate, velim vam: prije 
nego što ne naučite plivati, ne smijete ući u vodu. 

— A gdje bismo naučile plivati? Na cesti? Ili 
na livadi ? — usklikne Leslie sarkastično. 

No stara služavka okrene svoja četverouglasta 
i opora leđa, te se vrati u kuhinju. 

Dvije djevojčice pođoše za njom. 

— Jessie! . . . Upravo si nelogična! — uzele su 
joj razlagati. 

— Da, da, nelogična, — reče ona. — Kad bu- 
dete u mojoj dobi, bit ćete i vi nelogične. 

Myosotis se nasmija. A nasmija se i Leslie na 
pomisao, da je ona već u Jessinoj dobi. 

— Kladim se, da Jessie, — primijeti Myosotis, 
— ne zna ni značenje riječi »nelogično« ! 

— Ne znam, i ne ću da znam — odgovori 
Jessie. — Nemam ja vremena da punim sebi glavu 
novim riječima. 

I otrgne s kvake lonac, kojim veoma bučno udari 
o stol. 

— Ostavimo je na miru ! — reče Leslie poteg- 
nuvši sestru za ruku. — Ti već znaš ... To ti je 
ista pripovijest, kao ono o klaviru. 

Pripovijest o klaviru ! Djevojčice su je napomi- 
njale staroj Jessie svaki put, kad su je htjele na- 
ljutiti. 

— Rose Cottage bila bi savršena, — rekla je 
jednog dana Myosotis gledajući uokolo po kućici, 
koja je nakon posvemašnjeg Jessinog uskrsnog 
pospremanja bila čista i sjajna kao lice djeteta, 
oprano s mnogo sapuna, — bila bi savršena ... da 
ima tu klavir. 

Čuvši otac tu primjedbu, bio je pogladio rumene 
Myosotisine obraze. 

— Kupit ću ti ga, — reče. 

Ali Jessie, koja je prostirala stol i koja princi- 
pijelno nije odobravala nikakvo suvišno popuštanje, 
uplete se oštro: 

— A može li se znati, što ćete raditi sa klavi- 
rom, kad ne umijete prebirati po njemu? 

~ Al*) kad ga budemo imali, naučit ćemo, — 
reče Myosotis. 

— Nikako. Tek pošto naučite prebirati, onda 
ćete ga moći imati, — odgovori Jessie sasvim od- 
lučno. — Vaš se otac ne će davati u tako suvišne 
troškove. — I izađe mrmljajući: — Dakako! Još 
bi nam i to falilo ! Klavir, a nitko ne umije pre- 
birati ! . . . 

— Bit će bolje, da je ne ljutimo, — reče doktor 
Harding, kad je pri stolu pogledao na ražalošćena 
lica dviju djevojčica. — Nemojmo se kapricirati 
na klavir . . . 

I nisu insistirale. Ali je Myosotis ustajala svako 
jutro u šest sati, i prije škole otrčala dolje u selo. 
U sedam i po već bi pokucala na vrata Miss Jones, 
koja bi je, još neobučena i ogrnuta samo šalom, 
uvela u svoj mali salon i tu skinula sa klavira vazu 

s voštanim cvijećem, fotografije svojih roditelja i 
fotografije kraljevske kuće, te bi svečano otvorila 
instrumenat. Myosotis bi onda odlučno sjedala 
pred tipke i davala se na učenje. 

Jedno popodne, četiri mjeseca kasnije, vrativši 
se trčeći u Rose Cottage, pođe ona ravno do ku- 
hinje, i pred Jessie, koja je mijesila Jorkshire- 
puding, rastvori prvi svezak Diabellovih vježbi. 

— Vidiš li ove crne znakove? — reče. — To su 
note. I ja umijem po njima udarati u klavir. 

I naslonivši knjigu na rub brašnjave daske, za- 
igra po kuhinjskom stolu podižući visoko prste i 
pjevuckajući melodiju: 

— Ta , tata tata tata , ta, ta . . . 

Jessie se podboči brašnjavim rukama i veoma 
iznenađena zastane: 

— Vidiš ti nje, vidiš ti nje! — govorila je u 
čudu. I u njene crvene oči navriješe suze od uzbu- 
đenja i divljenja. 

— Ta, tata tata, ta, ta — nastavljala je Myo- 
sotis. 

Po obrazima Jessie curile su krupne suze; a nije 
ih mogla ni sakriti ni obrisati, jer je imala ruke 
posute brašnom. 

Tri dana kasnije stigao je klavir iz Leedsa. 
Doktor u naslonjaču, Leslie stojeći, a Jessie uko- 
čena na sjedalici uz vrata, slušahu ushićeni osam ili 
deset puta redom Diabellievu »Sonatinu«, dok je 
međutim u kuhinji prigarala na vatri kokoš, koja 
je bila žrtvovana baš za tu prigodu, a f Whisky je, 
stojeći na stolu, žderao utrobu i srce. 


Z. B. 588. 

VII 

Na povratku iz Felixstowe, Mrs Russel, kojoj 
se veoma svidjela plaha i blaga sramežljivost dviju 
djevojčica, pozove ih da dođu svake subote igrati 
tennis sa njenim kćerkama i sa kćerkom novog 
anglikanskog pastora. Dvije su djevojčice pošle, ali 
kako su bile previše plahe i nisu znale igrati tennis, 
nisu se puno zabavile te iduće subote nisu više pošle 
onamo. 

No od tog su posjeta ponijele nešto novo u svoj 
život; jednu knjigu, pozajmljenu od Nelly Russel: 
» Jane Eyre«, od Charlotte Bronte. Nisu još ni- 
kada pročitale kakav roman, pa je to bio za njih 
doživljaj. U Rose Cottage se govorilo samo o Ja- 
ninim mukama, o ljupkosti Helene, o smionosti 
Rochestera; Myosotis bi navečer glasno čitala ro- 
man sestri, koja bi slušala užarenih obraza i u skut 
stisnutih ruku, i ocu, koji bi na mahove zadrijemao. 
Ali bi ga one probudile, da mu ponovo pročitaju 
znatnije odlomke, a zatim bi pošle u kuhinju da 
ih pročitaju i staroj Jessie. 

No ona bi klimala glavom pod bijelom poculi- 
com: — Meni se ne sviđaju te priče. Bolje je čitati 
Bibliju: manje se razumije, ali se zna, da je ko- 
risno. 

One večeri, kad su dočitale knjigu, Myosotis 
resignirana preuzme šarpu, koju je vezla za Leslie, 


dok je Leslie držala knjigu u rukama, kao da joj 
je teško rastati se od nje. 

— Čudno je, — uzdahne ona prelistavajući već 
pročitane stranice, — čudno je, da se u knjigama 
događa toliko toga! . . . Naprotiv, u životu se ni- 
kada ništa ne događa. 

— Zašto to kažeš? — upita je starija sestra 
obrativši prema njoj svoj nježni i nemirni pogled. 

— Valjda se dosađuješ? 

— Ne znam, da li se dosađujem — odgovori 
Leslie zamišljena. — Ne znam zapravo ni što znači 
»dosađivati se«. 

— Dakako, — reče Myosotis promatrajući 
svoju tanahnu plavokosu sestricu. I slijedeći tok 
svojih misli morade na koncu priznati da ni jedna 
ni druga nisu znale, što znači dosađivati se ili za- 
bavljati se, uživati ili trpjeti. 

Život nije pružio dotle njihovim usnama ništa 
drugo do čistog nepoznavanja svega, kao gutljaj 
svježe i bezukusne vode na izvoru. 

— Zašto se upravo toj Jani, — nastavi Leslie 
listajući knjigu s nostalgičnom sporošću, — doga- 
đaju tolike stvari? Nije to vjerojatno. Moglo joj 
se ne dogoditi ništa, kao i nama. 

Myosotis se nasmija. — Ali, upravo zato, što 
joj se sve to događalo, pisac je i napisao roman. 
O djevojci, kojoj se ništa ne događa, nitko i ne 
piše. 

— Da, tako će i biti-, — reče Leslie zamišljena. 

— Naš život! . . . Kako je bezbojan i prazan! O 
nama jamačno ne će nitko pisati. 

VIII 

Pri koncu onoga ljeta, kada je Myosotis navr- 
šila devetnaestu a Leslie petnaestu godinu, nastani 
se u Wild-Forest, u jednoj gospodskoj, kroz ne- 
koliko godina praznoj vili, neka gospođa, koja je 
imala lijepo aristokratsko ime Lady Randolph 
Grey. 

Visoka, debela sa crveno obojenom kosom i sa 
puti bijelom kao snijeg, vidjela se često gdje izlazi 
iz vile ; bila je obučena u tamno odijelo, a na ko- 
sama brončane boje šešir a la Rembrandt i prola- 
zila je polaganim i dostojanstvenim korakom kroz 
selo. 

Nikako nije davala povoda da se o njoj govori. 
Ali, u Wild-Forestu se ipak govorilo o njoj. Ras- 
pravljalo se o njenom ozbiljnom držanju u crkvi 
svake nedjelje; hvalili se puddingi sa mirisom ci- 
meta i klinčaca, koje je ona slala svim staricama 
u selu. 

Nije se pravo znalo, tko je ona. Od njene tri 
služavke samo je jedna izlazila na kupovanje u 
mjestu i ni s kim nije govorila. No, kako je Lady 
Randolph imala i tamno zeleni Rolls-Royce sa šo- 
ferom u livreji jednake boje, valjda se po njegovoj 
prikrivenoj indiskreciji šaputalo, da je ona bila 
dama iz visoka roda: neki su držali, da je jamačno 
sestra Lorda Randolpha Churchilla, dok su drugi 
tvrdili, da je žena Lorda Edwarda Greva. 

Njeno je krsno ime zvučalo nekako egzotično: 
»Miranda«, koje su seljani Wild-Foresta izgova- 
rajući prevrtali po ustima kao gumenu karamelu. 

Protestantski pastor i seoski vlastelin sa svojim 
gospođama pošli su joj odmah u posjete; ali ona, 
premda ih je veoma ljubezno primila, odvratila im 
je na taj iskaz poštovanja samo time, da je osta- 
vila svoju posjetnicu sa plemićkim grbom na nji- 
hovim vratima. 

Nakon nekoliko nedjelja samovanja, počela je 
primati brojne posjete iz Londona; osobito se o 
»week-endu«, to jest svaki petak i subotu čula po 
tihim seoskim ulicama velika buka, jurnjava i hrop- 
tanje automobila. 

Nedjeljom je išla uvijek sama u crkvu, dok su 
joj gosti ostajali u vili »Akacija«. Dobri su ih se- 
ljani, prolazeći u crkvu, vidjeli katkad kroz ogradu, 
prekrivenu bršljanom : počivali su ispruženi u bam- 
busovim naslonjačima ispod stabala pušeći cigarete 
(žene kao i muškarci) i izlažući (muškarci kao i 
žene) donji dio nogu obuvenih u raznobojne svi- 
lene čarape. 

Šaputala su se imena gostiju: onaj je sa sijedim 
brkovima morao biti Mr. Asquith, a dvije gospo- 
đice, obučene u crveno, jamačno su bile njegove 
kćerke. Bio je tu također i vojvoda od Norfolka . . . 
incogmto. A onaj plavokosi, vitki, blijedi i u sivo 
obučeni gost, govorkalo se tiho, da je čak sam 
princ od Walesa! Seljaci su zastajali sa strahopoči- 
tanjem promatrajući kroz ogradu one noge, išarane 
crvenim i zelenim kockama, noge, koje su pripa- 
dale Njegovu Visočanstvu ... I kad bi velečasni 
pastor molio u crkvi propisnu molitvu za kraljev- 

sku porodicu, svi bi se pogledi obratili na Lady 
Mirandu Randolph Grey, koja bi, klečeći pobožno 
u svojoj klupi, spustila malo niže svoj pernati šešir 
i svoj ticijanski zatiljak, kao da je naročito zbog 
nje ta skupna molitva upućena Svemogućemu. 

Jedne nedjelje, izlazeći nakon službe Božje, pri- 
gnuvši ljupko svoju zlatnu glavu nad molitvenik i 
prolazeći kroz hladovitu cestu malog groblja, koje 
je okruživalo crkvu, sretne se licem u lice sa dvije 
kćerke doktora Hardinga. One su podigle na nju 
svoje bistre poglede ; a pošto su prošle, ostade njoj 
impresija, da se dotakla nečega proljetnog i svježeg 
kao jutarnja rosa. 

— Tko su one dvije mlade plavojke, obučene u 
modro, koje sam sad vidjela? — udostoja se ona 
upitati gospođu Russel, koja je, zaustavivši se pred 
ulazom u groblje, čekala da prođe ta odlična go- 
spođa i da je pozdravi. 

— To su kćerke starog doktora Hardinga, — 
odgovori Mrs Russel, sva sretna što ju je gospođa 
oslovila; i u malo riječi ispriča kratku i jednostavnu 
povijest dviju djevojaka. 

— Ah? Nemaju majke? — primijeti Lady 
Randolph Grey, navlačeći desnu rukavicu, koju je 
po obredu engleske crkve svukla pristupajući na 
svetu pričest. 

— Da, sirotice ! — reče Mrs Russel — idu 
svake nedjelje nakon službe Božje da se pomole 
na majčin grob. A njihov je otac osoba anđeoske 
dobrote; ali živi tako daleko od svijeta i tako izvan 
života, da ove njegove kćerkice nemaju prijatelja 
i može se reći, da se nikada ni s kim ne sastaju. 

Pa ipak su — doda dobra gospođa Russel, — uvijek 

vesele i sretne. , . , n 

Vidi se! — reče Lady Randolph Grey. 

. — Imaju izražaj blaženog iščekivanja kao ona 
dva mala anđela pred nogama Madonne di San 

— Uistinu, uistinu, — potvrdi Mrs Russel, 
premda nije ni izdaleka znala, na koje se anđele 
i na koju se madonu to odnosi. 

IX 

Iduće nedjelje, pošto se svršila služba Božja, 
Lady Randolph Grey, izašavši iz crkve, mjesto da 
pođe ravno do svoga automobila, koji je na cesti 
trepteći na nju čekao, uđe u groblje i skrene sjeno- 
vitom stazom nadesno te zastane pred jednim gro- 
bom, prekritim bršljanom, s velikim mramornim 
križem. U sredini križa visio je mali stakleni me- 
daljon, u kojemu je bila jedna izblijedjela slika. Na 
mramoru su bile uklesane ove riječi : 

»Mary Evangeline Harding, umrla u 24. godini.« 

•»Umire mlad, tko je Bogu drag.« 

Lady Randolph Grey ogleda se uokolo : groblje je 
bilo prazno; kako je bilo sparno, ona otvori svoju 
veliku crvenu lepezu; ali, začuvši korake, koji su 
joj se približavali, promijeni svoj stav, sklopi ruke 
i prigne glavu kao da se moli. 

Myosotis i Leslie su dolazile da ispune svoju 
uobičajenu dužnost prema majčinoj uspomeni; za- 
stadoše začuđene, videći pred grobom svoje majke 
onu lijepu i nepomičnu spodobu sklopljenih ruku i 
prignute glave. 

Myosotis, ganuta, uhvati i stisne sestričinu ruku. 
Leslie se zarumeni, pa poblijedi, a suze joj navru 
na oči. 

Približe se bojažljivo. Tada se tuđinka sa go- 
tovo poniznom kretnjom prema svetom pravu si- 
novskog osjećaja, povuče da njima dade mjesta. 


Za jedan čas njene se oči sretoše sa blještavim 
plavetilom djetinjih Leslinih očiju, punih suza . . . 
Polagano i tiho udalji se Lady Randolph Grey; 
zatim uđe žurno u svoj Rolls-Royce, koji je, odla- 
zeći, zatrubio nekoliko puta, kao da se grubo i đa- 
volski nasmijao — -a~ — — — — — 


— Tata ! — usklikne Leslie trčeći prema ocu, 
koji im je dolazio u susret putem od Rose Cottage. 

— Zamisli, na groblju je bila ona Lady . . . znaš, 
ona rođakinja ministra ... i molila je na grobu 
naše majke ! 

— Valjda je samo čitala natpis, — reče Myo- 
sotis. 

— Ne, — klikne Leslie, — ne ! vidjela sam 
kako se prignula da pogleda sliku; zatim je uz- 
dahnula i sklopila ruke ... I vidjela sam da 
moli ! . . . Vidjela sam ! 

Ganut i otac, pogladi ugrijano lice kćerkice. 

— Bit će jamačno neka plemenita duša — pro- 
šapta. 

— Svetica, anđeo ! — jecajući doda Leslie. 

I uđoše u kuću. 

X 

Kad je stigla do vile »Akacija«, Lady Randolph 
Grey žurno uđe u prostrani hodnik, urešen velikim 
azaleama i palmama. Ispružen na divanu i zijeva- 
jući ležao je onaj, koji je za Wild-Forest, važio 
kao »princ od Walesa«. 

— Što radiš Toto, my darling? — upita lijepa 
gospođa. — Kako to da ovdje ležiš? 

— Ostali idioti igraju croquet, — reče Toto 
zijevajući. 

— I ostavili su te tako sama? — Ozlojeđena 
Lady Randolph Grey približi se otvorenim prozo- 
rima : — Carla 1 . . . Clorinda ! . . . gdje ste ? 

— Molim te ne zovi one žirafe, — reče »princ 
od Walesa«, — sit sam ih i presit. 

— Ali je barem Gerardo mogao ostati ovdje da 
te zabavlja, — reče gospođa naslanjajući jednu 
ruku u rukavici na njegovu mekanu plavu kosu. 

On nestrpljivo odmakne glavu. — Ne govori 
mi o Gerardu. Kad ne bih znao, da je pobenavio, 
rekao bih, da je degenerik. One mu se žene svi- 
đaju! Nevjerojatno! ... I Toto se naježi kao da 
je pomislio na nešto odvratno. 

Lady Randolph se nasmiješi i sjedne do njega. 

— Obožavani Toto, zašto si zle volje? 

Obožavani Toto ne odgovori. 

— A Mozes? — upita gospođa pogledavši 
ogromnog bijelog mačka, koji je tromo ležao na 

ćilimu i hrkao kao kakav stari debeli gospodin. 

— Je li zadovoljan? 

— Da, da; zadovoljan je, — reče mladić namr- 
šten; — ali da nije bilo mene, nitko se za nj ne bi 
brinuo. 

Ustavši i protegnuvši svoja duga uda, pređe on 
preko svijetle i prostrane dvorane te priđe do pro- 
zora. 

— Što se dogodilo, Toto, da ti je tako dotužilo? 

— upita Lady Randolph slijedeći ga do prozora. 

— J’ai le cafard, — odgovori Toto. 

— Ali zašto? 

— Zato, što sam sit svega. 

— Ali ne mene, — reče Milady naslonivši se 
nježno na njegovu ruku. 

— Tebe, da, tebe ! I žirafa, i Gerarda, i Mo- 
zesa, i svih, koliko vas je. Dosadili ste mi svi. 

— Toto ! Toto ! Ne govori tako ! — uzdahne 
Lady Randolph i njena se obilna prsa stadoše na- 
dimati kao uzburkano more. — Znaš, da me ža- 
lostiš, kad tako govoriš ! Uostalom, — doda, 

— Žirafe su ti se prošle nedjelje ipak sviđale. 

— I zar bi mi se zbog toga morale sviđati kroz 
cijeli život? — osmjehnu se mladić s gorkom iro- 
nijom. — Upozoravam te, da ću ja za koji dan 
odmagliti . . . »zbogom, Toto!« — i napravi ru- 
kom znak na pozdrav. 

— Zaboga, što to govoriš? 

— Da, da. Svršeno je. Idem u Japan sa svojim 
prijateljem Collinsom. Idem u Jokohamu, gdje se 
žene pletu samo jednom u godini, gdje nikada ne 
govore i gdje spavaju odjevene. 

Zatim, oslobodivši se nestrpljivo od nje, zađe u 
vrt na dugim mršavim nogama. 

Za vrijeme doručka Toto nije htio ni o čem dru- 
gom govoriti nego samo o Jokohami i Tokiju, a 
sluzi, koji mu je pružao jelo, govorio je s dostojan- 
stvenom prijaznošću: Sayonara! — Zapravo nije 
znao da li ta riječ znači »hvala« ili »laku noć«, ali 
budući da nitko od prisutnih nije znao . . . 

— Osjećam se rđavo, — reče Lady Randolph 
Grey, dok su još bili za doručkom ; i položi na stol 
svoju servijetu. 

Žirafe i »vojvoda od Norfolka« promrmljali su 
nešto kao u znak žaljenja; »Princ od Walesa« 
naprči usne i tako izrazi svoju ravnodušnost. 

Plavokosa gospođa izađe dostojanstveno iz je- 
daće dvorane, kao lijepa jedrenjača razvitih jedara, 
i povuče se u svoju sobu. Dozove Lucy da zatvori 
prozore; legne u krevet i dade nalog, da je nitko 
ne smeta. 

I sama, u tami, Lady Randolph je razmišljala. 

Mislila je kako joj Toto izmiče: Toto, divni 
Toto, otmeni i rafinirani i depravirani i složeni 
Toto, radi kojega su joj sve prijateljice zaviđale, 
a koga su svi njeni prijatelji mrzili; Toto, koji joj 
je naknađivao sve perfidne žene i sve brutalne mu- 
škarce, koje je u svojoj prošlosti upoznala, ljubila 
i mrzila . . . Toto, serafinski i đavolski Toto, ostav- 
ljao ju je. 

A ako Toto ode od nje, onda ona nije imala više 
zašto da živi. Trebalo ga je dakle po svaku cijenu 
zadržati! Trebalo je bilo kojim srestvima pozaba- 
viti i razonoditi mladića. 

Bilo je teško zabaviti Tota, koji se već toliko 
zabavljao, da ga više ništa nije moglo zaokupiti. 
Svega je on već bio sit. Žena, ljudi, kazališta, cafe- 


chantantsa, umjetnosti, muzike, plesa, kokaina, 
šampanjca, nastranosti . . . svega je već bio i pre- 
više sit. Iz svih su se pehara do sitosti napojile 
njegove oble i pršljive usne. 

Bože moj, Bože moj ! Trebalo je za Tota pro- 
naći nešto novo ! 

A što je bilo novo na svijetu? Ništa. Ništa i 
Nitko. Upravo nitko. Svi i sve već su Totu sve 
kazali. A svi i sve su imali samo jedno isto da kažu. 

Ali, naći za blaziranog Tota nešto novo, nešto, 
što još ne pozna ! . . . Zapriječiti mu da misli na 
odlazak u Jokohamu! 

Prođe još pola sata ; zatim Lady Randolph pruži 
iz kreveta svoju nježnu, malo oznojenu ruku i pri- 
tisne na električno zvonce. 

Lucy se odmah pojavi : 

— Milady je zvonila? 

— Hoću iiječnika, — reče Milady. 

— Ako Milady zapovijeda, — reče Lucy, — po- 
slat ću odmah šofera po doktora Methuena. 

— Ne ću doktora Methuena, — reče Milady. 

— Hoću onog drugog doktora. Kako se zove ? . . . 
Harding. 

Lucy se začudi. — Oh, taj je već star, Milady ! 
Nema više nikakvih pacijenata. Čini se, da umije 
ljude liječiti samo od uboda zmija klepetuša. A 
pošto, — doda služavka s neumoljivom logikom, 

— ovdje nema zmija klepetuša, to ga nikada nitko 
i ne zove. 

— Zovem ga eto ja ! — odgovori Lady Ran- 
dolph Grey. — Recite Petru neka odmah pođe. 
A ti dođi da mi spleteš kosu i dodaš plavi ogrtač. 

XI 


Sa zlatnim pletenicama, koje su joj visjele na pla- 
vom ogrtaču, ispruženu na divanu uz prozor, nađe 
je doktor Harding, kad ga sat kasnije Lucy, brblja- 
va i zajedljiva, uvede u sobu svoje gospodarice. 

Doktor Harding, kolonijalni vojnički liječnik, 
profesor tropske medicine i dermatologije, zadrhće 
ugledavši svoju pacijenticu. Činilo se, da je on bo- 
lesnik. Njegovo sitno, blijedo lice izgledalo je još 
bljeđe negoli obično, a obješeni prosjedi brkovi, još 
više spušteni nad osjetljivim ustima. Već je prošlo 
dvadeset godina, otkad on nije nikoga liječio osim 
stare Jessie, kad je bolovala od reumatizma i gdje- 
gdje porodicu kojeg najsiromašnijeg i preveć škr- 
tog seljaka, koji nije htio poslati po vrlog i moder- 
nog doktora Methuena. 

Tek što je pozdravio i odazvavši se tromoj kret- 
nji gospođe, sjedne do nje i reče od uzbuđenja 
drhtavim glasom: 

— Jamačno je bila zabuna. Vi ste očekivali dok- 
tora Methuena. 

— Ne, — reče Milady sa veoma ljupkim osmije- 
hom, — čekala sam vas, profesore. Slušala sam 
mnogo o vašoj dubokoj učenosti, o vašem prouča- 
vanju tropskih bolesti . . . 

— Ali kako ... — promumlja začuđeno doktor, 
— zar imate možda . . . 

— Ne, ne, — lijepa će gospođa smijući se, — ja 
nemam ni azijsku koleru ni elefantijazu. Ali držim, 
da je i u slučaju manjih bolesti bolje utjecati se po- 
moći učenjaka, negoli modernog i brbljavog liječ- 
nika, koji se služi svojim bolesnicima za svoje više 
ili manje briljantne eksperimente . . . 

Doktor Harding zakašlje skromno, s rukom na 
ustima; zatim približi svoju sjedalicu k divanu pa- 
cijentice. Bio je obodren; odahne; svijestan o svojoj 
sposobnosti. Očito je, da se nalazio pred jednom 
uistinu superiornom ženom. 

— Da vidimo, gospođo, — reče uhvativši je 
nježno za ruku, na kojoj su visjele brojne narukvice. 

Bilo je dobro. Možda malo preslabo . . . Simp- 
tom samo lake malokrvnosti . . . 

Dok je liječnik s očalima na tankom nosu, pisao 
recept arsenskog likera Towler, željeza i hipofos- 
fita, Lady Randolph poče mu govoriti o njegovim 
kćerkama. 

— Vidjela sam ih neki dan u crkvi . . . krasne 
djevojčice ! . . . Kad bih smjela, pozvala bi ih, da 
mi katkad dođu . . . 

Otac kao da se je preplašio. 

— Oh, Milady! Ostavite to. Plahe su i divlje, 
ne poznaju one svijet. Samo bi vam mogle smetati. 

Milady je bila uviđavna i nije insistirala. 

Ali nekoliko dana kasnije, uz cheque od jedne 
gvineje za liječnički posjet, primi doktor Harding 
i poziv od Lady Randolph Grey, da sa svoje dvije 
kćerke prisustvuje koncertu, koji će se održati u 
vili »Akacija« iduće subote. Pjevat će Clara Butt, 
gospođa Tetrazzini, Van Heuvel; a slavna plesačica 

Vera Seremeckaja izvodit će »Proljetni ples« od 
Mendelssohna. 

U post-scriptumu Lady Randolph Grey dodala 
je, da će prisustvovati koncertu Velečasni Brownlie 
sa gospođom Brownlie, kao i seoski vlastelin, Sir 
Peter Russel sa svojim porodicama. 

Clara Butt! Tetrazzini ! Van Heuvel!... Prva 
su dva imena bila gotovo basnoslovna. A Myosotis 
i Leslie bi ih vidjele žive? Slušale bi njihovo pje- 
vanje ! . . . Činilo se to previše nevjerojatnim, kao 
puki san. Clara sa svojim izvanrednim altom, koja 
je već dvadesetak godina slavila triumfe u Engles- 
koj ! . . . Tetrazzini, koju su djevojčice jednog ne- 
zaboravnog dana u Leedsu, ulazeći u neki dućan 
muzikalija, čule na gramofonskoj ploči ! . . . Pa 
onda Van Heuvel, mladi, glasoviti tenor iz Holan- 
dije. O Veri Šeremeckoj pak nisu nikada ništa ni 
Čule. Ta, u Wild-Forestu nitko nije govorio o ple- 
sačicama, a pogotovo ne u kući doktora Hardinga. 
Ali je bez sumnje i ona morala biti izvanredna sila. 

Doktor je dugo raspravljao sa starom Jessie o 
teškom problemu, da li se ima prihvatiti poziv; na 
koncu su zaključili da, pošto će poći i velečasni 
Brovvnlie i Sir Peter Russel sa porodicom, mogu 
poći i djevojčice. 

Potom se prešlo na teško pitanje, koje će haljine 
djevojke obući za tu prigodu. Nakon mnogih na- 
klapanja Jessie odredi, da će biti zgodne bijele 
oprave od pričesti, znatno produljene. 

— A koje ćeš ti, tata, obući odijelo za koncert? 
— - upitale su djevojčice motreći nekako skeptičnim 
pogledima staro, smeđe odijelo svoga oca, koje je 

već nekoliko godišnjih doba prkosilo kišama, snije- 
gu i lijepom vremenu. 

— Ja? — reče doktor, podižući svoje rastresene 
plave oči sa jednog sveska »Annali di Parasitolo- 
gia«. — Ja? što ću obući za koncert? . . . Malo pa- 
muka u uši; to će dostajati. 


Z. B. 588. 


49 


4 


XII 


I pošli su; djevojčice u svojim bijelim haljintca- 
ma, sa zlatno žutom kosom, razdijeljenom u sre- 
dini, koja im je padala niz leđa, izgledale su kao 
da su sašle sa neke stare slike Romneyeve; otac je 
imao dugi staromodni salonski kaput, sto ga je 
Jessie pronašla u škrinji na tavanu, a koji je za- 
udarao jako po naftalinu. . . 

Djevojčice uđoše za ocem u prepuni salon, u ko- 
jemu su osjetile stisak mekane ruke Lady Randolp 
Grey, koja ih primi i prikaže mnogim osobama, 
izvanredno elegantnim i sa zvučnim imenima. 

Upoznadu se i sa »vojvodom od Norfolka«, 
koji zapravo nije bio vojvoda od Norfolka, vec 
neki drugi plemić s imenom malo manje poznatim : 
Lord Gerard Neversol. Myosotis se veoma zbuni, 
kad je lord, pozdravljajući je, podigao njenu cr- 
venu i hladnu ručicu do svojih brkova kao da je 
misli poljubiti. 

Nakon duljeg žamora prelimininarnog razgovora 
posjedaše svi pred malu pozornicu, okićenu pao- 
mama. Myosotis i Leslie sjele su u red među 
ostale uzvanike, očekujući nestrpljivo da se pojavi 
dična Clara Butt. 

Virtuoskinja na klaviru uđe skromno i lako se 
nakloni; odmah velečasni Brownlie i doktor Har- 
ding, držeći da je ona pjevačica, počeše oduševljeno 

pljeskati, ali, opazivši zatim, da su oni jedini aplau- 
dirali, pokajaše se i odmah prestadoše. 

Napokon se pojavi divna Clara Butt u rukavi- 
cama sa zamotkom nota u rukama i sa zelenim pe- 
rom nasred kose udesene poput tornja. Odjednom 
prolomi zrak jednodušan aplauz, koji pjevačica 
primi dobrohotno i s postojanim gibanjem pera na 
glavi. 

Njezin jaki alt, opsežan i miran, razlijegao se iz 
širokih joj grudi, u dubokim, treptavim i zvučnim 
tonovima, kao orgulje u stolnoj crkvi . . . Slušajući 
je, dvjema se djevojčicama pričini kao da su u 
crkvi. 

Iza nje došla je Tetrazzini. Činilo se kao da su 
se sve ševe i svi slavuji sastali tu biglišući u njenom 
bijelom grlu ... I slušajući je, zanešene djevojke 
mislile su da su u raju. 

Napokon dođe na red mladi holandski tenor. 
Myosotis pogleda u program, koji je držala u ru- 
kama i pročita natpise romanca, koje će on pjevati. 
» Sehnsucht « zvala se prva. 

— Sehnsucht? Šta to znači? 

Ali je uzalud pitala sestru pa Myosotis okrene 
prvi put pogled na svoga susjeda s lijeve strane. 
Razabra, da je to bio Lord Gerard Neversol, te 
njemu ponovi pitanje : — Šta znači »Sehnsucht« ? 

— Sehnsucht? — odgovori mladić, gledajući je 
uporno u oči, — znači čeznuće. Znači . . . žudnja. 

— Hvala, — reče Myosotis i umukne. 

— Zašto ne nastavite s pitanjima ? — upita Lord 
Neversol, koji nije skidao oka s nje, puštajući da 
mu pogled polagano luta od čistog čela ispod me- 
kanih kosa do djetinjskih poluzatvorenih usta i do 

ponešto crvenkastih sklopljenih ruku u skutu. 

— Zašto me ne pitate, što znači žudnja? 

— Ali, — reče Myosotis smijući se, — čini mi 
se, da to znam. 

— Ah! — odvrati Lord Neversol, gledajući je 
duboko u oči, — čini vam se, da znate. 

I nastavi je uporno gledati bez posmijeha. 

Myosotis osjeti, da ju je oblila rumen, ne zna- 
jući zašto. 

Leslie se sa svoga mjesta ispruži malko napred. 

— Što je tebi? — upita sestru, pogledavši ispod 
oka visoku ličnost do nje. 

On se uplete : — Znate li možda i vi, gospođice, 
značenje riječi »žudnja«? 

No prije nego što je ona mogla odgovoriti, po- 
javi se na pozornici tenor i odmah se počnu raz- 
lijegati iz njegovih prsiju note jasne i zvučne, kao 
što zlato ozvanja, kad udara o srebro. 

»iVur wer die Sehnsucht kennt, 
fFeiss was ich leide . . .« 

zapjeva on kao neka čarobna trublja. I dvije mlade 
djevojčice među slušačima ostadoše bez želja, bez 
misli. Njegovi tonovi ispunjavali su sve praznine u 
njihovoj duši, zanoseći ih u neku čudnu, beskrajnu 
ekstazu . . . 

I još se nisu snašle od te ekstaze, kad se već po- 
javi, trčeći — lagana, kao cvjetna latica, nošena 
od vjetrova — plesačica Vera šeremeckaja. 

Bila je bosa i zamotana u prozirnu koprenu. I 
zapleše. Zapleše tako lagano i blistavo, kao mjese- 
čeva zraka na vodi . . . 


Prvi, maestozni akordi » God save the Ring « 
završiše zabavu, i djevojčice, šutljive i kao u sna- 
trenju pošle su za ostalim pozvanicima u pobočnu 
veliku dvoranu; tu su jele ružičaste sladolede, 
ogromne jagode, naslagane u kupove, obložene 
kremom chantilly poput brežuljaka, okruženih ma- 
glom; jele su fondane Fuller raznobojne među pre- 
bijelim ljubicama; i prvi put ovlažile su svoje ruži- 
časte usne zlatnim blistavilom šampanjca. 

Najednom se Leslie uznemiri i stisne ruku 
sestri : 

— Dolazi princ od Walesa! prošapće. 

I uistinu je Toto, spor i nemaran, dolazio prema 
njima. Lord Neversol ga prikaže. 

— Barun Oktavy Tottenham, — reče. Zatim se 
zaustavi još časak da čuje, kako se razvija po- 
znanstvo. 

Myosotis ga pozdravi prignuvši dražesnu glavu; 
ali Leslie ga je zapanjena gledala. 

— Oh, Bože ! — usklikne s izrazom čuđenja i 
razočaranja, — pa vi onda niste Princ od Walesa? 

Toto, koji se na čas iznenadi, poče se srdačno 
smijati. 

— Čudne li ideje ! Valjda su vam kazali . . . 

— Ali svi, svi kažu, — usklikne Leslie gledajući 
ga uporno i gotovo s prijekorom. — I učiteljica 
Miss Jones došla je k nama naročito da nas nauči, 
kako ćemo vam se pokloniti ! 

Toto je bio galantan. — Prvi put danas žalim, 
što nisam Njegova Kraljevska Visost, — reče. 
— Bio bih rado primio taj pozdrav. — I prišavši 
malo blize i uprijevši u njene djetinje oči svoj du- 
boki i čeznutljivi pogled, koji bi uznemirivao žirafe 

do nesvjestice, upita: — A da li bi se moglo znati, 

kakav bi bio taj poklon? . .. 

Evo, — poče ozbiljno objašnjavati Leslie, 

— Miss Jones je govorila, da ćete nam vi »pola- 
ganom kraljevskom kretnjom« pružiti ruku, nasto 
bismo je mi imale prihvatiti uz veoma dubok na- 
klon kao da je kanimo poljubiti ... ali pazeći, da 
je uistinu ne poljubimo ! 

— Gle, gle ! — smijao se Toto. — Kako je to 
okrutno ograničenje! 

— Nije bilo lako, — reče sa smiješkom Leslie, 

— ali nakon brojnih pokušaja sa tatom . . . 
Myosotis je prekine: — Sir Oktavy Tottenham 

će nas držati za prave guskice ... 

Baš obratno! — reče Toto vrlo raspoložen. 

Ah, Bože! — klikne Leslie, pokajavši se. 

— I još nam je Miss toliko toplo stavila na dušu, 
da se ne ponašamo kao seoske pucice ! . . . 

Za to vrijeme Lady Randolph Grey je u svom 
kraljevskom sjaju tražila po dvoranama doktora 
Hardinga; našla ga je u jednom uglu, samotna i 
zamišljena. Ugledavši je, on se digne i stade preda 
nju svojom visokom, otmenom i dostojanstvenom 
pojavom usprkos svog starog kaputa. 

Na pretjerane izlive domaćice on odgovori svo- 
jim uobičajenim mirnim i melankoličnim smiješkom. 

Ui prvi mah njena suvišna ekspanzivnost 
probudi u njemu neko nepovjerenje. Ali ga razo- 
ruža lijepa žena — plavi, rastvoreni cvijet žen- 
skosti — svojim blistavim smiješkom. 

— Vi, visokopoštovani profesore — (ah, tko 
ga je drugi na svijetu tako nazivao?), valjda 

mnogo ne volite društvo? Ne sviđa vam se možda 
muzika? 

Ali baš protivno! — prosvjedova doktor 

Harding ne zaboravljajući one pamučne smotuljke 
u svojim ušima i zbunjen od pomisli, da se možda 
vide. 

— Nadam se, da su se vaše divne kćerke dobro 
zabavile, — reče Milady okrenuvši svoju sjajnu 
glavu prema sredini dvorane, gdje su se dvije dje- 
vojčice stisnute jedna uz drugu i držeći se za ruku 
— kao što su, nešto iz plahosti, a nešto iz ljubavi, 
običavale — smijale dižući prema svakome svoja 
ružičasta lica i bezazlenu plavet svojih razdraga- 
nih očiju. 

U očevim se očima odrazi onaj njihov smijeh; 
našto se naglo uozbilje. Njegova misao poleti na 
osamljen grob, prekriven bršljanom u malom pu- 
stom groblju . . . 

On učtivo reče Lady Randolph : 

— Vrlo sam vam zahvalan, Milady, na veselju 
koje ste im priredili. — Ipak mu se neodoljivi uz- 
dah otrgne iz srca: — Ah, da ih njihova majka 
može danas vidjeti ! 

Lady Randolph Grey se trgnu. Za jedan tren i 
njena misao poleti na grob u malom sjenovitom 
groblju i na onu izblijedjelu sličicu, koja je visjela 
na križu . . . » Mary Evangeline E[arding, umrla u 
dvadesetičetvrtoj godini « . . . 

Najednom joj se pričini, da iz onoga groba iz- 
lazi slabašna sjena Mary Evangeline i da svojim 
mrtvačkim rukama zakriljuje dvije djevojčice ru- 
žičastih lica . . . Sine joj misao, da rekne plemeni- 
tom starcu, koji je blijed i ganut pred njom stajao: 


55 


— Zbogom! Vratite se kući. I odvedite odavde 
one svoje miljenice ! . . . Odvedite ih od mene ! 

Ali se pogled njezin vrati k onom skupu nasred 
dvorane, na one dvije svijetlo-žute glave pod sjaj- 
nim odrazom svjetiljke. Bio je tamo i Toto; i 
Toto se je smijao. Smijao se mladenačkim, slatkim 
smijehom, kakvog se ona ne sjeća da je ikada čula. 

Toto je uživao. Dvije djevojčice starog liječnika 
nisu mu još dojadile . . . 

Milady je bila tako ganuta tim smijehom — a 
valjda i zbog nekoliko čašica »gin-fiz z« i » mint - 
julep « — da joj lake suze navriješe na oči. I od- 
mah se posluži prilikom da ih podigne i pokaže, 
onako prepune suza, ozbiljnom doktoru. 

— Kad se vratim u London, hoćete li dopustiti, 
da me posjete? Imam toliko poznanstava, a ipak 
se katkad osjećam tako osamljena. 

Doktor Harding se trgne i nešto ga zazebe u 
srcu. Htio je smjesta odbiti poziv, samo je tražio 
način, na koji bi manje povrijedio onu ljubeznu 
dušu. Ali dignuvši oči, opazi uprt na sebe njen 
titravi i suzni pogled. 

— Hvala, — reče on blagim i dubokim glasom; 

— bit ću sretan da ih mogu vama povjeriti. 

Pošto su svi otišli, umjetnici i pozvanici, Lady 
Miranda Randolph Grey izvali se na otoman, du- 
boko uzdahnuvši. 

— Quelle corvee (koliki napor) ! — usklikne 
podigavši nad glavu lijepe, napola gole ruke. 

— Toto ! . . . jednu cigaretu ! 

Barun Oktavy Tottenham baci joj na skut zlatnu 
dozu. 

Gerardo Neversol sjedne uz nju i utone u ja- 
stuke svoju smeđu i brižno počešljanu glavu. 

— Dobra Gaby, divim vam se. Bili ste »velika 
dama« sve do vrška svojih crvenih lakiranih no- 
kata. Ali može li se znati, zašto to radite? Zar je 
to neka zastarjela manija vas žena, koje hoćete 
silom uzimati odgovornost. 

Milady je palila svoju cigaretu i nije odgovorila. 

— Ovo primanje, na koje pozivljete porodice 
doktora i pastora . . . čini mi se neka neoprez- 
nost ... da se bolje izrazim: neka drskost sasvim 
suvišna. 

Gospođa odbije prama stropu puna usta dima. 

— Pošto je pastor bio već kod mene, — iro- 
nično se gospođa nasmiješi, — možete se suzdržati 
od propovijedi, dragi Gerardo. A zbilja, kad već 
govorimo o pastorima . . . što velite o onim dvjema 
plavokosim ovčicama? 

— Ph ! — izusti Neversol zijevajući. — Osta- 
vite ih na miru! 

Toto se okrene i začuđeno upre u lice Never- 
solu svoje drske oči. 

— Što ti pada na pamet! — usklikne. — Da ih 
ostavimo na miru? ... A zašto? 


57 


xm 

Vila »Akacija« gotovo se neočekivano zatvori 
nekoliko dana kasnije — bio je konac ^mjeseca 
rujna — te lijepa i plemenita gospođa iščezne ^iz 
Wild-Foresta, ostavljajući za sobom brojna ža- 
ljenja onih, koji su je upoznali, a tugu onih, ko- 
jima nije uspjelo da joj se približe. Doznalo se, da 
e otišla u Škotsku, da ondje provede sezonu lova. 

No prije nego što je otputovala, zapitala je dok- 
tora Hardinga, ne bi li njegove dvije kćerke d. 
barem jedna od njih — valjda mala Leslie. 
mogla također poći s njom. Ali je taj prijedlog 
tako preplašio tihi ambijenat Rose Cottage, da je 
Lady Randolph smatrala umjesnim da dalje ne 

navaljuje. , 

Ograničila se je onda samo na to, da napomene 
doktoru Hardingu njegovo više puta ponavljano 
obećanje, da će joj, nakon njenog povratka u Lon- 
don, u prosincu, poslati u goste svoje drage dvije 

^ Povjerit ćete mi ih na nekoliko nedjelja; ili 

još bolje za koji mjesec, — rekla je ljubezna go- 
spođa sa svojim sjajnim smiješkom. — Upoznat 
će malo svijet, život . . . Provest ce nekoliko ugod- 
nih dana . . . 

Koliko su se dvije sestre bojale pomisli nepo- 
srednog rastanka, a pogotovo odlaska jedne od 

njih, toliko ih je obradovala mogućnost projekti- 
ranog posjeta u London, koji je bio j os dosta da- 
leko te ga se nisu trebale bojati. Bilo je dovoljno 
vremena da se o tome razmisli i govori, te da se 
pripremi duša i odjeća za taj važan događaj. 

Taj je posljednji problem bio najteži: jer, 
premda je Myosotis držala, da bi njihove lanjske 
oprave i rubenina mogle sasvim dostajati, stara je 
Jessie srdito tvrdila, da se moraju sasvim iznova 

opremiti. 

Pogledajte samo, da li bi to bilo moguće, — 

govorila je njišući s prezirom pred njihovim pla- 
vim, ponešto sanjarskim očima, neke istrošene crne, 
vrlo iskrpane čarape i druge dijelove toilette ne- 
određenog oblika, s kojih je visjelo mnogo pant- 
lika. __ Pogledajte, da li je moguće s ovakovim 
dronjcima poći u posjete u palaču, kao sto ce biti 
ona u Londonu ! 

Nitko se nije usudio uzeti u obranu one komade 
odjeće, koji su visjeli kao na smrt osuđena tjelesa. 

A onda evo i ovi korsaži, — nastavi strogo 

Jessie, koja je dvadeset godina zaostala za^ sadaš- 
njom modom, i podigne jedan od njih, držeći ga 
za rukav. — Što će vam korsaži, kad ne nosite 
steznik? Treba vam i steznik. 

Myosotis prosvjedova. Nije mogla podnositi 
steznik; tištao ju je. A ni Leslie nije mogla pomi- 
sliti na nj. 

— Dakako, — reče Jessie nezadovoljna, — niste 
debele. — I omjeri ozbiljnim pogledom dvije sla- 
bašne spodobe. — Ali steznik ipak treba nositi. U 
London nikako ne ćete poći, — završi, bez 
pristojne opreme, dok sam ja živa. 

Myosotis i Leslie zaprepasti ta odluka ; tada 
pozovu doktora Hardinga, da dade svoje mišljenje. 

On je bio vrlo zbunjen pred onolikim nizom 
ženskih odijela, razastrtih na dva kreveta u oče- 
kivanju njegove presude; a njegove opaske nisu ni 
najmanje pomogle da se razbistri situacija. 

— Mogle biste pitati za savjet gospođu Russel 
ili učiteljicu — reče on napokon, pošto se obranio, 
koliko je bolje znao od mnoštva pitanja, da li je 
više ili manje podesno nositi haljetak i suknju 
mjesto kostima »princesse« i da li je bolje na šetnji 
nositi visoke cipele sa niskim petama ili niske ci- 
pele sa visokim petama. 

— Da, da, pitat ćemo Miss Jones, — rekoše 
djevojčice utješene. 

I zamolile su Miss Jones da dade svoje autori- 
tativno mišljenje o onome, što se moglo ili nije 
moglo nositi u Londonu. 

Ispočetka je Miss Jones bila malo ujedljiva i 
puna prezira, pošto nije bila pozvana na koncert 
Lady Randolphove. Ali radost, da se pozabavi tim 
ženskim uresima, prevlada ozlojeđenost, i Miss 
Jones se zainteresira, strastveno se zanese, savje- 
tova, naredi, zabrani, i napokon je sve svoje slo- 
bodne sate izvan škole probavila u Rose Cottage 
pripremajući dvije djevojčice, materijalno i du- 
ševno, za njihov izlet u London. 

— Dakle, — nalagala je ona, — čim stignete — 
ali bi se, po svom običaju, odmah prekinula nekom 
novom primjedbom. — Udesit ćete tako, da stignete 
popodne, nakon sata, kad se pije čaj, da ne bi izgle- 
dalo kao da dolazite odmah na jelo . . . 

— Ali ... to ovisi o vlaku, — primijeti Myo- 
sotis. 


— Bez obzira na vlak. Ako stignete prerano u 
Liverpool-Street, počekat ćete na stanici, a zatim 
ćete uzeti kočiju i stići ćete u zgodan sat u onu 
kuću. A zbilja, — i Miss Jones ponovno urnetne 
jednu zagradu — gledajte da platite obilno, čak i 
previše kočijaša, da vam ne bi napravio kakovu 
neugodnu scenu pred vratima. Ja poznam london- 
ske kočijaše, i . . . 

Myosotis je dovede opet u kolotečinu. 

— A onda ? Pošto stignemo ? . . . 

— Ući ćete u kuću mirno i odložit ćete u pred- 
soblju ogrtače, a zatim, ni previše plahe, ni previše 
smione, ući ćete u salon, gdje . . . 

— A šešir? — prekine je Myosotis, — da ga 
zadržimo na glavi ? Ili da i njega odložimo u pred- 
soblju? 

— A rukavice? — zapita Leslie. 

— Rukavice se moraju uvijek držati, — reče 
odlučno Miss Jones. — A što se tiče šešira . . . Oh, 
pazite, da za ručkom uvijek zadržite šešir na glavi. 

— A zašto? — zapita Leslie. 

— Zato, — reče sasvim sigurno Miss Jones. 
— Neka moja prijateljica, Flora Bates, bila je po- 
zvana na ručak kod grofice od Marlbury, i sve su 
gospođe, skupa sa domaćicom imale šešir na glavi. 
Njoj je to bilo vrlo neugodno, jer je, videći da je 
loše vrijeme, stavila na glavu stari tetkin šešir, 
koji . . . 

Myosotis i Leslie se uzajamno očajno pogledaše. 

— Pa to bi onda značilo, kad je u kući najavljen 
ručak, da treba poći gore i staviti šešir na glavu? 

Miss Jones odgovori evazivno zbog bolnog 
iskustva Flore Bates. 

Myosotis, koja je postajala pomalo nervozna 
zbog projektiranog posjeta, upita: — Moramo li 
mi prve početi govoriti ili moramo čekati, da nas 
drugi oslove? 

— A kod stola, — prekine je Leslie, — može 
li se jesti do sitosti? Ili malo manje? 

— Modernije je jesti više nego manje, — izjavi 
Miss Jones. — To je dokaz zdravlja i otvorenosti. 
Dok je u doba kraljice Viktorije . . . 

— Oh, ne tiče nas se kraljica Viktorija, — us- 
klikne malo nestrpljivo Myosotis, — nastavimo 
s onim, što je važnije. 

Ali što su dalje govorile, sve su se više nalazile 
pred problemima više ili manje važnima, koje ni 
one ni Miss Jones nisu mogle riješiti. Na primjer: 
govoreći s osobama koje imadu osobite naslove 
(jamačno će se više takovih susresti u onoj kući) 
mora li se kazati »Da, grofice« ili »da, gospođo 
grofice?«, ili naprosto: »Da, gospodine« i »ne, 
gospodine« ? . . . A govoreći s nekim, koji nosi na- 
slov »Sir«, mora li mu se kazati: »Sir Oktavio 
Tottenham«? ili »Sir Tottenham«? ili »Sir Ok- 
tavio« ? 

Bili su to nerješivi problemi. 

Tada Miss Jones dođe na sretnu misao. 

— Trebalo bi sve to pitati Tetku Marijanu, — 
reče. 

— A tko je tetka Marijana? — zapita malko 
skeptički Myosotis. 

— To je ona, koja piše članke o modernim sa- 
vjetima u Leedskom tjedniku: »Svijet i domaće 
ognjište«. Daje savjete o svemu, što se odnosi na 
društveni život. Svjetuje, kako se ima češljati i 


oblačiti; kaže, koja se kozmetička sredstva imaju 
upotrebljavati za poljepšavanje lica i najbolje lije- 
kove protiv opadanja kose . . . 

— Ali nama ne otpadaju kose, — reče nestrp- 
ljivo Myosotis. 

— Ona uči, kako se ima ulaziti u dvoranu, — 
nastavi neustrašivo Miss Jones, — te pravilni na- 
čin pozdravljanja . . . 

— Dobro, dobro, — klikne Leslie, da je pre- 
kine. — Pišite tetki Marijani ! 

— Ali zapravo, — reče Miss Jones malo neod- 
lučna, — bilo bi bolje, da joj pišete vi. Ja sam je 
već toliko puta pitala, da mi na posljednja tri pisma 
nije ni odgovorila. 

Tada su sestre, sastavljajući pismo za tetku Ma- 
rijanu, provele vrlo zabavno veće. Ispričale su joj 
ukratko i jednostavno svoj slučaj i postavile joj 
samo tri-četiri od hiljade pitanja, koja su joj htjele 
uputiti. Myosotis je potpisala pismo i uklopila 
marku za odgovor, a — po uputi Miss Jones — 
stavila u pismo i jednu poštansku doznačnicu od 
dva šilinga. 

I sada su čekale odgovor. 

XIV 

»Gospođice Myosotis, 

»Kad stignete onamo, ne ćete ništa odložiti u 
predsoblju. Bit će vam doznačena vaša soba za 
spavanje i tamo ćete sasvim mirno izvršiti svoju 
toilettu. 

( Memento : U društvu se ne smije nikada žuriti.) 

»Na ručku ćete uvijek imati decollete. Vaša se- 
stra, koja ima tek petnaest godina, obući će bijelu 
haljinu, zatvorenu oko vrata. 

»Gospođe uvijek prve pozdravljaju gospodu; 
tako im je omogućeno da i ne pozdrave, ako ih baš 
nije volja. 

»Šešir ne ćete staviti za lunch, kad ste u kući 
osim ako ne nosite periku, što po sadržaju vašega 
pisma ne držim vjerojatnim. 

Tetka Marijana.« 

»P. S. Ako imate plave oči, kako naslućujem 
po vašem imenu, dajte prednost boji bleu Nattier, 
ili još bolje bleu Saxe .« 

* 

* * 

Myosotis odgovori krctom pošte da zahvali za 
ljubezne savjete, i doda: 

»Doznala sam, koja je boja bleu Sax. To je baš 
boja Leslienih očiju. Možda i mojih . . .« 

Zatim kao slučajno, umetne u pismo nekoliko 
novih pitanja. 

♦ 

♦ * 

Tetka Marijana počeka pet dana i onda odgo- 
vori na sva pitanja. 

* 

* * 

I Myosotis joj ponovno piša : 

»Kad ste tako dobri, biste li mogli možda na- 
značiti i koji predmet razgovora? Znam, da se u 
društvu govori o kazalištima, o knjigama i pozna- 
tim osobama; ali mi ne poznamo nikoga, nismo ni- 
kada bile u kazalištu i pročitale smo samo tri 
knjige: »Jane Eyre« ; pjesme od Mrs Hemans i 
»Indijske zmije i njihov otrov«. 

»Naša učiteljica Miss Jones veli, da nijedan od 
tih predmeta razgovora nije podesan za mondeno 
društvo, pa se bojim, da će nas u društvu držati 
veoma zaostalima i dosadnima. Za Leslie je lakše, 
jer je tako lijepa te je dovoljno gledati je, pa da 
budeš sretan ! A uz to ona ima tek petnaest go- 
dina . . . Ali ja, koja ću doskoro navršiti devet- 
naest ! . . . 

»Obje smo tako plahe i mučaljive, da nas Miss 
Jones naziva »seoskim guskicama« ; a opet, kad 
smo se jednom, da joj ugodimo, htjele pokazati 
malo živahnijima, na čaju kod pastora, tata nam 
je rekao, da smo izgledale kao drvene leptiriće. 

»P° Vašem mišljenju, tetko Marijana, što je 
bolje biti: seoska guskica ili drvena leptirića?« 

* 

* * 

Tetka Marijana odgovori: 

»Osobe, koje vas pozivaju, imat će neki razlog 
za to; inače vas ne bi pozvale. Valjda im se sviđa 
vaša neupućenost. Ili ste možda i Vi lijepi kao i 
Leslie? Možete to priznati svojoj 

staroj tetki Marijani.« 

(»Za lice upotrebljavajte prah Rachel i kremu 
Freya.«) 

* 

* * 

»O draga tetko Marijana ! Dakle ste »stari« ? . . . 
Nisam to mislila. 

»Čudnovato je, saznavši da ste stari, čini mi se, 
da Vas sada još više volim. Imam i više povjerenja 
u ono, što mi kažete. Da znate, kako Vam rado 
pišem i kako rado primam Vaša pisma! Nemamo 
nikoga tko bi nam pisao; i navečer, kad moj otac 
drijema nad časopisima tropske medicine, a Leslie 
drži glavu, žutu kao med, prignutu nad ručnim 
radom, ja Vam pišem i sretna sam. 

»Lijepa ja? kao Leslie? Ali nitko na svijetu 
nije lijep kao Leslie. Gledajući je katkad, nalazim, 
da je tako lijepa, da bih htjela plakati ne znajući 
zašto. 

»A k tome je još i tako umiljata! ... A još je 
tako dijete, da naveče ne može zaspati, ako ja ne 
sjedim do nje i ne držim je za ruku. I mora znati, 
da je i tata također u susjednoj sobi. 

»Razumljivo je, došla je na svijet, kad je mama 
umrla; i mi ugađamo svim njenim željama . . . 

»No kad Vam počnem govoriti o njoj, ne bih 
nikada prestala. 



»Prahom za lice, Rachel, ne mogu se služiti; 
imam tako svijetlu put, da mi taj žuti prašak ni- 
kako ne pristaje. Kad sam ga neki dan kušala, svi 
su se smijali: i svršilo se tako, da smo namazali 
tatu i našu staru kuharicu Jessie. 

»Što se tiče kreme Freya, došao je nažalost do 
nje naš pas Soda. I pojeo je. (Pokajao se zbog 
toga ... u salonu . . . pola sata kasnije . . .) 

Vaša Myosotis.« 

»P. S. — Oh, Bože ! U svim sam ovim pismima 
zaboravila uklopiti poštanske marke. 

»A Vi ste mi ipak pisali ! Koliko ste dobri ! . ., . 

»Veoma bi me usrećila Vaša slika.« 

* 

* * 

»Hvala, hvala ! Kako mi je draga ta slika ! 
Upravo ste onakvi, kakvu sam vas zamišljala. 
S lijepim bijelim kosama, s lijepim otvorenim če- 
lom i dragim slatkim očima ! . . . Gledam Vas i 
puno Vas volim. 

»Gledajući Vas, čini mi se čudno, da se bavite 
odijelima i manirama osoba, koje ne poznajete, 
i kremama i kozmetičnim sredstvima. Izgledate mi 
daleko nad svim tim ispraznim stvarima. 

»Ako tata jednog dana bude morao u Leeds, 
poći ću s njim i posjetit ću Vas. Dozvoljavate li mi, 
tetko Marijana? Ući ću u Vaš mali ured, koji mi 
opisujete, da je tako taman i tužan sa prozorom 
prama visokom crnom zidu, i usred neprestane buke 
vozila, koja Vas zaglušuju i smućuju . . . 


»Stavit ću na sebe tom prigodom sve, što ste mi 
Vi savjetovali: srebrenasto-sivu haljinu i šarpu 
»bleu Nattier«. 

»A s Vama ne ću biti ni »seoska guskica« ni »dr- 
vena leptirića«, već onakva, kakva sam — Vaša 
Myosotis, koja Vas voli, premda Vas ne pozna. 

»Ako dopustite, šaljem Vam poljubac.« 

* 

* * 

»Hvala, tetko Marijana, na poljupcu, koji mi 
uzvraćate. 

»Potpuno razumijem, što mi govorite o potrebi 
da zaslužujete svakidašnji kruh; pa ne činite zlo, 
dajući najbolje savjete i pomažući tolikim siromaš- 
nim frivolnim dušicama, koje Vas pitaju za savjet. 

»Meni ste zaista učinili mnogo dobra. Čini mi 
se, da Vam sve mogu reći i za sve Vas pitati. Tako 
da mi i posjet u London zadaje sada puno manje 
straha. 

»Htjela bih se u svemu držati Vaših savjeta, ali 
se ne mogu češljati, kako mi Vi predlažete; imam 
predugu kosu. Spletem dvije debele pletenice, a kad 
izlazim ili kad netko dođe, omotam ih oko glave. 
Ne, ne kovrčim kosu željezom; ona se sama zako- 
vrči. Kad ju raspletem, padaju mi niz pleća u pra- 
movima i kao usijana, jer je gotovo crvena. Nisu 
kao Lesliene, koje imadu izvjesnu boju, koju Vam 
ne mogu opisati ! . . . Kao zrake sunca i mjeseca, 
zajedno ispremiješane. Plavokosa je Leslie kao 
sunce, kad prodire kroz jelovu šumu; plavokosa je 
kao jaglac, tako je nježna njena plavet da upravo 
odsijeva . . . 






»Ostavljam Vas za danas. Tata me zove, da mu 
pomognem u njegovu laboratoriju.. Veoma mi je 
žao njegovih jadnih morskih praščića ! . . . Ali, ako 
imaju spasiti život onim bijednim urođenicima 
tamo u strašnim tropskim krajevima, ne smije ih 
čovjek žaliti. Tata veli, da će možda jedna od tih 
životinjica donijeti svjetlost i spasiti hiljade ljud- 
skih života. 

»Kad na to pomislim, gotovo bih imala srča- 
nosti, da se i sama dadem pribiti na onaj stol, gdje 
sam vidjela da se trzaju tolika sitna stvorenja . . .« 

* 


* * 

»Draga tetko Marijana, 

»Leslie ima malu vrućicu, pa smo nemirni i za- 
brinuti. 

»Cijeli sam dan provela sjedeći uz njezin krevet 
u polutami tihe sobe gledajući onu plavu glavicu 
na uzglavlju, dok mi tata nije naredio da izađem 
malo na zrak. 

»Da ga poslušam, izašla sam na blijedo jesensko 
sunce. 

»Kako je tužan svijet, kad se izađe iz bolesni- 
kove sobe ! Kako se sve čini tužno i pusto ! 

»Zrak je bio blag i topal kao u travnju ... ali 
sam ja osjećala neki strah, neku osamljenost, kao 
da je dragi Bog daleko i nebo prazno. 

»Kako to da nismo sretniji, kad su zdravi svi 
oni, koje volimo? . . .« 

* 

* * 

»Danas Vam ne mogu pisati. 

»Oh, tetko Marijana, molite za nas.« 

* 

* * 

»Ne; nije joj još bolje. Ima neprekidno jaku vru- 
ćicu. 

»Tata je kao lud; ostario je za deset godina. 
Molite, molite, tetko Marijana! . . . Pođite u neku 
crkvu, gdje još nikada niste bili (bit će u Leedsu 
jedna crkva, koju još ne poznate?) i ušavši molite 
odmah za Leslie. 

»Kažu, da se uvijek usliša prva molitva u crkvi, 
u koju se je prvi put ušlo. 

»Ljubim Vam ruke sklopljene u molitvi za malu 
Leslie . . .« 

* 

* * 

»Hvala ! hvala ! hvala ! . . . Leslie je bolje. 

»Tko zna, da niste bili Vi, tetko Marijana, koji 
ste svojim molitvama spasili život našoj Leslie? . . . 
Pa i tatin život — jer da se je njoj što dogodilo, 
on bi svakako umro ! Pa i moj život, budući da 
bez njih dvoje ja ne bih htjela ni mogla živjeti. 

»Znate li Vi, što je Leslie za nas? U njoj je cio 
naš život. Nas troje: tata, Jessie i ja — živimo 
samo za malu Leslie. Kad o njoj govorimo, mi 
joj i ne spominjemo imena. Kažemo naprosto: 
»Gdje je? . . . Što radi? . . .« Već se razumije, da 
se uvijek na nju odnosi. 

»Ona raste i cvjeta tako čista i sjajna, tako 
nježna i jasna, da bi se reklo, da je gotovo nešto 


nadzemaljsko . . . I mi mislimo: Nije moguće, da 
je naše, baš naše, takvo eterično, tako nježno stvo- 
renje ! . . . I nikada se ne usuđujemo reći joj, koliko 
je volimo. Ne znam zašto . . . kao iz neke bojazni. 

»Uostalom, kako da joj se to i kaže? Kako da 
se pođe k njoj i rekne: — Leslie ! Ja te toliko vo- 
lim, da bih mogla umrijeti za tebe? — Kako bi 
to na nju djelovalo? Uplašila bi se i zbunila ... ne 
bi razumjela . . . 

»Dabome, tako nešto ne kaže se nikada osobama, 
s kojima se živi. Kao neki stid suzdržava te i ne 
da ti izgovoriti previše slatke riječi i izraze pre- 
jakog osjećaja ... I tako se živi zajedno, a da se 
uzajamno ne zna, što drugi nosi u srcu. 

»Mala Leslie ne će nikada znati, da smo je nas 
troje — tako različiti jedno od drugoga: tata, 
stara Jessie i ja — ljubili tako neizrecivom, čez- 
nutljivom i bolnom ljubavi. 

»Ja mislim, da ću jednoga dana, kad budemo 
starije, imati smjelosti da joj to kažem; ali znam, 
da ne ću nikada naći riječi, koje bi joj mogle izra- 
ziti i objasniti ovu atmosferu brižljivog i zabrinutog 
obožavanja, koje je okružavalo njeno djetinjstvo. 

». . . Tetko Marijana, ona je ovdje, uza me, dok 
Vam ovo pišem. Ispružena je na naslonjaču, zatvo- 
renih očiju; još je malo slaba nakon nedavne bo- 
lesti; na njene obraze, blijede kao latica prebijelog 
cvijeta, bacaju laganu sjenu u obliku polumjeseca 
duge plave trepavice, a jedna joj ruka — tako ma- 
lena i djetinjska ! — visi preko oslona malo centi- 
metara daleko od mene. 

»Spopada me želja, da prignem lice i poljubim 
onu malu, nepomičnu ruku! Mogla bih; imam na 

to i prava, to je moja sestrica ... pa što bi u tome 
bilo čudnovato? Ali se ne usuđujem, ne; bojažljiva 
sam pred tim anđeoskim lišćem, i zatvorenim 
očima ... I poljubac, koji je već njezin, ne dam 

j°j g a - . ... 

»Kamo idu, tetko Marijana, nepoljubljeni po- 
ljupci? Poljupci, koje misao stvara, koji su pro- 
cvjetali na usnama, a nisu stigli do njihova odre- 
đenja?... 

»Kamo idu, tetko Marijana, nepoljubljeni po- 
ljupci ?« 

* 

* * 

»Kako to? Vi odlazite? Vrlo mi je žao. 

»I Vi mislite, da će Vam u onom sjevernom 
hladnom Edinburgu biti bolje nego ovdje? Škotska 
je daleko; i ondje kiša pada češće nego u Leedsu. 

»Pa zar Vas u Vašoj dobi ne plaši tako dug 
put? Tko će Vas pratiti? Tko se brine oko Vas? 
A kako će Vaše novine bez Vaše tako zanimljive 
rubrike ? 

»Ja ću se osjećati sama i izgubljena, kad ste Vi 
tako daleko. Bilo mi je ugodno znati, da ste neda- 
leko od nas u Leedsu; zamišljati Vas s Vašom lije- 
pom bijelom kosom, razdijeljenom na spokojnom 
čelu, gdje sjedite u svom malom, crnom i melanko- 
ličnom uredu pišući o parfemima, o ženskim ukra- 
sima i o taštinama, što držim, da je uistinu sve 
daleko od Vas i od Vaših misli . . . 

»Čudnovato je, da ste dopustili meni, maloj ne- 
znanki, da postanem Vaša prijateljica. 

»Tetko Marijana, draga tetko Marijana, tužna 
sam zbog Vašeg odlaska.« 

Posljednjih dana mjeseca listopada stiže poziv iz 
Londona. Bio je pisan na velikom ljubičastom pa- 
piru, veoma parfimiranom. I rukopis je bio vrlo 
krupan, okomit i sa mnogim črčkarijama. 

Lady Randolph Grey je formalno pozivala go- 
spođice Harding, da provedu nekoliko nedjelja u 
njenoj kući u Londonu. Očekivala ih je početkom 
mjeseca prosinca ; doći će netko na stanicu u Liver- 
pool-Street da ih pričeka. Slala je svoje najodličnije 
pozdrave vrlom učenjaku, profesoru Hardingu, i 
na koncu se nazvala njihovom odanom i iskrenom 
prijateljicom, Miranda Randolph Grey. 

Slijedio je P. S. — »Bit će u te dane kod mene 
i dvorska dama holandske kraljice. Bez sumnje će 
se gospođice Harding radovati, da se mogu upo- 
znati s tom blagorodnom plemkinjom i njezinim 
dražesnim dvjema kćerkama.« 

Dvorska dama holandske kraljice ! U Rose 
Cottage-u je uzbuđenje raslo do paroksizma. I dok- 
tor Harding je bio prijatno dirnut. Veliku žalost 
zbog rastanka sa svojim kćerkicama ublaži donekle 
pomisao na visoka poznanstva, koja će njegove 
miljenice učiniti u patricijskoj kući one lijepe dame, 
kojoj ljubaznost nije mogao nikako zaboraviti. 

Dvorska dama holandske kraljice ! . . . Myosotis 
otrča s pismom do Miss Jones. 

Miss Jones se teško zabrine. 

— U tom slučaju, — izjavi, — morat ćete na- 
praviti nove haljine kod Miss Knox. 

— Dakako, dakako! — uskliknuše djevojčice. 

— A nikako ne možete u London s vašim šeši- 
rima od prošle zime. 

— Nemoguće! — potvrdiše obje u jedan glas. 

— Trebat će kupiti nešto elegantno i moderno. 
Za put malu toque sa rubom od krzna za Myosotis, 
a šeširić sa vjenčićem od ruža za Leslie. 

Djevojčice su bile potpuno sporazumne; ali gdje 
će naći te elegantne tvorevine? Šeširi, izloženi u 
dućanu jedine modistice Wild-Foresta, nisu bili oso- 
bito slikoviti. 

Nije preostajalo drugo već poći u Leeds, gdje 
su se dućani, po mišljenju Miss Jones, mogli mjeriti 
sa šeširima u Londonu. 

Nakon dugog raspravljanja, premišljanja i ne- 
odlučnosti odluče, da će Myosotis idućeg pone- 
djeljka poći u Leeds; i Miss Jones kao dobra pri- 
jateljica pristane da će je pratiti. 

Sutrašnji dan, koji je bio nedjelja, prošle su u 
sastavljanju dugih popisa, što bi sve imale da kupe, 
a u ponedjeljak ujutro u žurbi otputovaše ... za- 
boravivši kod kuće popise. 

Za vrijeme cijelog puta naprezala je mozak Miss 
Jones da ih ponovno sastavi, motreći rastresenim 
pogledom kroz prozorčić i držeći u ustima vrh od 
olovke; dok je Myosotis fantazirala o nekoj svojoj 
zamisli, kojom se bavila već nekoliko dana : — da 
posjeti tetku Marijanu ! 

Pošto su stigle u Leeds, dale su se na kupovanje, 
ali su, kao obično, ponešto i zaboravile ; premda im 
je bilo vrlo neugodno, osobito Myosotis, morale 
su se zato po dva i tri puta navraćati u isti dućan 
da kupe još neke stvari ili da potraže na klupi ili 
na sjedalicama zaboravljene omote. 

— Čudnovato je, — reče Miss Jones zausta- 
vivši se pod nekom kapijom i brojeći po deseti put 
omote, — prije su nam falila tri, a sada imamo 
dva previše. 

Nakon dugog brojenja i razmišljanja, i nakon 
potanjeg opipavanja i otvaranja omota nađu, da 
su uistinu kod »W orld! s Emporium« uzele dva 
omota, što su po svoj prilici pripadala nekoj go- 
spođi, koja je uz njih također kupovala. 

Trebalo je još jednom poći u onaj dućan i vra- 
titi ih uz mnoga ispričavanja i razjašnjavanja. 

Smalaksale, uđoše na zajutrak u neku demo- 
kratsku i prepunu gostionicu, nazvanu »A. B, C.«, 
gdje je nekoliko žustrih konobarica, s malim bije- 
lim poculicama na visoko začešljanoj kosi poput 
piramide, prolazilo tamo-amđ sa tanjurima i dru- 
gim posuđem. Sjedoše u jedan ugao, ali su gospo- 
đice i dalje prolazile pored njihova stola ne osvr- 
ćući se na njih i ne odazivajući se njihovu bojažlji- 
vom dozivanju. Nakon, otprilike, pola sata jedna 
se od njih, koja je izgledala kao kraljica od Sabe, 
zaustavi pred njihovim stolom, pruži im ispisani 
menu i sačeka njihovu narudžbu sa prezirno uz- 
dignutim obrvama i udarajući nestrpljivo o pod 
vrškom stopala. To ih toliko zbuni, da su na kraju 
u velikoj žurbi naručile jela, koja nisu rado ni 
jela; i Miss Jones učini taj obrok još žalosnijim i 

tegobnijim svojim potankim i neugodnim predvi- 
đanjima s obzirom na svoj želudac i svoju probavu. 

Pošto se svršio lunch, Miss Jones se spremi da 
pokupi omote. 

— Bit će vrijeme da pođemo na stanicu, — reče. 

Ali je Myosotis zadrži. — Ne; ostavit ćemo 
omote ovdje na čuvanje. Imamo još nešto da oba- 
vimo. 

— A što? — zapita Miss Jones, još malo zlo- 
voljna, ali donekle ublažena od dviju šalica čaja i 
raznih plumcakes-a. 

— Sada ćemo učiniti jedan posjet. 

— Posjet? — usklikne Miss Jones. — Pa mi 
ne poznamo žive duše u Leedsu ! 

— Poznamo jednu, — smijala se Myosotis, 
krasna pod novim » toque « šeširom sa vjenčićem 
jednakih cvjetića na rubu, i sa kravatom »bleu 
Nattier« zavezanom u kitu ispod širokog, sprijeda 
otvorenog ovratnika. — Sad idemo da posje- 
timo . . . tetku Marijanu ! 

Miss Jones uze na to prosvjedovati i prigova- 
rati. — Pa nismo joj ni predstavljene ... Ne može 
se bez naročitog dopuštenja poći u uredništvo no- 
vina . . . 

Ali se Myosotis nije dala odvratiti od svoje na- 
kane. 

— BezuslovnO je potrebito da je pitam, kako se 
ima pozdraviti počasna dama jedne kraljice. Mo- 
raju ipak postojati neka pravila naročite etikete ! 

Taj razlog uvjeri i Miss Jones; i pošto su sa 
mnogim preporukama i sa napojnicom povjerile 
omote Kraljici od Sabe, propitale su se za adresu 



uredništva lista »Svijet i Ognjište«. Zatim se upu- 
tiše po živahnim ulicama Leedsa prema nekoj vi- 
sokoj crnoj zgradi, koja se je uzdizala na kraju 
High Streeta. 

— Ne znamo ni pravo ime ove »tetke Mari- 
jane«, — promrmlja Miss Jones. — A osim toga, 
kad idemo pitati za savjet, morat ćemo joj i platiti ! 

— Mislim, da ne ćemo, — reče Myosotis sa 
posmijehom, misleći na intimno i Ijubezno dopisi- 
vanje između nje i dobre nepoznate prijateljice. 

Prolazeći pokraj jedne cvjećarnice, Myosotis 
uđe u nju i iziđe noseći u ruci veliku kitu thea-ruža. 

— Svakako će ju to obradovati, — reče obrativši 
prema Miss Jones svoje nasmijano lice. — Možda, 
jadnici, budući da je stara, nitko i ne misli da joj 
daruje cvijeća. 

— A odakle znaš, da je stara? — upita oštro 
Miss Jones. 

Ali Myosotis ne odgovori. 

Stigoše pred kuću uredništva i malo bojažljive 
uđoše u dvorište, gdje je stajao teretni auto, krcat 
ogromnim smotajima papira. Čuo se neprestani i 
zaglušni šum rotacionoga stroja. 

Potisnuše jedna staklena vrata i uđoše u pred- 
soblje. Miss Jones priđe k jednom prozorčiću, iza 
kojega su radile mnoge gospođice i zapita : 

— Bi li se moglo govoriti s tetkom Marijanom? 

Gospođica, koja je hila najbliža prozorčiću, i 
ne podigavši oči odgovori : — Uredništvo. Prvi kat. 

Uzašle su po tamnim i niskim stubama i nađoše 
se pred drugim staklenim vratima: »Uprava i 
Uredništvo«. 

U predsoblju je sjedio jedan mladić s kapom na 
glavi, koja je nosila natpis: »Svijet i Ognjište«; 
čitao je neke ilustrirane novine pušeći čikinju ciga- 
rete. Ni on, kao ni ona gospođica, ne podiže glave, 
kad su one ušle. 

Miss Jones ponovi svoje pitanje: 

— Bi li se moglo govoriti sa tetkom Marijanom? 

Tek sada onaj dječak — tipični engleski »mes- 
senger-boy« podigne svoje blijedo, uprljano i drsko 
lice, te omjeri posjetiteljice. 

— Što hoćete ? — upita on, ne skidajući ni kape 
s glave ni ne vadeći čik cigarete iz usta. — Ne 
pušta se nitko unutra, ako se prije ne zna, što želi. 

Myosotis i Miss Jones izmijeniše međusobno 
poglede. Nemoguće je kazati tom antipatičnom 
dječaku: — Hoćemo da čujemo, kako se ima po- 
zdraviti dvorska dama holandske kraljice. 

Dječak zastane malo, gledajući ih, zatim po- 
gleda ruže u Myosotisinoj ruci, pa reče, napravivši 
prema njoj neku čudnu grimasu, kao da joj nami- 
guje okom: 

— Možete napisati ovdje svoja imena. — I 
pruži im listić bijelog ne posve čistog papira. 

— Napisat ću ja svoje ime, — reče djevojčica. 
I prignuta k stolu, napiše na listiću: — Myosotis. 

Pruživši ga zatim dječaku nadoda: 

— Recite gospođi, da ćemo se porazgovoriti 
s njom samo nekoliko časaka. 

Sad je bilo jasno; dječak podrugljivo zatvori 
jedno oko i nadme obraze kao da će prasnuti u 
smijeh. 

— Reći ću . . . gospođi ! — odvrati. I ode ma- 
šući listićem. 

Nakon nekoliko časaka opet dođe. 

— Možete ući, — reče i kao da se još uvijek 
u sebi smije, vrati se na svoje mjesto i svojim no- 
vinama. 

— Mrska osoba, — prošapta Miss Jones po- 
šavši prema tamnom hodniku. 

— Vrata br. 7 ! — zaviče za njima dječak. 

Miss Jones pokuca vrlo odvažno i odlučno na 

vrata te uđe ne sačekavši odgovora. 

Myosotis, plaha, sa svojim ružama u ruci, bila 
je malko zaostala; ali najednom pomisli: 

— Tetka će Marijana promisliti, da je Miss 
Jones Myosotis! — Tada žurno stigne učiteljicu i 
uđe odmah za njom. 

Nađe se u nekom malom tamnom uredu, s pro- 
zorom prama zidu, pocrnjelom od dima i od sta- 
rosti. I tu je, pred velikim stolom natrpanom papi- 
rima, sjedio jedan muškarac. 

Bio je to čovjek četrdesetih godina, širokih ra- 
mena, duge smeđe brade. Držao je u ruci papirić, 
ispisan Myosotisinom rukom i s očitim čuđenjem 
promatrao Miss Jones. A ona je kroz svoje na- 
očale, ne manje začuđena, promatrala njega. 

Nakon kratke neodlučnosti Miss Jones ponovi 
po treći put svoje pitanje: 

— Mogu li govoriti s tetkom Marijanom? 

Nato je njegov pogled prešao preko Miss Jones 

i zaustavio se na nježnoj spodobi sa kitom ruža 
uz vrata. Osmijeh mu zatitra u očima, i podigavši 
se polagano sa svoga mjesta, reče: 

— Tetka Marijana sam ja. 

XVI 

Muk zaprepaštenja slijedio je nakon te izjave. 
Myosotisine oči, uprte u ono bradato lice, raširile 
su se preko svake mjere . . . On vidje, kako su 
bljesnule one plave zjenice, i kako su ih nakon na- 
glog treptaja trepavicama prekrile suze. 

Bile su to suze bolnog poniženja. Ui tom tre- 
nutku pomisli Myosotis na djetinjska pisma, što 
ih je pisala ovom čovjeku, u kojima je otkrila cijelu 
sebe i opisala svoje najintimnije osjećaje i čak opi- 
sala boju svojih očiju i kose . . . Sve, sve je svoje 
misli otkrila ovom neznancu držeći da govori pri- 
jateljici, nekoj miloj ženi dubokih očiju, vedrog 
čela ispod sijede kose . . . 

Obuze je neizmjerna tuga, gotovo osjećaj 
mržnje; a on, koji ju je gledao, opazi, kako joj 
je bljedilo prikrilo nježno lice. I videći je tako 
blijedu sa ružama u ruci, osjeti nenadno grižnju 
savjesti. 

Međutim se je Miss Jones snašla. 

— Ali kako, — reče začuđeno, — zar ste vi 
osoba, što Se potpisuje »tetka Marijana«? Ma je 
li moguće ! . . . A kako se vi, kao muškarac, razu- 
mijete u nakite i vrpce, u pravila etikete i kosme- 
tička sredstva? 

On prestane gledati Myosotis i obrati se učtivo 
prema Miss Jones. — Izvolite uzeti mjesto, go- 

spođo. — I pokaže na naslonjač uz svoj pisaći 
stol; zatim pođe do prozora da uzme jednu sjeda- 
licu i ponudi je Myosotis. — Molim vas . . . sjed- 
nite. 

Djevojčica posluša, kao u snu. 

I kao u snu promatrala je toga visokog čovjeka, 
širokih ramena, guste kovrčaste, malo prosjede 
kose, visoka i izbočena čela sa ravnim crnim obr- 
vama, koje su ličile na potez kista, umočenog u cr- 
nilo; a ispod tih crnih obrva dva bistra, udubljena, 
oštra oka . . . 

Myosotis nije čula ništa od svega onoga, što mu 
je Miss Jones govorila; samo je čula njezin do- 
nekle kričavi i neprirodni smijeh; napokon je vi- 
djela, da je ustala i da je isto tako i on ustao; 
tada i ona ustade kao kakav automat. Čovjek joj 
se približi i reče joj prignuvši glavu sa svoje velike 
visine : 

— Morate mi oprostiti, — reče. — Ja već dva- 
deset godina igram »tetku Marijanu« i, ispočetka, 
odgovarajući na vaša pisma, nisam nikako mislio 
na prevaru. Zatim su mi se vaša pisma toliko svi- 
djela, da . . . nisam htio da prestanem. Razumijete 
li me? Opraštate li mi? 

Ona nije mogla podići očiju ni odgovoriti. Na- 
pokon nađe toliko snage i glasa, da je mogla tiho 
izustiti s gorkim prijekorom : 

— A ona slika ? . . . 

On se približi za jedan korak. — Ono je slika 
moje majke, — reče. 

Neki zvuk, neki treptaj u njegovom glasu dirne 
djevojčino srce. Nenadnim porivom ona pruži 
prema njemu ruku, u kojoj je držala ruže. 

— Onda... je ona moja prijateljica! Pone- 
site njoj ove ruže. , 

On primi miomirisnu kitu bez odgovora, bez za- 

Hvale. . • < . ' 

Miss Jones je bila već na vratima i Myosotis 

je stigne. , .. 

Dvije su se žene opet našle u tamnom hodniku. 
Prošle su ispred dječaka, koji je, ne maknuvši se, 

dalje čitao. # T 

— Bože moj ! — usklikne Miss Jones, cim su 
se našle na ulici, — čudne li stvari ! Tetka Mari- 
jana jedan muškarac ! . . . Tko bi ikada to po- 
mislio! Bit će da je veoma siromašan i da nije 
mogao naći druge zarade. . 

Dakako, — uzvrati Myosotis gledajući u 

zemlju. 

I zamuknu. 

Miss Jones zastane. 

— Pravedni Bože ! — usklikne, zaboravile 
smo ga pitati, kako se ima pozdraviti dvorska 
dama holandske kraljice! 

»Gospođice Myosotis, 

»Vi mi morate oprostiti. Nisam mislio, da ću 
Vas ikada vidjeti. Ta za nekoliko dana imao sam 
otputovati u Škotsku ... i, kako ste Vi dobro rekli, 
Škotska je daleko . . . 

»Vaša su pisma od prvog do zadnjeg bila tako 
dražesna ! Nisam mogao, a da ne odgovorim. A 
kasnije nisam imao više smjelosti da Vas razočaram 
ni da odbijem od sebe Vašu ljupku i povjerljivu 
naklonost. A zašto bih to i učinio? 

»Tek sam jučer, videći kako ste poblijedili i 
kako su Vam se oči orosile suzama, razumio, da 
sam pogriješio, te sam se pokajao i zasramio kao 
zbog nekog zlodjela. 

»Rekao sam Vam, da već dvadeset godina — 
to jest, otkad sam morao napustiti slikarsku Aka- 
demiju u Parizu zbog smrti svoga oca — sara- 
đujem u ovom listu. Vršim tu najraznovrsnije duž- 
nosti: kao literarni i kazališni kritičar; kao kritičar 
umjetnosti; a — od onog dana, kad je autentična 
tetka Marijana pobjegla sa poslovođom, odnijevši 
sav novac uredništva — ja sam tetka Marijana. 
Više sam puta i »Vjerni čitač«, ili »Jedan pretplat- 
nik, koji protestira«, ili »Srditi građanin«, prisiljen 
na te razne uloge od dobrog ali tiranskog direk- 
tora lista. 

« 

»Njemu je sada veoma žao, što s mojim odlas- 
kom gubi gotovo sav personal uredništva. A i meni 
je žao; ali idem jedan korak dalje u novinarstvu: 
postajem glavni urednik novina u Edinburgu. 

»Moja majka, koja je rođena u tom gradu, 
sretna je, što se vraća onamo. 

»To je, gospođice Myosotis, cijela moja vrlo 
jednostavna biografija. 

»A sada, ako mi dopustite, rad bih Vas zamo- 
liti za jednu veliku uslugu. Usudit ću se, premda 
se bojim. 

»Putujem za osam dana. Prije toga htio bih 
Vas još jednom vidjeti ; i htio bih, da mi se dopusti, 
da samo na čas vidim Vašu sestricu, malu Leslie 
sa plavim kosama »kao zrakama sunca i mjeseca 
skupa ispremiješanim« . . . Htio bih ponijeti sa 
sobom skupa s Vašom i njenu sliku. 

»Ne traži to tetka Marijana, već kritičar umjet- 
nosti — nesuđeni slikar — koji bi vas htio obje 
ponijeti u svom pamćenju kao što vas je vidio u 
svojim sanjama: plave kao jaglaci, ovjenčane aure- 
olom svoje sjajne mladosti ! . . . 

»Vlak, koji me nosi prema ledenoj Škotskoj, 
prolazi preko stanice Westham — nedaleko od 
Wild-Foresta. Ako tu prekinem vožnju između 
jednog vlaka i drugog, mogao bih preći ledine i 
stići u Rose Cottage oko podne. 

»Dopuštate li mi to? 

»Vidjet ću Leslie; pozdravit ću Vašega oca; ka- 
zat ću dobar dan staroj Jessie . . . (kako ih sve 
poznam iz Vaših pisama! . . .) 

»I kazat ću zbogom — zbogom zauvijek! — 
Vama, Myosotis.« 

»L aurence Wilmer.« 

XVIII 

Dvije mu sestre pođoše u susret silazeći niz bre- 
žuljak; blijedo jesensko svijetlo davalo je svijetu 
osobitu prolaznu ljepotu. 

Laurence Wilmer je uzlazio u maglovitoj i 
tmurnoj uvali; dvije su djevojčice silazile golo- 
glave, držeći se za ruku, i smiješeći mu se iz da- 
leka. Oko njihovih glava poigravalo se popodnevno 
sunce i slijevalo kao u skup zlatnog praha . . . 

On ih je uvijek takove pamtio. 

XIX 

Doktor Harding primi veoma lijepo Laurence 
Wilmera, pa i uplašena Jessie, koja je o svemu 
bila obaviještena, pozdravi ga nasmijana. 

Doktor nije htio ni čuti o tome, da ga puste 
otputovati one iste večeri, i pripremiše mu veselu, 
tek okrečenu sobicu, iz koje je Jessie, da bi mu 
napravila mjesta, iznijela veliku zalihu jabuka, 
krušaka i luka. 

Zajutrak je bio veoma veseo. Tetka Marijana, 
kako su djevojčice i dalje zvale svoga gosta, imala 
je mnogošta zanimljiva da priča o svojoj mnogo- 
stranoj djelatnosti kao novinar. Pričao je ukratko 

0 svojoj mladosti, o svojim umjetničkim snovima, 
prekinutim očevom smrti — tragičnom i nenadnom, 
koja je ostavila neopskrbljenu nježnu i boležljivu 
majku. Govorio je o svojim nadama u buduć- 
nosti . . . budućnosti, o kojoj je tada već bio gotovo 
stalan . . . 

Izloživši te kratke biografske podatke, tetka 
Marijana nije više govorila o sebi, već joj pođe za 
rukom da su joj se svi ispričali : i plaha Myosotis, 
povučeni doktor, i nasmijana i stidljiva Lesle. Čak 

1 čudna Jessie, donijevši kavu, uzme udjela u za- 
jedničkom razgovoru. 

Poslije ručka dvije ga djevojčice odvedoše na 
gumno da se upozna sa osam kokoši — nakostrije- 


šenih i nepomičnih od zime — i sa tri bijelo-crna 
kunića, koji su izbjegli jarosti Whisky-a i Sode 
kao i gurmanskoj okrutnosti Jessie . . . 

Zatim mu predstaviše i malu svinju, ispruženu 
na hrpi zlatno-žute slame, koja se oporavljala na- 
kon gripe. , 

— Bila je vrlo bolesna, jadnica, — uzdahne 
Leslie svojim slatkim glasom golubice; — trebalo 
ju je vidjeti ! Bila je sva crvena od vrućice ! . . . 
Tada je tata naredio, da joj se učine dva proreza 
na repu zbog puštanja krvi. 

— Bijednica ! — reče Wilmer tresući ozbiljno 
glavom. 

— Da, bilo je strašno, — reče Leslie. — Za- 
mislite, da joj je proreze napravila Jessie sa ška- 
rama. A ona je tako vriskala, da nam je svima 
bilo mučno. Tada je otac zamolio Myosotis da 
zaigra na glasoviru samo da ne čujemo ono vri- 
skanje. 

Tetka Marijana se nasmije. — A što ste igrali, 
gospođice? — upita, obrativši se na Myosotis. 

— Državnu himnu, — odgovori Myosotis po- 
rumenivši, pa se i ona nasmije. 

— Sa čestom upotrebom pedala ! — doda Leslie. 

Nato se svi nasmijaše; a rekonvalescentica za- 
grokće, obradovana tim ugodnim glasovima. 

Ul tom trenutku prozuji kraj Wilmerova uha 
neka buba. 

— Oh, gledaj ! To je »krilati cvijet«, — us- 
klikne Leslie. 

— Što je to? — zapita Wilmer. 

— Ali, zapravo — objasni mu Myosotis, 
— pravo im ime ne znamo. To su čudne životi- 

njice, koje, kad miruju, izgledaju kao zeleni cvje- 
tići. Stoga ih tako i nazivljemo. 

— Zamislite, — reče Leslie sklopivši djetinjski 
ruke u znak samilosti, — one mogu učiniti samo 
jedan let, samo jedan! kroz čitav svoj život! Tek 
što polete, umiru. 

— Da, — doda Myosotis obrativši prema Wil- 
meru svoje sjajne poglede: — dugo smo ih pro- 
matrale: stoje dane i dane gotovo nepomične na 
kamenu ili na zidu, kao da razmišljaju: »A kuda 
ću sada poletjeti?« I jedva se polagano, polagano 
miču kao male gusjenice bez krila. Zatim se izne- 
nada odluče i polete u vis ! . . . A tek što stanu 
negdje, već su mrtve. 

— Čudnog li udesa ! — primijeti Wilmer. 

— Što biste, — upita Leslie, sa svojim slatkim 
djetinjskim smiješkom, — vi učinili, da ste na nji- 
hovu mjestu? Biste li poletjeli? Ili biste mirovali 
nepomični da ne umrete? 

Wilmer se časkom zamisli. 

— Mislim, da bih odmah poletio, — izjavi. 

— I mi ! — rekoše zajedno dva tanka vesela 
glasića . . . 

Oh, slatki, blagi razgovori ! Wilmer se osjećao 
kao da kupa svoj duh u hladnom brdskom vrelu . . . 

Doktor Harding, koji se je već godinama svoje- 
voljno odrekao svake društvene zajednice, čuvši te 
vesele glasove, izađe i pridruži im se. 

Malo zatim vratiše se djevojčice kući, pozvane 
od stroge Jessie da pomognu pri nekom sitnom 
kućnom poslu; a dva su muškarca ostala u razgo- 
voru o mnogim i raznim predmetima. 

Doktor Harding povede Wilmera u svoj labo- 
ratorij i, veseo što ima pred sobom jednog raz- 
boritog slušača, izloži mu opširno svoje teorije o 
profilaksi i o liječenju gube. Enciklopedični novi- 
nar, koji je nešto površno znao i o tom najmilijem 
predmetu naučenjaka, živo se je zanimao za nje- 
gova proučavanja i eksperimente. 

Sa još više radoznalosti slušao je dramatska pri- 
povijedanja doktora Hardinga o strašnim zmijama 
otrovnicama tropskih krajeva. 

— Pogledajte — govorio je stari učenjak, pri- 
gnut nad velikom bocom alkohola, koju je ispunja- 
vala uvijena kobra : — ovo je najveći i najstrašniji 
gmaz; ovo je himbeni i mučaljivi nosilac smrti na- 
zvan lijepim ženskim imenom: »Na ja T ripud'tans ! « 
Pogledajte tu čudnovatu krivuljastu milotu, tu si- 
metričnost oblika, dotjeranost u zavojima kao kri- 
vulje kod violina . . . » Naja Tripudians ! « — I dok- 
torov se glas gotovo s užitkom zadrži na slogo- 
vima, koji su ga u sjećanju prenosili u njegovu mla- 
dost u Indiji, kad je, zazivan i obožavan od uro- 
đenika kao neki bog, vjerovao u svoju misiju i 
sanjao, da će moći olakšati tolike patnje i da će 
osloboditi čovječanstvo od jednog strašnog biča . . . 

— Ah ! to je dakle ta glasovita egipatska 
Naja! — usklikne Wilmer prignuvši se da je bolje 
promatra. 

— Da, Naja Tripudians, — ponovi doktor, 
— to ime zadaje stravu stanovnicima tropskih kra- 
jeva. Sjećam se slučaja nekog crnca, koga je bio 
ujeo neki potpuno bezopasni gmaz, ali kad je od 
jednog mog mornara čuo to ime, umro je od straha 
gotovo istog časa. 

Wilmer Laurence, prignut uz doktora, proma- 
traše zlokobnog gmaza. 

Prva je posljedica otrova, — nastavi Harding, 
— neki čudni osjećaj pijanstva; žrtva zatetura kao 
da je u opojenom stanju. Zatim zanijemi zbog uze- 
tosti jezika i grkljana . . . Napokon prestane di- 
sanje i nesretnik je mrtav. Mrtav; ali, čudnovate 
pojave, njegovo srce još tuče . . . 

I doktor tada nastavi pričati o proučavanjima i 
istraživanjima, koja već trideset godina ispunja- 
vaju njegov duševni život; a kad je svršio govor 
o zmijskim otrovima, povrati se ponovo na nabra- 
janje svojih pokusa na gubavcima u Malabaru. 

Najednom opazi, da se je njegov slušalac zami- 
slio i da mu ne odgovara. 

— Dosađujem vam valjda ovim svojim istraži- 
vanjima, — reče doktor lagano uzdahnuvši. — 
Shvatljivo je, da vas mnogo ne zanimaju ovi raz- 
govori. 

I htjede postaviti svaku stvar na svoje mjesto 
te izaći iz laboratorija. 

— Ne, — prosvjedova Wilmer, — nije to. Nije 
to ono, što sam mislio . . . 

Doktor zatvori ključem vrata laboratorija i uputi 
se prema kući sa svojim gostom po sjenovitoj stazi 
vrta. Pred njima su Whisky i Soda potrkivali preko 
cvjetnih lijeha, osutima tu i tamo zimskim krasulj- 
cima, ljubičastim zvjezdicama i blijedim hrizante- 
mama. 

— Što ste mislili? — upita napokon doktor za- 
stavši da pogleda gole i melankolične grane u sivoj 
pozadini neba. 



— Mislio sam, — reče Wilmer okrenuvši se 
prema otmenom i premorenom licu učenjaka i pre- 
ma njegovim živahnim očima, — mislio sam, da 
dok mi tražimo lijekove protiv gube i zmijskih 
otrova u dalekim krajevima, ovdje, u našem kraju, 
u našim gradovima, hara psihička bolest, širi se 
moralna zaraza, koja okužuje i kvari sve, što nas 
okružuje. Dok ste vi govorili o egipatskoj naji, 
mislio sam na ljudske zmije, koje vole ujedati čista 
tjelesa, trovati nevine duše ! Mislio sam na dru- 
štvene »naje« naših velikih gradova, koje uživaju 
da zaraze i pokvare ono, što je još netaknuto, 
zdravo i uzvišeno na svijetu . . . 

Doktor se zaustavi nasred puteljka promatrajući 
druga svojim plavim, malo zasjenjenim očima; nje- 
gova se mekana sijeda kosa talasala na hladnom 
jesenjem lahoru. 

— Mi, — nastavi Wilmer, — mi danas živimo 
usred te moralne gube i ne bojimo se zaraze; mi 
se na svakom koraku dotičemo kojeg ljudskog 
gmaza, koji štrca otrov donoseći smrt, i ne uništa- 
vamo ga, ne stajemo mu nogom na glavu. Ne. 
Prolazimo mimo tražeći lijeka drugim zlima: 
fizičkim bolestima, bijedi, socijalnim revolucijama, 
svakom fizičkom i materijalnom jadu . . . Ali tko 
će naći lijek protiv oskvrnuća duha, protiv duševne 
gangrene, koja nas u današnjem ogavnom vremenu 
opsijeda ? . . . To sam eto mislio, doktore. 

Bili su se zaustavili na kraju puteljka; hladan i 
bijesan istočnjak vitlao je oko njihovih nogu suho 
lišće joha i hrastova. 

Starog doktora prožme jeza. 


— Žalosno je to, što vi govorite, — promrmlja. 

Zatim, okrenut prema zapadu, onamo dolje, gdje 

se daleko na kraju uvale prostirala magla poput 
zamazana zastora nad dalekim gradovima : 

— Hladno je, — reče. — Povratimo se u kuću. 

Sutradan u zoru Laurence Wilmer otputova. 
Pošto je on sam zabranio, nitko — osim stare 
Jessie, koja je ustajala uvijek prije zore — ne dođe 
dolje da se s njim oprosti. Kad je izašao iz dvo- 
rišta, vidje, da su prozori kućice još svi zatvoreni. 

Whisky i Soda izmiliše iz velike hrpe sijena i 
mašući repom otpratiše ga komadić puta niz str- 
minu. Zatim nestadoše u šikarju. 

Pod njegovim je nogama, zavijen u maglu, spa- 
vao svijet. 

Stigavši do posljednjeg zavijutka, Wilmer se 
zaustavi i okrene da pogleda Rose Cottage, na- 
slonjen na brežuljak. Ogradna vrata bila su otvo- 
rena i vidio se jasenski vrt s ogoljenim ružama i 
grmljem, zvjezdicama i hrizantemama. 

I Wilmer pomisli, kako će u proljeće sve biti 
puno ruža . . . 

Nasmiješi se na tu pomisao. 

Zatim se okrene i nastavi strmim putem, koji je 
silazio u dolinu. 

XX 

Bilo je uoči odlaska u London. 

Tiha obiteljska soba, rasvijetljena blijedom 
svjetlosti lampe i živahnim blještanjem vatre iz ka- 
mina. 

Na stolu su razbacane ležale doktorove knjige; 
ručni radovi djevojčica bili su već složeni i sprem- 
ljeni u ladicu, da ondje počekaju do njihova po- 
vratka. 

Myosotis je hodala tiho po sobi pomažući Jessie 
kod pripremanja čaja; ali je Leslie sjedila tužna i 
troma uz oca i naslonivši svoju sjajnu glavicu na 
njegovu ruku, gledala bez riječi u vatru. 

Mislila je na sutrašnji dan; na dane razonode, 
na zabavne večeri, koje su je čekale u ogromnoj 
prijestolnici ; mislila je i na oca, koji ostaje ovdje 
sam, za toliko dugih dana i melankoličnih večeri . . . 
Uz tu pomisao pritisne jače svoje užareno lice na 
očevu ruku. 

Otac se nije maknuo. Tada Leslie okrene lice i 
utisne poljubac na rukav starog doktorovog ha- 
ljetka smeđe boje. 

— Promisli, tata, — reče tiho, — da ćemo na 
Božić opet biti ovdje. 

— Da, da, — potvrdi Myosotis približivši se i 
ona te ovije ruku oko očeva vrata. — Na Božić 
ćemo biti ovdje. — I prigne se da mu poljubi pre- 

rano posijedjelu kosu. — Zadržavat ćemo se u 
Londonu najviše petnaest dana. 

Svjetlost lampe osvjetljivala je srebrnastu glavu 
među dvjema zlatnim glavicama; a stara ih Jessie, 
u sjeni, sa poslužavnikom za čaj u rukama, gledaše 
i srce joj se rastapalo od ganuća. 

— Bez sumnje ! Zadržavat ćemo se ondje naj- 
više petnaest dana, — potvrdi Leslie. 

— I to je previše, — promrmlja iznenada Jessie 
iz dna sobe. Pa isprekidanim glasom doda: — Da 
je vaša majka ovdje, ne bi vas pustila da odete. 

Na te se riječi prenu sve troje i okrenu prema 
staroj svoja zaprepaštena lica. 

— Zašto to govoriš? — upita doktor Harding 
tužnim glasom. Ime je pokojnice bila svetinja i nije 
se nikad spominjalo osim u rijetkim i važnim pri- 
godama. 

— I zašto to spominješ tek sada? — doda Myo- 
sotis s izrazom predbacivanja. — Ti dobro znaš, 
da mi ne bismo nikada učinili nešto, što mami ne 
bi bilo po ćudi. 

— Ne znam . . . došlo mi je tako na pamet, — 
promrmlja starica. — Pričinilo mi se, kao da je 
vidim pred sobom . . . 

I najednom se Jessie rasplače. 

Odmah su sve troje prišli k njoj milujući je i 
tješeći; no potrajalo je dosta dugo, dok je prestala 
jecati. Napokon starica obriše oči plavom prega- 
čom i izađe. 

Ostali se stisnuše bliže jedno uz drugo kraj ka- 
mina ne progovorivši više ni riječi. 


XXI 

Sutradan, već za rana, bila je uskomešana cijela 
kuća; doktor, djevojčice i Miss Jones uđoše u ko- 
čiju, naručenu dan prije kod malog svratišta u 
Wild-Forestu, Jessie sjedne uz kočijaša i prtljagu. 

Vrijeme je bilo onakvo, kakvo se u Engleskoj 
nazivlje »lijepim« ; to jest, nije bilo ni kiše ni vje- 
tra; širila se jedino neka siva i vlažna maglica, koja 
je sve prekrivala, a na jednoj točki neba opažao 
se mali blijedo-ružičasti krug, koji se je sa mnogo 
optimizma i fantazije mogao nazvati suncem. 

S izvjesnom jezom sjedila je mala Leslie na po- 
mičnom sjedalu do oca, privila se uza nj, uzela 
mu ruku i zadržala u svojoj. Naspram njih sjedile 
su Miss Jones i Myosotis; ova je šutjela, blijeda i 
crvenih očiju. Ali se Miss Jones upustila u duge 
monologe, koje nitko nije slušao. Obnavljala je 
svoje uspomene iz Londona unoseći u pričanje 
svoja iskustva, mnoga razmatranja opće prirode i 
razne preporuke dvjema djevojčicama. 

— Dobro je, što ste dale sašiti kod Miss Knox 
one dvije haljine od prugastog muslina . . . Gle- 
dajte, da ih oblačite samo uvečer i nikada ispod 
ogrtača, kad izlazite iz kuće! ... A zbilja, — pre- 
kine se odjednom, — ne znam točno, u kojemu 
kraju Londona stoji kuća Lady Randolph Grey: 
niste mi nikada pokazale njeno pismo. Stanovat će 


jamačno u West-Endu; je li tako? ... U Park 
Lanu, ili Pont Streetu, gdje stanuje sva visoka 
aristokracija Londona ... Ili bi mogla stanovati u 
South Kensingtonu, koji je postao veoma fashto- 
nable, otkad je vojvotkinja od Marlborougha . . . 

Ul taj tren Miss Jones opazi, da je nitko ne 
sluša. Ali ona ipak ne prestane. Prodrmavsi lako 
ruku mučaljive Myosotis, zapita je: 

Koja je adresa bila na njezinom pismu t 

— Na čijem pismu? — upita Myosotis kao iza 

— Pa na pismu Lady Randolph Orey ! 

— Ne znam . . . Argyle Square, — odgovori dje- 

^ Argyle Square . . . Mora da je blizu Bond- 

Streeta, ako se ne varam, — reče Miss Jones ras- 
treseno. — To je u središtu grada; ruje bas u 
West-Enđu. Čini mi se čudnovato . . . Adresa bi to 
mogla biti nekog aristokratskog kluba; ima ih mno- 
go u blizini Bond Streeta i Duke Streeta.. . 

Ali, pošto je nitko nije slijedio u tim domišlja- 
njima, niti se itko za to zanimao, umukne na koncu 
i Miss Jones; i dugi silazak do malog gradića 
Westhama prođe gotovo u potpunoj šutnji. 

Stigoše na stanicu upravo na vrijeme; vlak je 
bio već najavljen. Ostavši Jessie i Miss Jones da 
čuvaju prtljagu, doktor uzme svoje kćeri. ispod 
ruke, jednu s jedne, drugu s druge strane i stade 
se s njima šetati gore-dolje po peronu. 

Nisu se ništa razgovarali. Kao da nemaju sto 
da kažu jedno drugom u času svoga prvog rastanka. 

... I nemojte mi se prehladiti, reče na- 
pokon otac, kao da je ostale svoje misli već izrekao 
na glas. 

Obje mlake i nježne ruke stisnuše njegovu, i oba 
mladenačka glasa rekoše u jedan glas: 

— Budi miran ! 

Ali evo već vlaka; i trčeći vratiše se do Miss 
Jones i Jessie, koje su ih već nekoliko vremena do- 
zivale uzbuđenim kretnjama i mašući putnim kov- 
čezima. 

Tada, nakon brzog poljupca dvjema ženama i 
dugog poljupca ocu, dvije sestre uđoše u vagon i 
odmah se pojaviše na prozoru. 

— Da vam je preporučeno, — brižljivo će Miss 
Jones podigavši prema njima svoje mršavo i ner- 
vozno lice, — ne budite u društvu ni plahe ni ne- 
spretne; nadam se, da me, kao svoju učiteljicu, ne 
ćete osramotiti u društvu ! 

Jessie se približi crvenih očiju. 

— Pojedite sve ono, što sam vam stavila u ko- 
šaricu, — reče, pružajući im svoju koštunjavu ruku, 
koju su djevojčice stisnule nagnuvši se preko pro- 
zora. I doda malo drhtavim glasom: — Izmolite 
svaku večer svoje molitve. 

Otac ne reče ništa. Držao je oči neprestano uprte 
u njih; a kad je vlak krenuo, i one su dugo i uporno 
gledale u njega . . . sve dok ga više nisu vidjele. 

Onda su sjele na svoja mjesta i neko vrijeme 
nisu progovorile ni riječi. 

Ali malo pomalo, kako je vlak jurio šumeći i 
podrhtavajući, u njihova se mlada srca sve jače 
trepteći vraćala sreća. 


Z. B. 588. 

XXII 


Vlak je usporio vožnju pri ulasku u stanicu Li- 
verpool-Street i dvije djevojčice provire kroz 
prozor. 

— Eno šofera ! — usklikne Leslie. 

— Gdje je? Gdje? 

— Tamo, kraj one gospođe sa sijedom kosom, 
obučene u crno. 

— Da, da, — reče Myosotis malo uzbuđena. 

— Tko bi mogla biti ona gospođa? 

— Izgled joj je vrlo aristokratski, — reče Leslie. 

— Da nije dvorska dama? 

— Možda, — uzvrati Myosotis. Zatim doda: 

— Ali ne vjerujem da bi ona došla na stanicu. 

Vlak se zaustavi; djevojčice uzmu svoje kovčege 

i siđu. 

Šofer im priđe, pozdravi ih i uspne se u vlak 
da uzme ostalu prtljagu. 

— Jeste li same? — zapita nakon toga pogle- 
davši uokolo. 

— Da, same smo, — reče Myosotis. 

— Ah, mislio sam, da vas je možda dopratio 
gospodin otac . . . 

Pođe žurno, noseći kovčege, prema gospođi sa 
sijedom kosom, koja je stajala na kraju perona. 
Myosotis i Leslie su gotovo trčale za šoferom. 
Kad su stigle do neznanke, djevojčice je pogle- 
daju uz plahi posmijeh očekujući njezin pozdrav. 

Ali šofer reče gospođi: 

— Same su. 

— Ah, same? — gospođa omjeri pogledom se- 
stre. — Onda ja mogu otići. 

— Možete, — reče šofer pošavši prema izlazu. 

I gospođa krene idući uz njega. Časkom se 
okrene i ponovno premjeri okom djevojke, a da ih 
nije ni pozdravila. Zatim, obrativši se šoferu, reče: 

— Neka Gaby ne ulazi u spletku! . . . 

Šofer sažme ramenima. 

Pa tim gore po nju, — primijeti. 

I ostavivši aristokratsku gospođu sa sijedom ko- 
som, pođe šofer žurno prema velikom zelenom 
autu, koji je, čuvan od nekog podvornika, stajao 
pod zaklonom staničnog izlaza. 

Poskakujući za njim, djevojčice nisu više ništa 
govorile. Myosotis se pitala, zašto je ona gospođa 
otišla, kad je doznala, da su same. Mislila, da bi 
to bio jedan razlog više, da ostane s njima i da 
ih prati. Pitala se, također nagađajući, tko bi mogla 
biti ona »Gaby«, i u kakve je spletke ona mogla 

No šofer je bio već ukrcao kovčege u Rolls- 
Koyce i držao otvorenu vratnicu, da djevojčice uđu. 
One sjednu u luksuzna kola utonuvši duboko u me- 
kane jastuke. 

kren^r sjedne " a SV ° je m i esto 1 

... Krene prema bučnom srcu Londona preko 
crnih ul 1C aC i tya, prepunih ljudi; zatim uzduž crne 
i vijugave Temze, preko prljavog Cheapsida i pu- 

1 S T d , a: da &' P"E» velićL- 
n a S ara T beskrajnog Oxford-Streeta, 

Kegent-Streeta i Langham Place-a ... i napokon 
prema otvoremj.m i raskošnijim krajevima We£ 

Enda. Dalje uz ogromni park, te ponovo uz rijeku, 

1 Uući i lajući; ae.™ je 

auto jurio s velikom brzinom ostavljajući za sobom 
jednu za drugom ulice i trgove. > . , 

Sada su slijedili jedan za drugim sve jednaki bes 
kraini četverouglasti trgovi, svaki s perivojem u 
sredini, a uokolo sa pročeljima visokih ponosnih 
zerada. Ul zimskom londonskom sutonu, maglovi- 
tom i čađavom, sve se je izjednačivalo i prelijevalo, 
sivo na sivo, sjena na sjeni; kuće, putevi, nebo ... 
Sve je bilo olovno i modrikasto. Činilo se, da juri- 
šaju bez stanke i bez cilja u strašnom pepeljastom 

^Djevojčice su ispočetka izmijenile međusobno po 
koju riječ, čudeći se brzini vožnje, mnoštvu zaposle- 
nog svijeta . . . zatim bezbrojnim . beskrajnim uli- 
cama i trgovima, koji su svi bali jedni na druge, 
tmasti pod tmastom kapom; tako svi jednaki među- 
sobno, da misliš, kao da se neprestano nalaziš 

ondje, gdje si već bio . . . , . ,. 

Ali su sada djevojčice šutjele gledajući van za- 
panjene i bez misli; nisu se više brinule ni o do- 
lasku ni o dočeku Lady Randolph. Nisu se ni za 
što brinule, ni na što mislile, uzbibane i zbunjene 
jurnjavom automobila, koji ih je nosio kao nepo- 
kretne atome u beskrajnoj metropoli prema nepo- 
znatom cilju. . , 

Napokon — pošto ih je gusta tama sasvim opko- 
lila kao tmasta zidina — auto stane. ^ 

Myosotis, koja je bila zatvorila oci, naglo se 

uspravi. 

— Evo nas! .. 

Hvala Bogu! — usklikne Leslie popravlja- 
jući kosu. 

XXIII 


Malo umorene, blijede i prozeble uđoše u vrlo 
prostrano i sjajno predsoblje, ukrašeno goblenima 
i orijentalnim ćilimima. U velikom starinskom ka- 
minu gorjela je vatra, a u uglu je veliki zidni sat 
bilježio odmicanje vremena. Dvije se djevojke stis- 
nuše jače jedna uz drugu, osjećajući se neznatnima 
i izgubljenima. 

Sluga, koji im je otvorio vrata, preuzeo je od 
šofera prtljagu, zaključao vrata i nestao s kovče- 
zima u prostranom i dugom hodniku. 

Na širokim se stubama pojavi sobarica u crnoj 
haljini i bijeloj poculici. Djevojčice se osjetiše za- 
dovoljne videći da je to postarija žena i blaga iz- 
raza. 

— Gospođice žele možda uzaći gore prije nego 
što uđu u dvoranu? — zapita ih ona ispod glasa 
i sačeka ih na posljednjoj stepenici sjajnog stubišta, 
među dvjema mramornim figurama, koje su držale 
veličanstvene užežene kandelabre. Djevojčice pre- 
đoše bojažljivo preko prostrane sobe i uzađoše za 
sobaricom; koraci su im nečujno upadali u debeli 
crveni sag. 

Kad su došle na prvi kat, začuju iza velikih po- 
luzatvorenih vrata zvukove raznih glasova; bili su 
to krupni muški glasovi . . . Ali je sobarica pred 
njima već nastavila uzlaziti prema drugom katu i 
one šutke pođu za njom. 

— Evo vaše sobe, — reče sobarica prema Myo- 
sotis otvarajući teška vrata od grimiznog baršuna 
i odmaknuvši se, da curice uzmognu ući. _ . 

Sestre se stadoše začuđeno ogledavati po sjajnoj 
crvenoj sobi; na crvenom su sagu bila razastrta 
velika medvjeđa krzna; u kaminu je gorjela jaka 
vatra i živahno osvjetljivala kao rubin crvene zi- 
dove, ogroman krevet sa baldahinom kao i široke i 
duboke naslonjače i velike jastuke od skrletne svile, 
razbacane po podu pred kaminom. 

— Pa to je kraljevska palača ! — prošapuće 
Myosotis zadivljena i zaplašena. 

Sobarica je dotle bila prešla sobu i povukavši 
drugi teški crveni zastor, otvorila vrata, koja su 
vodila u susjednu sobu. 

— A ovo je soba manje djevojčice, — reče po- 
gledavši Leslie. . . . 

Leslie se nasmiješi čuvši, kako ju je nazvala i 
pođe za njom, ali, kad je bila na ulazu, zastane za- 
čuđena i usklikne : 

— Pogledaj ! Myosotis ! 

Tada i Myosotis pogleda iznenađena. 

Bože sveti ! — reče Leslie pošavši naprijed 

nesigurnim korakom, — kao da ulaziš u srce neke 
ruže! 

I zaista cijela je soba bila u raznim nijansama 
od svijetle do najtamnije ružičaste boje. Od zidova 
u jasnoj, gotovo bijeloj boji puti, od pokućstva od 
brokata do mekanog saga, koji se prelijevao u ži- 
vahne ružičaste boje, što su postepeno postajale 
sve jače do sredine sobe, gdje je stajao veličanstven 
krevet sa svilenim zastorima vrlo žive boje. Bila je 
to soba kakve princese. Uokolo su široka ogledala 


odražavala i u beskraj umnožavala taj ružičasti 
sjaj. Zrak je bio mlak i zadojen miomirisom ivhite- 
rose. 

Obje su sestre stajale bez riječi; i kako se soba- 
rica časkom bila udaljila — čule su je u kupaonici 
tik do te sobe, gdje je puštala da teče voda — one 
se zagrle u zanosu sreće i ganuća. 

Ali se žena već vraćala i Myosotis je oklijeva- 
jući upita: 

— Možda bi trebalo da odmah pođemo pozdra- 
viti Lady Randolph? 

— Ne, — odgovori sobarica, — Milady je re- 
kla, da je bolje, pošto ima goste na večeri, da se 
preobučete prije nego što siđete. 

Myosotis se malko smete. — Mnogo posjeta? — 
zapita bojažljivo. 

— Pet, — odgovori lakonično žena pošavši pre- 
ma velikom ormaru s ogledalom. 

Myosotis i Leslie pogledaše se. Kakav će dojam 
učiniti u ovom ambijentu njihove haljinice od pru- 
gastog muslina, koje im je sašila Miss Knox? 

— A naši kovčezi? — upita Myosotis ogledajući 
se uokolo. 

— Ne će trebati, — odgovori žena. 

Otvorila je jedan ormar i iz njega izvadila — oh 
čuda ! — dvije haljine, jednu od plavog tula za 
Myosotis, a drugu od bijelog muslina za Leslie; 
a u dnu ormara vidjele su se poredane mnoge svi- 
lene cipelice u svim bojama; u jednoj ladici ormara 
bila je cijela hrpa raznobojnih svilenih čarapa, a u 
drugoj rubenine prozirne i šarene, kao da su sa- 
tkane od oblaka i pjene. 

— Zaboga! ... To za nas? — usklikne Myo- 
sotis, začuđena. 

— Da, da, za vas, — reče starica. 

Leslie, gotovo ne vjerujući svojini očima pred 
tolikim raskošom, sklopi ruke i uzdahne od sreće. 

— Oh! Kako bi tata bio sretan, da nas može 
vidjeti ! 

I ponovo zagrli sestru; bila bi gotovo zagrlila i 
sobaricu, da se je usuđivala. 

Ova se na bezazleni poklik djevojčice bila naglo 
okrenula i pogledala je; i sada su njene male ži- 
vahne oči — plahe kao u psa i lukave kao u lisice 
— prelazile od jedne na drugu nasmijanu dejvoj- 
čicu, koje do toga časa nije udostojala ni pogledati. 

Myosotis opazi taj njezin pogled i shvativši ga 
na svoj način, zarumeni se želeći se ispričati. 

— Mi živimo na selu, — reče, — moja sestrica 
nije nikada vidjela tolike lijepe stvari. Zapravo, — 
htjede da bude iskrena, pa nadoda — nisam ih ni 
ja nikada vidjela. 

— Ah? — uzvrati žena i nestane iz njena glasa 
ono nešto oporo i hostilno, što je zadavalo straha 
djevojčicama. — Vi dolazite sa sela? Mislila sam, 
da živite ovdje u Londonu. 

— Nikada ! — reče Myosotis sa smiješkom, jer 
joj je ipak laskala ta pretpostavka. — Nismo do- 
sad nikada bile u Londonu. Danas smo prvi put 
ostavile roditeljsku kuću, pa ćete razumjeti da nas 
gotovo nagone u strah sve ove lijepe stvari! 

Starica ne odgovori ništa. Sažme samo rame- 
nima i okrene se da izađe. Myosotis se malko za- 
čudi toj kretnji, ali je i bez toga ovdje sve bilo 
tako neočekivano i čudno. 

Na izlazu se žena zaustavi. 





— Ako Što zatrebate, pozvonite. — No sjetivši 
se zatim primljenih naloga, doda (i opet se njen 
glas pričini djevojkama opor i hostilan) : 

— Gospođa je rekla, da se vi, gospođice, poče- 
šljate kao obično; a da mala pusti kosu raspletenu. 

I izađe. 

Sestre se najprije zbunjeno pogledaše, a onda se 
počeše dugo i veselo smijati. 

— Nalaže nam se način češljanja! — reče 
Leslie. — Čini se kao da smo u nekom zavodu. 

— Ili kao da sanjamo, — reče Myosotis, našto 
se žurno svukoše. 

Pođoše u kupaonicu, gdje ugledaše kadu već na- 
punjenu mlakom i mirisavom vodom. Jedna za 
drugom okupa svoja mlada tijela nježnih udova 
smijući se i razgovarajući. 

— Da nas sada vidi Miss Jones ! ... I da dobra 
Jessie vidi ovu sobu ! . . . A tata ! . . . Kako bi bio 
zadovoljan, što s nama postupaju kao s kakvim kra- 
ljevskim princesama ! 

Navukoše bijele svilene čarape, koje su izgledale 
kao od paučine, rubeninu tako tanku, kao da ne- 
maju ništa na sebi; zatim se počešljaju kako im je 
bilo naloženo. I napokon dođe svečani čas da obuku 
one fantastične i krasne haljine. 

Leslie navuče za čas svoju veoma kratku opra- 
vicu od prozirnog bijelog muslina sa pašom od 
sjajne svile a la Russe po sredini suknje. 

— Bože moj, — usklikne ona ogledajući se u 
zrcalu, — izgledam kao dijete ! 

Zaista ! — reče Myosotis promatrajući zbu- 
njena dražesnu djetinju pojavu, koja je stajala 
pred njom. — Zacijelo su držali, da si mlađa. — 




I doda: — Izgledaš kao da si se obukla za prvu 
pričest. 

— Samo pogledaj ! Seže mi jedva do koljena, — 
reče Leslie podižući plave obrve. Na sreću su joj 
čarape i cipele dobro pristajale ! 

I zapleše od radosti. 

— Dobro da su barem rukavi dugi, — napomene 
Myosotis, — i da ima ovratnik od čipaka. Svakako, 
pristaje ti divno ! — I zagrli sestricu. — Znaš, da 
tako, sva u bijelu sa raspletenom kosom . . . izgle- 
daš kao neka čarobna pojava iz priča o vilama ! 

Tada se Leslie, utješena, nasmije i razveseli. 

Ali je bila stvar teža, kad je došao red na Myo- 
sotis da se obuče. Oprava od plavog tula bila je 
tako neobično sašivena, da se je držala samo na 
jednom ramenu; mjesto lijevog rukava bio je samo 
naramak od vrpce, pričvršćen kiticom ruža. Drugi 
je kraj oprave padao bez rukava, ostavljajući ot- 
kriven vrat, rame i dio grudi. Zatim je falila donja 
suknja. Barem se tako pričinilo djevojčicama ; 
odijelo je bilo tako prozirno, da je trebalo obući 
ispod njega donju haljinu . . . 

Potražile su je u ormaru. Nije je bilo. 

Tada se odluče da pozvone. 

Za nekoliko časaka nitko ne dođe. Zazvone po- 
novno. Tada se na ulazu pojavi Lady Randolph 
Grey. 

Imala je na sebi zelenu, smaragdnu haljinu, osutu 
srebrenim ljuskama, sasvim priljubljenu uz tijelo. 

— Dobro došle, dobro došle! — pozdravi ih 
smiješeći se i promatrajući ih svojim pronicavim 
očima. — Divne, divne! — usklikne. Zatim pri- 
vuče k sebi zasramljenu Leslie. — Ova kao da je 

izašla iz nekog opatičkog internata, iz dječjeg sklo- 
ništa ! — Nato je poljubi i pogladi joj svojom pre- 
bijelom rukom dugu zlatnu kosu. 

— Bojim se ... da izgledam kao pravo dijete, — 
reče Leslie malko zbunjena. 

— Zaista, zaista ! — smiješila se lijepa dama. 
— I zapamti, ako te pitaju za tvoju dob, reći ćeš, 
da ti je dvanaest godina. 

Leslie raskolači oči i okrene se zaplašena prema 
sestri pitajući je pogledom. 

— Lijepo vam zahvaljujemo na ovim prelijepim 
haljinama, — započne ova. — No biste li mogli, — 
doda bojažljivo, — narediti, da mi donesu donje 
odijelo i rukave? 

— Kakve rukave? Kakvo donje odijelo? — upita 
Milady. 

— Pa za ovu haljinu, — objasni Myosotis, sto- 
jeći uspravna pred gospođom i ispružajući nježne 
gole ruke; plavi tul jedva je skrivao nevino mlado 
tijelo. 

— Rukave? Donje odijelo? Za ovu toaletu od 
Douceta? — prasne Milady u smijeh. — A zašto 
ne još i kišnu kabanicu i galoše? Ali, draga moja, 
ovako ste divni ! Vidjet ćete, što će kazati moji 
uzvanici. 

— Zar dvorska dama holandske kraljice? — 
upita plašljivo Myosotis. 

Lady Randolph se opet veselo nasmiješi. 

— Ne, ne! To je bila priča, izmišljena samo 
da se udobrovolji vaš otac ! 

— Kako ! — klikne Myosotis izvan sebe. — Nije 
došla ta gospođa? ... A njezine dvije kćerke? . . . 

— Nikakva gospođa i nikakve kćerke ! — reče 
Milady smijući se neprestano sa zabačenom gla- 

vom; i goli mekani vrat nadimao joj se kao vrat u 

golubice. _ . 

Myosotis osjeti, da joj ponestaje daha. 

— Uostalom, naći ćete ovdje poznatih osoba, — 
nastavi Lady Randolph. — Tu je Gerardo Ne- 
versol. I Toto . . . sjećate li ga se? . . . Vrlo se ra- 
duju, što će vas vidjeti. Pa, — nadoda povukavsi 
k sebi Leslie, — tu je i neki stari diplomat, koji 
puno voli dobre i lijepe djevojčice kao što si ti; i 
jedan Amerikanac, malo nagluh, ali milijunaš . 
Kako vidite, bit će svečana večera. Hajdemo, haj- 
demo, požurite se ! 

Myosotis i Leslie su se još gledale, smetene i kao 
iza sna. Glas im se Milady činio rezak. 

— Za deset će časa zvoniti gong za večeru, 
reče gospođa i primi za ruku Leslie. — Ti, mala, 
pođi sa mnom. — I povuče je neodlučnu i stidljivu 
sa sobom. Zatim, obrativši se prema Myosotis, 
reče : — Čekamo vas u salonu u prvom katu. 

Dođi, dođi brzo! Ne ostavljaj me samu, — 

prošapće Leslie, odijelivši se nerado od sestre. . 

Hajdemo! — ponovi Milady metalnim 

glasom. 

I Leslie pođe za njom. 

XXIV 


Kad je ostala sama Myosotis, pogleda oko sebe. 
Što da radi? Bilo je nemoguće da siđe tako obu- 
čena. Ma koliko govorila Lady Randolph, bilo je 
nemoguće ! Da ima barem šal ili šarpu . . . mogla 
bi pokriti ono golo rame, grudi, vrat. Možda bi joj 
sobarica mogla nešto donijeti? . . . Ali je opet osta- 
jala suknja, strašna prozirna suknja, kroz koju se 
vidjela svaka crta, svaka krivulja... Nemoguće! 
Nemoguće ! 

Myosotis osjeti, kako se čas crveni, a čas blijedi 
na pomisao, da bi sišla tako odjevena; pritisne 
zvonce, da joj donesu njene kovčege. 

Nitko joj nije odgovorio. Nitko nije došao. 

A časovi su prolazili ; domala će zazvoniti gong. 

Slijedeći djetinjski impuls, neki običaj, što ga je 
primila još kao mala curica u časovima neodluč- 
nosti i zabrinutosti, Myosotis padne na koljena. U 
toj besramnoj plavoj haljini klekne uz krevet i po- 
krije lice rukama. Bog će joj pomoći, Bog će je 
savjetovati, što da radi. 

I molila je. Molila : — Dobri Bože, pomozi mi ! 
Reci mi ti, što da obučem prije nego što siđem u 
onaj salon? . . . Pomozi mi, dobri Bože ! . . . Svjetuj 
me. Nadahni me ! 

I tako nepomična ostade očekujući savjet, na- 
dahnuće. 

Uzalud. 

Jedna se vrata dolje otvoriše i opet zatvoriše 
propustivši buku muških glasova i glasnog smijeha. 

Myosotis se polako, tužno pridigne, gledajući 
upornim i smućenim pogledom preda se. 

I evo savjeta! Evo pomoći, evo nadahnuća! Ta- 
mo je pred njom, na krevetu, kako ju je svlačeći se 
bacila, ležala njena prezrena putna haljina bleu- 
marin; malo je prašna, pohabana i iznošena, ali je 
zatvorena, cijela, neprozirna i pristojna. 

U jedan se tren Myosotis oslobodi plavog tula, 
svuče čarape i bijele cipelice te ponovo navuče svoje 
končane crne čarape, svoje obične popravljene ci- 
pele za šetnju. Nije još zazvonio gong, a ona je 
već bila obučena i gotova da siđe. 

Ali je u tom času ipak bila malo neodlučna; va- 
lovi vrućine i studeni naizmjence prouzročili su da 
se znoji i da zebe . . . Bilo je doista teško pojaviti 
se na gala dineru Lady Randolph u tom odijelu; 
bilo je i te kako mučno otvoriti vrata onog salona 
i pokazati se tako loše obučena pred gnjevnim 
očima Lady Randolph i začuđenim pogledima nje- 
nih uzvanika. Ali bilo bi stoput gore sići u onom 
plavom, prozirnom tulu i pokazati se polunaga pred 
onim ljudima . . . 

I Myosotis tiho zajeca, okrene ručkom i siđe. 

XXV 


Oči, koje su se prema njoj obratile, izgledale su 
zaista začuđene; a u očima Lady Randolph odra- 
žavalo se ne samo čuđenje nego i očito nezado- 
voljstvo. 

Ali Myosotis je gotovo odmah zaboravila na 
samu sebe i na utisak, koji je morala učiniti kod 
uzvanika Lady Randolph, čim joj je zapanjen po- 
gled pao na Leslie. 

Mala curica — koja je uistinu izgledala kao da 
je još na pragu djetinjstva — sjedila je rumena i 
nasmijana na velikom stolcu držeći u maloj ruci 
čašu punu nekog likera zlatne boje. Oko nje, što 
sjedeći, što naslonjeni na veliki naslon njenog stolca, 
stajalo je četvero ili petero ljudi; jednoga od njih, 
s desne strane, Myosotis odmah prepozna: bio je 
»Princ od Walesa« — bio je Toto. 

Držao je i on čašu u ruci i bio prignut prema 
djevojčici pričajući joj nešto s posmijehom. 

Kad je Myosotis ušla, nastane časkom šutnja; 
zatim svi prisutni nastaviše razgovor i u uglu oko 
Leslie začuju se ponovo šale i smijanje. 

Nije bilo nikakvog predstavljanja. Myosotis 
ostane malko u neprilici kod vrata, dok je Leslie 
ne zazove: 

— Dođi ovamo, dođi ovamo, Mymi ! 

Tako su je gdjekada nazivali u kući i Myosotis 
se ponovo začudi sestrinoj prostodušnosti među to- 

likim nepoznatim ljudima. Prelazeći preko sobe da 
dođe do nje, prođe ispred Lady Randolph napola 
ispružene na divanu, i pogleda je plašljivo, gotovo 
kao da moli za oproštenje. 

Ali se Milady činila kao da ju ne vidi. Razgova- 
rala je s nekim crnomanjastim debelim čovjekom; 
govorili su francuski i premda je Myosotis naslutila 
da se govori o njoj, nije razumjela, što govore. 

— Kušaj, Myosotis, ovaj amerikanski napitak. 
Zove se »Manhattan cocktail« i krozanj se vidi 
svijet na jedno oko sav ružičast, a na drugo u boji 
neba ! — i Leslie vragoljasto zatvori jedno oko, 
zagledavši se drugim okom u tamno-plavo odijelo 
i u namršteno sestrino lice. — Gledajući te ova- 
ko .. . vidim te cijelu u boji neba . . . kad je pred 
olujom ! 

Svi se nasmiju kao da je Leslie rekla nešto veoma 
duhovito, ali se Myosotis nije mogla ni nasmiješiti. 
Osjetila je, kako je u grlu steže i kako su joj usne 
suhe; mislila je u sebi, kako je ovim stranim lju- 
dima, naučnim na briljantne žene iz najboljeg 
društva, Leslie morala izgledati kao neka glupa i 
drzovita djevojčica, a ona sama, u svojoj nepriklad- 
noj putnoj haljini kao »seoska guska«, nezgrapna 
i ukočena. Njena misao sjeti se preporuke Miss 
Jones . . . svoga doma . . . oca, osamljena ispred ka- 
mina u velikoj praznoj sobi . . . stare Jessie, koja 
je u kuhinji glasno molila svoje molitve ... I uz te 
uspomene navrle joj suze na oči. 

Iz dna dvorane dođe joj u susret Lord Gerard 
Neversol i ona osjeti malo olakšanje ugledavši to 
poznato lice. Ali nipošto zato, što bi joj on bio 
osobito simpatičan, baš protivno, ali barem nije bio 
potpuno nepoznat kao ostali, ni mrzak kao Toto, 


112 


ni hostilan, kakva je u taj čas bila Lady Randolph 
prama njoj. 

Neversol joj reče nekoliko beznačajnih fraza, 
koje ona gotovo nije ni čula, ali su joj one dale 
vremena da se smiri ; odmah zatim odjeknu uporni 
i zvučni zov gonga. Tada svi ustadoše i siđoše u 
blagovaonicu. 

Bila je to prostrana dvorana sa solidnim i ras- 
košnim namještajem. Stol se sav blistao od kristala 
1 Poučenog posuđa. U sredini je veliki kup gar- 
denija širio po sobi jak miris, koji je omamljivao. 

I za stolom je Myosotis sjedila uz Neversola; 
s druge strane uz nju sjeo je onaj crnomanjasti de- 
beli gospodin, koji je sa Lady Randolph razgovarao 
francuski. Naslonjen na oslon svoje sjedalice, gle- 
dao je djevojku dugo i uporno. Ona odgovori plaho 
na njegov pogled očekujući da će joj što reći, ali 
malo zatim on odvrati od nje oči i posveti se od- 
lučno svome jelu. I za vrijeme cijelog jela nije 
s njom progovorio ni riječi. 

Leslie je bila u dnu stola između Tota i »diplo- 
mata« — koji je bio neka mršava ličnost od pedeset 
godina, sva siva: brkovi, oči, koža, sve sivo, kao 
da Je umijesen od pepela i nečiste vode. — Djevoj- 
cica se razgovarala i smijala s najvećom prostoduš- 
noscu. Pila je i šampanjca u malim gutljajima, 
s djetinjskim i gracioznim grimasama insistirajući 
pn tom uporno, da joj Toto doda puno vode. 

1 eti je uzvanik, neki čovjek crvene kose i upravo 
odvratne vanjštine, razgovarao sa Lady Randolph 
£oja je, lijepa i nasmijana, sjedila na čelu stola! 

atkada isu izrekli takve stvari, koje su jamačno 
moraJe biti duhovite, jer su se svi u sav glas smi- 
jali; ali Myosotis nije mogla da shvati smisao šale. 

— Večeras će doći Dafne Howard, — reče Mi- 

lady srčući neku mješavinu od gina i cura^ao, pošto 
joj šampanjac nije godio. _ . v 

Dafne Howard! — usklikne crvenokosi čo- 
vjek. — A gdje ste ga ulovili? 

— U Alhambri, — odgovori Milady. — Toto 
i ja smo pošli gledati »Messalinettu« i odmah smo 
u njoj prepoznali njega. Zar ne, Toto? 

Toto ne odgovori. 

— Koju je ulogu igrao? — upita Neversol. 

— Ali što je najljepše, — Milady će smijući se 
— da je Messalinetta bio on! . . . Zamislite, da se 
na programu dao nazvati »Mademoiselle Lisa 
Douceur« ! 

Muškarci se nasmijaše. 

— Zgodan je taj Dafne Hovvard! — reče di- 
plomat. — Je li napokon ostavio svoju rusku ple- 
sačicu? 

Toto podigne glavu. 

— Odavno, — reče, sasvim suhoparno. 

— Večeras će na svaki način doći ovamo s pu- 
kovnikom Weiszom, — doda Lady Randolph, po- 
gledavši sa smiješkom ispod oka na Tota. 

Ovaj sažme ramenima. 

— Varate se, ako mislite, da mi je što stalo do 
toga . . . Strašno mi ide na živce taj grdni čovjek, — 
reče. 

Ui nastalom muku začu se Leslin ljupki glas : 

— Zar će ovamo večeras doći neka nakaza? — 
zapita ona znatiželjno svoga mršavog sivog susjeda. 

On se nasmije : 

— Ali ne, baš protivno, Dafne je veoma deko- 
rativna osoba. 



— Dafne? — zapita djevojčica, — je li to go- 
spodin ili gospođa? 

— To je neki lusus naturae (igra prirode), — 
usklikne crvenokosi čovjek nagnuvši se naprijed da 
vidi Leslie, — dragocjen za one, koji vole abnor- 
malnosti. 

Ponovno se svi nasmiju. Ali Leslie i Myosotis 
izmijeniše zbunjen pogled. Očevidno ih Miss Jones 
nije naučila sve, što bi trebale znati u društvu. 

— N’appuyons pas, — umiješa se Lady Ran- 
dolph, potresavši lijepim golim ramenima. — Ta 
ovdje imamo samo male ptičice iz Kampidolja . . . 
ili iz Strassburga. 

— Ja obožavam pate de foie-gras; — reče Ne- 
versol, našto se opet svi nasmiju. 

A kako su svi gledali u Myosotis, ona se tako- 
đer nasmije, da bi se pokazala doraslom. Ipak joj 
se činilo, da je razgovor veoma nesuvisan. 

Ručak se protegao vrlo dugo. 

Leslie se je, užarenih jagodica, sve više smijala 
svemu, što su joj pričali Toto i diplomat; imala 
je neki čudan izraz ushićenosti . . . Myosotis je za- 
panjena gledala u nju, ne mareći ni na Neversola, 
koji joj je govorio toliko nerazumljivih stvari, a ni 
na debelog čovjeka, koji joj je sjedio s druge 
strane. 

Ovaj je nije ni gledao ni obraćao joj nikakove 
riječi, i Myosotis je držala, da ju je jamačno morao 
smatrati dosadnom i antipatičnom; i to ju je žalo- 
stilo, pošto je opazila, da je u njega blago očinsko 
lice. 

Ali joj je bilo čudnovato, da je on, nehotice, ne- 
prestano stavljao svoju nogu na njezinu. 

Ona, zbunjena, bojeći se da ga ne uvrijedi rekla 
bi: » pardon /« i oprezno bi povukla svoju nog 

1SP Kad nJ se g j°e V ovo četvrti put ponovilo, on se okrene 
prema njoj i stade je opet uporno gledati kao na 
početku ručka. Myosotis osjeti, da rumen. |>od l tim 
ooaledom — ta ona je imala tu manu, da ni za s 
P°Sv“i ! - a kako je on i dalje u nju gledao, 
crvenila se sve više, dok joj se oci ne orosise suzama. 

U tom času svi su drugi temperamentno ras- 
pravljali sa crvenokosim čovjekom i nitko se nije 
osvrtao na ono, što je debeli čovjek mogao prigo- 
voriti onoj dosadnoj i loše obučenoj djevojci On 
se nasloni na oslon svoje sjedalice, stavi ruke u džep 

_ Može li se znati, zašto ste ovamo došli t 
Podigavši u njega svoj blagi nebeski pogled, 

M !!?Lady Randolph je bila tako dobra te nas je 

pozvala . . . 

On namršti obrve : 

A zašto ste prihvatile taj poziv? 

Iznenađena tim pitanjem, Myosotis nije znala 
što bi odgovorila. 

— Može li se znati, — nastavi on, a glas mu 
postane oštar i strog, - zašto ste dovel, ovamo 
onu malu curicu? 

Mvosotis ga pogleda još vise iznenađena. 

Zaboga ... ne znam, — promuca zbunjena. 

Pričinilo joj se, da je taj debeli čovjek dobroćudnog 
i očinskog izraza poprimio stav inkvizitora, ispo 
.namrštenih obrva on je buljio u nju P°^ ed °™^ 
godovanja. I pošto je izgledalo da čeka, da o 

dalje govori, djevojčica doda : — Došle smo ovamo 
da učinimo poznanstva ... da se sastanemo . . . 

— Da se sastanete s kim? — Glas je muškarčev 
postao tako oštar, a izraz lica tako strašan, da 
Myosotis protrne. 

— Da se sastanemo . . . s dvorskom damom ho- 
landske kraljice, — reče gotovo bez glasa djevoj- 
čica. 

— S kime? . . . S dvorskom damom . . . kojom? 
. — Lice je debelog gospodina bilo postalo ljubi- 
často. 

— Holandske kraljice, — ponovi Myosotis, — i 
njene kćerke. Imale smo se ovdje s njima sastati. 
Zato nas tata je i pustio da dođemo. 

Najednom debeli gospodin prasne u smijeh, tako 
da se je cijeli tresao, te udari pesnicom po stolu, 
da su zazveknuli svi tanjuri i zlatni pribor. 

— Što je to . . . Što je to tako smiješno? — - za- 
pitaše ostali. 

Lady Randolph zadovoljna okrene se prama de- 
beljku nasmijana: 

— Ekscelencijo, dakle ste se upoznali sa svojom 
malom susjedom? I nalazite li je zabavnom? 

Ekscelencija ne odgovori; dalje se smijala svo- 
jim širokim ustima tresući se od veselja; ali se za- 
čudo starijoj sestri taj smijeh nije činio da je veseo, 
već strašan, bijesan, krijući u sebi neku prijetnju . . . 

Razgovor se nastavi i debeli gospodin nije više 
obraćao riječ na Myosotis. Pripali cigaretu i poče 
pušiti šuteći; gledao je u stolnjak kao da je za- 
mišljen. I Myosotis je više puta opazila kako baca 
čudan, mračan, gotovo osvetljiv pogled prema 
Lady Randolph. Kad se je poslužila kava i likeri, 

on ustane i pođe u susjednu dvoranu, a Lady Ran- 
dolph pođe skoro odmah za njim ostavivši na stolu 

netaknutu svoju šalicu kave. 

Nakon nekoliko časaka ona se povrati sama; bila 
je blijeda, sa usnama tako crvenima, kao da ih je 

do krvi progrizla. . ~ . 

A njegova Ekscelencija? — zapita loto. ^ 

Otišao je, — reče Ladv Randolph povrativši 

se na svoje mjesto. 

Hvala Bogu! — usklikne Neversol, našto se 


svi drugi nasmiju. 

Ladv Randolph nije ni jedanput obraćala pogled 
na Myosotis, i ova je imala — svakako neopravdan 
„ — utisak, da ju ta žena mrzi. 

Razgovor je neko vrijeme jenjao, ali nakon 
kratkog vremena izgledalo je, da se domaćici La y 
Randolph vratilo prijašnje dobro raspoloženje. 

Na njezin znak svi ustanu i pođu u pobočnu dvo- 
ranu. Bila je to velika pravokutna prostorija; 
uokolo, uz sve četiri stijene, bili su duboki, mekani 
divani, na kojima su bili nagomilam visoki jastuci 
od raznobojnog atlasa. Ui dva kamina, postavljena 
na dvije protivne strane sobe, gorjela je živo vatra 
i osvjetljivala sobu nemirnim bljeskanjem. svje- 
tiljke su bile niske i zastrte, neke ljubičastom, neke 
plavo-sivom bojom, što je, pomiješano sa svjetlu- 
cavim blijeskom vatre, davalo licima neku čudnu 
čas sivkasto-bisernu, čas mrtvačku boju. 

Myosotis napokon uspije približiti se sestri i obu- 
hvativši je rukom oko vitkog struka, sjede uz nju 
na duboki i mekani divan. 

Toto je bio prišao glasoviru te je tiho i kao ne- 
hajno stao igrati neke razdražljive i sugestivne ple- 


sove u sinkopama. Ostali su se muškarci okupili 
oko Lady Randolph i tiho se s njom razgovarali. 

I Myosotis, prislonjena na jastuke uz Leslie, 
osjeti tako blizu njeno mirno i blago disanje, a u 
svojoj ruci, kao mekanim plaštem pokrivenoj, njenu 
raspuštenu kosu; u tom se času osjećala sretna, što 
je došla. Mislila je, kako je raskoš prijatan, kako 
Totovo sviranje ugađa sluhu, kako je vrijedno ži- 
vjeti . . . 

Ispunjena tim veselim mislima, prigne se da po- 
ljubi Leslie u lice. 

Ova se okrene prema njoj i nasmiješi se. 


US 

XXVI 

U tom času začuje se izvana jaukanje i vriska. 
Kao da kriči dijete, koje se kolje. 

Djevojčice se trgoše, ali se Lady Randolph smi- 
jala, a Toto nije prestajao svirati. 

— To je Mozes, — reče Lady Randolph. — Ne- 
versol, otvorite vrata. 

Mladić, slegnuvši lagano ramenima, posluša i 
debeli bijeli mačak skoči u sobu; mijaučući bacao 
se tamo-amo, sad skačući po divanima i zabijajući 
u njih svoje šape, sad valjajući se po podu i puzeći 
potrbuške po sagu. Izgledao je kao u paklenim mu- 
kama. 

— Dakako, dakako ! Kasno je, lijepi dragane ! — 
reče Lady Randolph — bili smo te zaboravili ! — 
I, okrenuvši se prema staroj služavki, koja je u taj 
čas ulazila noseći neku malu kutijicu, uzme joj je 
iz ruke, otvori, i izvadi iz nje nešto sjajno i bli- 
stavo. 

— Što je to? — zapita Myosotis Neversola, koji 
je prešao dvoranu prilazeći im, — što je toj jadnoj 
životinji da tako kriči? 

— Morfinomanija, — odgovori Neversol sle- 
gnuvši ramenima u znak negodovanja. 

— Kako? — klikne Myosotis. 

— Što to znači? — upita Leslie razrogačenih 
očiju. 





— Znači, — reče mladić spustivši se na jastuk 
.do njihovih nogu, — znači, da mi volimo prenositi 
naše zle navade i na druge ...na svakoga! A 
to je, — doda s nekim osmijehom gorčine — oso- 
bita karakteristika svih onih, koji truju sami sebe. 
Uostalom, da vam istinu kažem, ja bih životinje . . . 
pustio na miru. 

On digne pogled na dvije plavokose djevojčice, 
koje su ga zbunjeno i zapanjeno slušale, kao da 
govori nekim njima nepoznatim jezikom. 

Međutim je Toto bio prestao igrati i prišao 
Lady Randolphovoj na jedan njen mig. 

— Drži ga čvrsto, — reče ona, našto mladić 
zgrabi mačka i donoseći ga domaćici, držaše ga za 
sve četiri noge. 

Sa svoga mjesta na divanu djevojčice nisu vi- 
djele, što je Lady Randolph učinila životinji, koja 
je kričala i uvijala se u Totovim rukama. Ali ih 
obuze neki osjećaj neodređenog gnušanja i duboke 
strave. 

— Zaboga, što to oni rade? ... Što rade? — za- 
viče Leslie poblijedivši. 

Zabavljaju se, — Neversol odgovori smijući 
se; — uštrcavaju mu morfij. 

— A zašto ? . . . zašto ? — navali Myosotis, koju 
je hvatala neopisiva jeza od užasa. 

Mladić sažme ponovno ramenima. 

— Rekao sam vam. Zato, što vole gledati, kako 
drugi uživa. I zato, što vole gledati, kako drugi 
trpi. Vidjet ćete sada tu životinju pod djelovanjem 
narkotika. 

Toto je bio ispustio mačka i Lady Randolph, 
uspravivši se, reče nekim nježnim, grlenim glasom : 

— Svršeno . . . jadni Mozes ! — I povrati ku- 
tijicu staroj služavki. 

I ona zastane na nekoliko časaka gledajući mač- 
ka, zatim potrese glavom i ode. 

Životinja je bila prestala kričati stojeći mirno 
usred dvorane i ogledavajući se uokolo svjetlucavih 
očiju i nakostriješene dlake. Okretala je nemirno 
tamo-amo glavom, kao da nešto očekuje . . . zatim 
joj dugi trzaj prođe tijelom, bijela joj se dlaka na 
čas jače nakostriješi, pa opet slegne. Životinja učini 
nekoliko neodlučnih koračaj a, a zatim se polagano 
i dostojanstveno šćućuri pred kaminom. 

Svi uzvanici Lady Randolphove, sjedeći ili ležeći 
u raznim položajima na četverouglastim divanima, 
promatrali su dosta bezizražajnim očima kretnje 
životinje, dok su pogledi djevojaka tumarali od 
jednog na drugo od onih lica, kojima je opojenost 
i pokvarenost davala izražaj razbludne slahoum- 
nosti. 

Za to vrijeme je debeli i naduti mačak, čučeći na 
stražnjim nogama, bio očito obuzet osjećajem bla- 
ženog uživanja, intenzivne i neiskazane slasti. Cije- 
lo mu je tijelo titralo uz neki zvučni šum, neko 
muklo i duboko predenje. Myosotis ga je sa zgra- 
žanjem promatrala ne znajući, zašto joj je taj iz- 
ražaj užitka bio odvratniji i ulijevao joj jače nego- 
dovanje nego prijašnje deranje i kričanje. 

Leslie je također, uporno i proširenim zjeni- 
cama, promatrala životinju, dok joj je lice bilo 
blijedo kao krpa. 

— Vidjet ćete ga kasnije, — reče Neversol, 
— kad prestane djelovanje morfine i započne rad 
apomorfine. 

Starijoj sestri se sada činilo više nego ikad da 
sluša neki nepoznati jezik. 

— Što je to apomorfina? — upita. 

— To je otrov, koji nastaje u tijelu od morfine, 
izazivajući strašne bolove. A jedini je protuotrov 
apomorfini upravo . . . sama morfina ! Vidite li tra- 
gični krug? Lanac bez konca? Zmija, koja grize 
svoj vlastiti rep ? . . . 

Myosotis nije ništa razumjela; ali joj se na ove 
zadnje riječi lice zablista. 

— Mi se kod kuće mnogo razumijemo u zmije, 
— reče postavši hrabrija, jer se nalazila na pozna- 
tom području. — Moj otac naučio nas je raspo- 
znavati sve različite gmazove i protuotrove za nji- 
hove ujede. 

Neversol podigne glavu i prasne u smijeh. 

— Hajde, da vidimo ! . . . Kako bi bilo, da vas 
ja ugrizem . . . recimo ovamo, — i pruživši ruku, 
jedva se dodirne njenog obraza, — kojim biste se 
protuotrovom poslužili ? 

Myosotis se naglo povuče. Što je ovim ljudima? 
Što to oni govore? Što čine? Zar su svi polu- 
djeli ? . . . Njene velike i smetene oči napuniše se 
odjednom suzama. 

U taj čas otvori djevojka vrata i neki mladić uđe. 

— Oh, Dafne ! — klikne Lady Randolph, sva 
nasmijana; i ostali također pođu u susret novom 
gostu; svi, osim Tota, koji se bio povratio klaviru 
i neprestano udarao mol-akorde i arpeđe s lakoćom 
i vještinom. 

»Bože sveti«, zapita se Myosotis, »je li zapravo 
muškarac taj visoki vitki mladić, koji je sve po- 
zdravljao ispruženom bijelom rukom i sa crvenim, 
na posmijeh udešenim, ustima? ... Ili je žena, pre- 

obučena u muškarca? Ili muškarac, namazan kao 
žena?« 

Veoma visok i vitak — gotovo jednakog stasa 
kao i Toto — približavao se on s onim zagonet- 
nim smiješkom na purpurnim usnama, a veoma 
blijed u licu; bio je jako parfimiran; gusta, sjajna, 
kao ugljen crna kosa, sa razdijeljkom na jednoj 
strani, ostavljala je otkrito bijelo čelo, dok je na 
drugoj strani, valovita, padala na obrve. 

Crne, velike i obojene bile su mu oči, duguljaste 
i čeznutljive oči, koje je gotovo uvijek držao spu- 
štene; ali kad bi odjednom podigao vjeđe, bio je 
neugodan utisak njegova pogleda. 

— A Weisz? Gdje je on ostao? — upita Mi- 
lady. 

— Doći će kasnije, — reče mladić ogledavši se 
uokolo i jedva omjerivši pogledom dvije mlade po- 
jave, koje su sjedile u dnu dvorane. 

— Kasnije? — klikne Milady kao da žali. 

— Da, da. Mnogo kasnije, — reče mladić. 

Dugim koracima prijeđe on dvoranu da dođe do 
klavira, gdje je sjedio Toto. Položi mu ruku — 
prebijelu ruku i punu prstenja — na rame; zatim, 
kako je Toto nastavljao ravnodušno melodiju »Me- 
lissande«, novi gost otvori crvena usta i zapjeva : 
zapjevao je sopranskim, nježnim i titravim glasom, 
izvijajući visoke tonove sa čudnom i ljupkom me- 
koćom. 

»Da, da; bez sumnje je to žena!« mislila je za- 
panjena Myosotis. Ali tek što je to u sebi rekla i 
tek što se svršila muzička fraza, umjetnik progo- 
vori dubokim i zvučnim baritonalnim glasom: 

— Dakle, Amberlocks, čini li vam se, da dobro 
pjevam? 

Toto, »s uvojcima od jantara«, ne odgovori ni- 
šta nego zatvori klavir. 

Crno obojene oči Dafne Howarda lutale su 
uokolo po dvorani zaustavivši se najprije na Leslie, 
a zatim na Myosotis. 

— Koliko mladosti ! — usklikne svojim prvaš- 
njim, afektiranim sopranom prema Lady Ran- 
dolph. — Gdje ste ib pronašli? — Ne sačekavši 
odgovora, nastavi: — Dobro, dobro. Večeras će 
Weisz dovesti ovamo ... — i reče tiho neku riječ 
(neko ime ili naslov?) što djevojčice nisu razu- 
mjele. 

Na tu se vijest Lady Randolph veoma snuždi. 

— Što govorite ! — usklikne uzbuđeno. — Do- 
lazi ovamo? Upravo on? . . . Večeras! Jeste li si- 
gurni ? 

— Jesam, jesam, — odgovori Dafne, — i vraća 
se u zoru u Pariz. Dat ćete ga odvesti u Hounslow 
da uzme Airco. 

— No Weisz mi je to mogao prije javiti! — 
klikne Lady Randolph. Zatim prijeđe dvoranu i 
stade pred Myosotis. — Očekujemo uzvišene go- 
ste, — reče; — a vaša odjeća, — i prezirnim po- 
gledom pogleda Myosotisino odijelo, — nikako nije 
podesna. Molim vas, da se odete preobući. 

Myosotis je bila ustala, kad joj se Lady Ran- 
dolph približila, te je drhćući i neodlučno stajala 
pred njom. 

U pomoć joj dođe Neversol. 

— Ostavite je zasada ovdje, — reče on odlučnim 
glasom. — Meni se ona upravo ovako sviđa. Iz- 
gleda kao guvernanta iz Interlakena, koja me je 
kao^ malog dječaka poučavala u gimnastici i nje- 
mačkom jeziku, i koja me je naučila značenje riječi 

schvoarmerei, traumerei, eselei ■ • • Naučila me je 
također divnu poslovicu iz njezinih krajeva : 

»Jedeš Tierchen 
Hat sein Plaisirchen «, 

što bi u jeziku, manje barbarskom značilo: »Svaka 
životinjica ima svoje veselje«. 

Lady Randolph namršti obrve i reče: 

— Ona ne može ostati ovako obučena. 

— Poći će kasnije da se dotjera, — ^ z i a y.' ^ e ‘ 
versol. — I onako ona ličnost ne će doći prije po- 
noći. Zar ne, Dafne? 

— Ne će, ne će, — odgovori Dafne^ — A meni 
ćete, Myra, međutim, dati pripremiti čandu. 

— Čandu ! Mislite dakle spavati ? 

Ostali su prosvjedovali. Sijedi diplomat potrese 
glavom. 

— To nije dobro, Dafne! 

I crvenokosi čovjek usklikne : 

— Ali ne, ne ! Ostanite večeras s nama ! Osta- 
nite budni, Dafne! Ostanite budni! 

Dafne otvori cinoberska usta i u najvišim tono- 
vima sopranskog registra zapjeva previjajući 
glasom : 

»Spavajmo! . . . Život je škrt radostima 
A samo je u sanjama sreća!« 

— Myra, — ponovi on obrativši se na Lady 
Randolph, — dajte mi prirediti čandu. 

XXVII 

Nepomične, zapanjene kao dvije lutke, sjedile su 
djevojčice na divanu prisustvujući prizoru, kojega 
nisu razumjele, slušajući riječi, kojih nisu shvaćale. 

Pa zar je to svijet? Zar je to život? . . . A šta 
je onda Wild-Forest? Zar je to isti svijet, ispunjen 
jednakim ljudima?.... Ui zastravljenim plavim 
očima motale su se sumnje i zabuna. 

Na desnoj strani, kroz otvorene prozore susjedne 
sobe, ugledale su ispruženog na kupu jastuka dvo- 
ličnog Dafne, bez ovratnika, otkrivenog bijelog 
vrata kao u dekoltirane žene. 

Stara se sobarica brižljivo i ozbiljno bavila oko 
njega, kao svećenica nekog tajanstvenog obreda. 
Na podu uz ispruženog Dafne gorjela je uljena 
svjetiljka; i žena je, prignuta nad svjetiljkom, gri- 
jala neki predmet na vrhu dugog uskog metalnog 
instrumenta. Često se lagano doticala te ugrijane 
smjese . . . Najednom je skinula sa šipke, preme- 
ćući je žurno među prstima, da napravi malu bo- 
bicu. 

Tada je prikučila svjetiljku mladiću i postavila 
mu među usne vršak duge lule. 

Dafne Howard uvlačio je polagano, dugo, na- 
pola zatvorenih očiju . . . 

Zapanjeni pogledi starije djevojke sretoše se 
s pogledom Neversola, koji je gledao u nju izva- 
ljen na jastucima pred njom na podu. 

— Zašto onaj puši tako ležeći? — upita. Spo- 
palo ju neko duboko, nerazumljivo gađenje, neki 
neodređeni osjećaj fizičke odvratnosti i užasa. 

— On puši opium, — objasni joj Neversol. 
— Sad će zaspati. I snijevati. 

— Opium? Zašto? Zar je bolestan? 

— Svi smo bolesni, mala Myosotis, svi bo- 
lesni, — reče Neversol gledajući je uporno mutnim 
i upalim očima. — Bolesni od života; bolesni od 
žalosti i radosti. U nama se kriju zvijeri, koje riču 
i zavijaju i koje nam izjedaju utrobu, razdiru ži- 
vote, sišu žile. Treba ih ušutkati i uspavati. 

— Što kažete? O kakvim zvijerima vi to go- 
vorite? — promuca Myosotis. 

— Upoznat ćete, upoznat ćete jednog dana te 
izvijeri žudnje, pomame, strasti, očaja. Upoznat 
ćete ih jednog dana i vi, o plavokosa Myosotis ! . . . 

U taj čas Myosotis začuje pokraj sebe Leslin 
smijeh. Toto, koji je bio prešao dvoranu i spustio 
se na divan do male curice, pričao joj je bez sumnje 
nešto zabavno, što je izazivalo njen djetinjski i 
zvonki smijeh; i taj ljupki zvuk umiri malko Myo- 
sotis. 

Ali joj je Neversol pričao: 

— Mala Myosotis, ljudska je sreća ograničena, 
dok su naše čežnje beskrajne. Mogućnosti užitka u 
nerazmjeru su sa našom žeđom za uživanjem. Zato 
su intelektualci, ti rafinirani ljudi, htjeli potražiti 
izvan života, izvan realnosti, napitak, koji bi ubla- 
žio vatru neutaživih čežnja ... I našli su ga u 
bijelom makovom soku . . . 

Za čas umukne, zatim nastavi : 

— Pušač opiuma, morfinist, onaj, koji uzimlje 
kokain i hašiš, drži u svojim rukama ključ zatvo- 

renih vrata, koja pred smrtnicima zatvaraju radosti 
Kad mu srce zaželi, on se rapsodički i kao sonam' 

— Ali right, — reče čovjek nakrivivši usta. Za- 
tim baci pogled i na Leslie, prema kojoj je bio pri- 
gnut Toto s rukom, ispruženom iza nje na oslonu 

divana. . . . 

Ali right, — ponovi i vrati se na svoje mjesto 

U dno dvorane pokraj Lady Randolph. 

Lady je međutim uzela na krilo mačka dižući 
mu jednim prstom vjeđe i gledajući zjenice. 

— Evo ! — reče iznenada. 

A kako je mačak odmah skočio, kao da će joj 
na lice, ona ga baci na tle i gurne daleko od sebe. 

U tom času je životinja pod djelovanjem hipno- 
tika bila obuzeta halucinacijama : zagledala bi se 
uporno svjetlucavim očima i sva nakostrijesena u 
jednu točku dvorane; zatim bi odjednom navalila 
na svoj zamišljeni plijen. Gonila je, skačući tamo- 
amo, mnoštvo nevidljivih miševa; potom bi naglo 
zastala nepomična i kao skamenjena ! . ... Iznenada, 
kao da ju je netko uhvatio za rep, bijesno bi se 
okrenula iscerivši zube u nekom divljačkom izrazu, 
vrteći se oko same sebe kao zvrk ... . pa opet uko- 
čena, ispružena, mučaljiva, fiksirajući jedan ugao 
strelovitim zelenim zjenicama, pomicala bi se pola- 
gano, podmuklo, pužući potrbuške, kao pantera kad 
progoni neprijatelja u džungli. 

Lady Randolph, ispružena nauznak među jastu- 
cima, s golom rukom, naslonjenom na rame crveno- 
kosog čovjeka, slijedila je uz grohotan smijeh svaku 
kretnju podivljale životinje. 

Najedanput zaprepaštenje — kao neka druga 
bezumna zvijer — skoči na Myosotis i zabije joj 
svoje užarene pandže u srce. Bila je to luda., slijepa, 
frenetična strava, kakvu nije nikada osjetila ni 

mogla zamisliti; bila je kao razjareni vuk, koji joj 
grize i razdire živce. 

A uz nju zatitra ponovo zvonki Leslin smijeh : 
Leslie, koja se zabavljala, Leslie, koja se nije ništa 
bojala. 

Tada je Myosotis zaokupio osjećaj kao da sve 
propada u njoj i oko nje; činilo joj se, da se zemlja 
otvara pod njenim nogama i da sama propada u 
prazninu, da tone u tamu bezdanog ponora . . . 

Toto je ustao i prišao Lady Randolphovoj. Go- 
vorio joj je sada tiho, a ona mu s uzbuđenjem od- 
govarala. 

Međutim je Neversol, ne ustajući, potisnuo svoj 
jastuk bliže k Myosotis. 

— Sjećate li se, što Hamlet kaže Ofeliji? .. . 
»T’is a fair thought to lie betzveen a maid’s legs.« 

I izvalivši se unatrag, nasloni joj glavu na krilo. 

Myosotis se tržne i htjede ustati. 

— Molim vas, molim vas, — promuca plačlji- 
vim glasom trudeći se da odgurne sa svojih ko- 
ljena onu kestenjastu glavu; ali Neversol, ispru- 
živši ruke, čvrsto uhvati obje ruke djevojčine i 
pritisne ih na svoje sljepočice. 

— »Ugodna je pomisao«, — prevede on onu 
Hamletovu rečenicu, — »počivati među koljenima 
jedne djevojčice«. 

Leslie se bila okrenula i osmijeh joj zamre na 
usnama. 

— Što to radite s mojom sestrom? — usklikne. 
— Zašto je tako držite? 

I s obje male ručice i s noktima pokuša oslobo- 
diti Myosotisine ruke od Neversolova stiska. 

Neversol se nasmije i spusti ruke; zatim povuče 
lagano za kosu Leslie. 

— Ako budeš grebala kao mačka, — reče po- 
kazujući joj ogrebenu ruku od njenih oštrih nokata, 
— dat ćemo i tebi isto sredstvo kao i njoj. 

Potom, obrativši se prema Myosotis : 

— Jesam li vas ozlijedio? — upita uzevši je za 
ruku i gledajući crveni trag što ga je ostavio njegov 
stisak na nježnom pregibu njene ruke. — Jadna 
ručica ! 

I podigavši je do svojih usana, poljubi je. 

Myosotis je plakala ne odgovarajući ništa. 

Neversol se prigne prema njoj : 

— Ulmorni ste, — reče. — Ne biste htjeli sa- 
čekati dolazak . . . ličnosti? Zar ne? Pa dobro, idite 
i recite Milady, da želite presvući odijelo; a onda 
se povucite u svoju sobu. 

— Da ! da ! — usklikne Myosotis gledajući ga 
zaplakanim očima. — Hodi, Leslie . . . 

I dvije djevojke ustadoše. 

Ali u taj čas dođe iz dna dvorane Totb, koji se 
vraćao k njima. Bio je blijed i malko je teturao. 
Držao je u ruci zlatnu kutijicu punu nekog bijelog 
praška. Bio je uzeo prstima malo tog praška i 
šmrkao ga. 

Zaustavi se pred njima pružajući im otvorenu 
zlatnu kutijicu: 

— Pokušajte i vi malo ovog praška, — reče 
smijući se i gledajući mutnim, poluzatvorenim oči- 
ma jednu i drugu sestru. 

— Što je to? — zapita Leslie, kao da se malko 
prestrašila. 

— To je ambrozija! — reče Toto, — to je 
snježni prašak kokaina, koji otvara rajska vrata. 

— Ne ! ne ! ne dotičite ga se ! — reče Neversol 
odgurnuvši Totovu ruku. — A vi, — obrativši se 


na Myosotis, — pođite i recite Lady Randolphovoj, 
da odlazite u svoju sobu. Gubite se ! 

Myosotis, blaga i drhtava, prijeđe preko velike 
dvorane izbjegavajući preplašena mačka, koji je još 
poskakivao, i približi se Milady. 

Instinkt iskrenosti ne dopusti joj da slaže : 

— Gospođo, — reče bojažljivo, — moja sestra 
i ja umorne smo od puta. Ako dopustite, mi bismo 
se željele povući . . . 

— Ne, ne ! — prekide je Lady Randolph svojim 
metalnim glasom. — Ni govora o tome ! Ta znate, 
da očekujemo visoke posjete. Pođite radije da se 
obučete, kako se dolikuje. 

Myosotis obori glavu. 

— Poći ću, — reče uzdahnuvši. 

Milady je pogleda oštro u lice namrštenih obrva; 
zatim, ne obazirući se više na nju, okrene se da 
razgovara sa crvenokosim čovjekom. Myosotis se 
zadrža na mjestu još časkom uspravna, neodlučna, 
a onda se, ponižena, okrene i ode. 

— Hodi, Leslie, — reče, prolazeći pokraj se- 
strice, a ova odmah ustane da pođe za njom. 

Ali se Toto umiješa: 

— Ah, ne ! — reče naslonivši se odlučnom ru- 
kom na ruku djevojčice. — Ona ostaje ovdje. 

Myosotis pogleda neodlučno na Leslie, na Tota 
i na Neversola, koji je rekao: 

— Pođite samo, pođite! — a glas mu je odavao 
.veliku nestrpljivost. — Mala će za nekoliko časaka 
doći za vama. 

— Svakako, — doda Toto. 

Ta riječ zazvuči sumnjivo u Myosotisinim ušima. 
Ona pogleda zapanjena sestricu, koja joj pogledom 
nagovijesti, da će odmah doći za njom. 

Troma i sanjiva Myosotis ostavi dvoranu. 

XXVIII 


Prijeđe slabo rasvijetljenu blagovaonicu i nađe 
se u prostranom predsoblju, koje je također bilo 
rasvijetljeno sa nekoliko svijeća, zastrtih crvenim 
zasloncima. Sve je bilo tiho; dugi crni^hođnik zije- 
vao je pred njom i vodio valjda do soba posluge, ali 
nikakva glasa, ni koraka nije se čulo; ništa osim po- 
laganog i ritmičkog kucaja njihala zidnog sata na 
uglu pri ulazu. Dok je Myosotis, neodlučna, gle- 
dala uokolo, veliki je sat, ozvanjajući duboko, kao 
na katedrali, otkucao jedanaest sati. 

S osjećajem neizrecivog klonuća Myosotis se 
uputi prema stubištu, prolazeći između bijelih mra- 
mornih figura u polutami sa lampadama, koje su 
sada bile ugašene. 

Kad je stigla na prvi kat, prođe pokraj dvorane, 
u kojoj su se uzvanici Lady Randolphove bili saku- 
pili prije večere; bila je tamna i prazna, a tamni 
i prazni bili su i hodnici, koji su se protezali s desna 
i s lijeva poput crnih ruku, ispruženih prema tami. 
Myosotis uzađe do drugog kata veoma uznemirena 
i potisne vrata svoje spavaonice, koja je bila živo 
rasvijetljena; sve su svjetiljke, kao jantar žute, bile 
užežene, a u peći je gorjela jaka vatra živahno 
osvjetljujući jastuke od atlasa, razbacane na med- 
vjeđoj koži ispred peći. 

I Myosotis zastane na ulazu pred svom tom 
raskoši, koja ju je očekivala . . . Ponovo je spopade 

neiskazan strah. Bojala se više nego u tamnim hod- 
nicima, više nego u mračnim i tajanstvenim so- 
bama . . . 

Strah ! . . . Strah — od čega? 

Odjednom, kao da je nagla ruka rastrgala ko- 

S renu, munjevito otkrije joj se vlastito neznanje. 

iao što rođenog slijepca časomični blijesak pod- 
sjeti na njegovu sljepoću, tako je jedan blijesak 
misli odjednom razbio tamu, ii kojoj je do toga 
časa lebdio djevojčin duh. 

Do toga časa ona nije znala, da nešto ne zna: 
nije bila svijesna o svojoj nevinosti i o svom ne- 
znanju . . . Ali iznenada sada shvati, da je zatvo- 
rena u svojoj nevinosti kao u nekoj tamnici, da je 
ovita od svoje nevinosti kao od gustog oblaka, u 
kojemu se očajno borio njen duh. Instinkt — ra- 
svjetljujući blijesak — razbije noć oko nje, da jđj. 
otkrije ... što? 

Tminu! 

Stisnuvši rukama sljepočice, uze da tu tminu 
probija. 

Bojala se. Ali čega? . . . Nejasni predosjećaj neke 
nepoznate strave bio je strašniji od svakog drugog 
straha. 

Bojala se. Bojala se onih ljudi. Ali zašto? 

Zar nisu oni kao i svi ostali? Bogati, lijepo obu- 
čeni, ljubezni i nasmijani? Ta nisu lupeži, koji se 
noću susreću po ulicama, nisu kriminalni tipovi ili 
bolesnici, da bi njihov dodir bio zarazan . . . Oda- 
kle, dakle, u njoj taj bezumni frenetični strah? 

Gromkim glasom odgovarao joj je nevidljivi vo- 
dič, Instinkt: 

— Bježi! 


135 


Da bježi? Da, da! Da uzme Leslie, da je pri- 
vine u svoj zagrljaj i odvuče odavde ! . . . Da po- 
bjegnu? Kamo? Po noći, u ovom golemom i straš- 
nom nepoznatom gradu? Ništa zato! Valja po- 
bjeći u tamu, u noć, u nepoznato, ali samo daleko 
odavde. 

Dolje je netko opet sjeo za klavir i igrao veselu 
Schumannovu barkarolu. Ti su zvuci časkom uti- 
šali Myosotisin nemir. 

»Bože sveti !« — promisli ona, — »nije moguće, 
da nas ovi ljudi misle zadržati protiv naše volje ! . . . 
Da nas žele prisiliti silom da ostanemo . . .« 

Dok je to mislila, počela je ipak sumnjati ... i 
strava je još jače obuze. 

— Bježite! bježite! — urlikao je slijepi Instinkt, 

. — ■ spasite se! Bacite se obje s vrha onog mosta u 
vodu crne Temze ... I to će biti još vaš spas! 

Ali kako da pobjegnu? Myosotis se sjeti da treba 
dozvati u pomoć nekoga izvan kuće. 

Prijeđe žurno preko sobe i pođe do jednog od 
Velikih prozora, pred kojim su visjele brokatne 
zavjese, sjajne i ukrašene arabeskama. Odgurne ih. 
I bi joj odmah lakše pri duši. 

Mislila je: Za čas će tkogod proći; ja ću zvati, 
a prolaznici će se zaustaviti. — »Što se dogodilo?« 
— Dođite, dođite ! . . . Spasite nas ! — »Da vas 
spasimo? Od koga? Od čega?« 

A kako bi ona na to odgovorila? 

Ništa za to. Treba otvoriti prozor i pozvati u 
pomoć koga stranog. 

Ali kad je odgrnula zavjesu, opazi, da je prozor 
čvrsto zatvoren nekim kapcima, kakve Myosotis 

nije nikada vidjela; cijeli su kapci bili u jednom 
komadu i prikriveni debelim platnom. Nije mogla 
pronaći ni gdje su ni kako su bili zatvoreni. Pokuša 
ih prodrmati . . . udari pesnicom što je jače mogla, 
ali joj je ruka udarala na platnenu površinu bez 
ikakva odjeka. 

Myosotis osjeti malaksalost. Dakle su . . . uistinu 
bile zarobljenice, ona i Leslie? Sve kad bi i vikale 
u ovoj sobi, nitko ih izvana ne bi čuo. Nitko im ne 
bi pritekao u pomoć. 

Bjesneći, jaučući i grizući pesnice potrči Myosotis 
do drugog prozora, ali je i taj bio isto tako zatvo- 
ren. Tada pohita u pobočnu sobu — onu Leslinu 
ružičaste boje . . . 

I ovdje su, iza zavjesa od bijela atlasa sa ruži- 
častim cvjetovima, bili veliki kapci, obloženi plat- 
nom i hermetički zatvoreni. 

Tada Myosotis podigne ruke k nebu ... i bilo 
joj je kao da će za čas umrijeti. 

Začu lagani bezvučni korak po sagu. Okrene se 
i na ulazu ugleda staru sobaricu pasjih i lisičjih 

očiju . . . 

Mirna, ispravna, pristojna, sa svojom bijelom 
izvezenom keceljom i prebijelom poculicom na sre- 
brnastim kosama, zapita uslužnim glasom: 

— Mogu li vam pomoći pri odijevanju, gospo- 
đice ? 

Myosotis ne odgovori. Pogleda je; upravi oštro 
na nju svoj zastrašeni pogled; a žena odgovori na 
taj pogled mirnim pogledom disciplinirane slu- 
žavke. 

Myosotis pogleda oko sebe, zatim priđe ženi* 
prigne se prema njoj svojim zastrašenim licem, r 
prošapće blijedim usnama : 

— Bojim se! 

Žena se ne maknu niti išta odgovori. 

Bojim se ! — ponovi Myosotis bez daha. 

Tada i žena pogleda oprezno uokolo i uvjerivši 
se, da su same, kimne glavom. 

— Sirotica ! — reče. — Razumijem. 

XXIX 


Razumijevala je! . . . Ta je žena razumije- 
vala ! . . . 

I Myosotisi se pričini kao da je tek u taj čas 
upoznala strah. U dnu duše mislila je, da je ta 
žena ne će razumjeti; očekivala je, da će reći: 

»Strah? Ali od čega?« 

No žena je ... . razumjela. 

Tada je s prigušenim krikom Myosotis zgrabila 
njene ruke i odijelo te se grčevito uhvati za nju. 
Ali se služavka odmah oslobodi njena stiska i uz- 
makne prema izlazu, pošto je s kažiprstom na 
usnama dala Myosotisi znak da šuti; zatim brz^ 
kao sjena, nestane iza zastora, koji je prikrivao 
vrata prema hodniku. 

Zašto, zašto je tako pobjegla? 

Myosotis se okrene i na vratima crvene sobe 
ugleda Neversola, koji je gledao u nju. 

Dugo je promatrao uplašenu malu spodobu, kao 
što zmija upire hipnotičan pogled u ptičicu, koja 
će joj postati plijenom. Zatim se s osmijehom pri- 
bliži ispruživši prema njoj obje ruke. 

Ali u tom času začu se u kući strašan, prodiran 
vrisak. 

Bio je to Leslin glas. Myosotisino srce zastane. 

U jedan mah potrča iz sobe, u hodnik i dalje 
niza stube. Ali je još brži od nje bio Neversol; do- 

stigao ju je na stubama i stisnuvši joj snažno ruku, 
■zaustavi je. 

. Pustite ! — reče on malko zasopljen, — pu- 

stite ! . . . Sada je i tako već . . . uzalud 

Myosotis ga pogleda razrogačenih očiju i otvo- 
renih usta ne mogući ništa progovoriti. 

— Hajdemo ! . . . Vratite se gore, — reče on 
gurajući je pred sobom i sileći je da uzađe neko- 
liko stepenica. 

Myosotis kao da je kanila poslušati, ali čas kas- 
nije, u naglom trzaju, kojim je gotovo prelomila 
ruku, otrgne mu se i potrči dolje niza stube. Kao 
■strijela prijeđe preko predsoblja i blagovaonice te 
rastvori vrata salona. Ugleda odmah Leslie gdje 
;sjedi na divanu uz Lady Randolph. 

Bila je naslonjena na jastucima sa poluzatvore- 
nim očima. Mala ružičasta usta bila su joj napola 
otvorena, dok joj lice nije odavalo ni straha ni boli. 
Myosotis opazi, da je oko nosnica i na usnama 
imala tragova bijeloga praška ... 

Zašto je zavikala? I što su joj učinili, da je 
ovako mirna? Myosotis zastane časkom nepomična 
na vratima; potom se uputi drhćući prema sestri 
gledajući sva izvan sebe od straha ono djetinje 
(uspavano lice. 

Je li Leslie spavala? 

Nije. Među napola zaklopljenim veđama, blije- 
■doplave zjenice gledale su u Myosotis; gledale su u 
nju tupo i bez izražaja. 

Milostivi Bože! Što su učinili Leslie? 

Myosotis je zazove po imenu; ali one blijedo- 
plave, mutne zjenice nisu ni zatreptale. 

Lady Randolph odgovori mjesto nje. Podigavši 
se s jastuka reče oštrim glasom Myosotisi : — Osta- 

vite je na miru. Umorna je. — I svojom golom 
parfimiranom rukom obujmi oko vrata djevojčicu.. 
Myosotisi je izgledalo da vidi svoju sestricu ovi- 
jenu i u vlasti neke strašne bijele zmije. 

Pogleda bijesna oko sebe; činilo joj se, da će 
poludjeti. Susretne se s pogledom sijedog čovjeka, 
koji je sjedio na divanu s druge strane uz Leslie r 
uz klavir ugleda Tota sa zabačenom glavom gdje 
svira kao neki sanjar s laganim posmijehom na 
usnama; a nad njim prignuta crvenokosog čovjeka, 
koji je pjevuckao. 

A tamo dolje stajao je Neversol zaustavivši se 
na vratima. 

Tada se pojavi u njoj lukavost, ženska lukavost. 

Uprijevši u njega svoj pogled, vrati se žurno i 1 
drhćući k njemu, i svojom hladnom ručicom do- 
takne se njegove i lagano je pogladi. 

— Dozovite Lady Randolphovu! — prošapta.. 
— Odzovite je od moje sestre ... da mogu s njom 
govoriti . . . 

Neversol upilji u njene oči svoje tamne zjenice.. 

— A onda? . . . Hoćete li biti dobri? . . . 

Myosotis odgovori na taj pogled svojim djevi- 
čanskim plavim pogledom. 

— Poslije toga ... bit ću dobra, — reče. 

Dugim koracima prijeđe Neversol dvoranu i bez: 

oklijevanja uhvati za ruku Lady Randolphovu. 

— Hodite ovamo. Imam da govorim s vama, — 
reče. 

Milady ga pogleda, začuđena, gotovo ne razu- 
mijevajući, i on odlučno ponovi svoju želju. 

Odriješivši se od Leslie, koja je ostala nepo- 
mična i kao drijemajući među jastucima, Lady 

Randolph ustane i pođe za mladićem u blagovao- 
nicu. 

Tada Myosotis potrči, zgrabi klonule sestrine 
ruke i opazi, da su mlohave i oznojene. 

— • Leslie ! . . . Leslie ! 

Na njeno iznenađenje, djevojčica se odmah 
uspravi kao da se probudila iza sna. 

— Što je tebi? Što je tebi? . . . Jesi li spavala? — 
zapita je prigušenim glasom Myosotis. — Odgo- 
vori mi ! Govori ! 

Leslie ustane, duga i gipka, s nekom čudnom 
kretnjom lakoće i elastičnosti, i pogleda oko sebe 
blistavim očima. Zatim se najednom zagleda u se- 
strino lice : 

— Hajdemo odavde ! — reče. 

Rekla je to tako tihim i čudnim glasom, da je 
Myosotis mislila, da ju je krivo razumjela. 

— Hajdemo odavde! — ponovi Leslie sveje- 
dnako istim tonom kao da sanja ili kao da je so- 
nambuliskinja. 

U taj se čas Toto i crvenokosi čovjek okrenuše 
od klavira da ih gledaju. 

— Blondinke, blondinke! Što to snujete? — za- 
viče crvenokosi čovjek. I nasmije se. 

A odmah se nasmije i Leslie nekim čudnim smi- 
jehom kao dijete, kao bakantica. 

Myosotis je pogleda ukočena od čuda, ali se 
Leslie nije prestala smijati ni kad su ona dva mu- 
škarca ponovo nastavila muzicirati. 

— Zaboga, Leslie, Leslie!... Nisi li ti malo 
prije zakričala? — nemirno će Myosotis. — Čula 
sam tvoj krik . . . Zašto ? 

— Zašto? . . . 


142 


Leslie namršti obrve trudeći se da sabere misli. 

— Čekaj . . . da. Zakričala sam, — promuca drh- 
tava i nedosljedna. — Htjela sam poći za tobom, 
ali on . . . pri tom pokaže prstom na Tota — nije 
htio. Jednom mi je rukom začepio usta, a dru- 
gom . . . prisilio me je, da udahnem onoga pra- 
ška ... Ne znam, začepio mi je usta . . . Gušila sam 
se . . . udahnula sam kroz nos ... i prašina mi je 
ušla u nosnice . . . Tada sam zaviknula . . . 

S pogledom uvijek bezizražajnim i blistavim, Le- 
slie je opipavala svoje lice, čelo, usta. 

— Čudnovato . . . imam ovdje neki čudni osje- 
ćaj .. . Ne osjećam više ništa . . . kao da je sve 
zamrlo. — Učini nekoliko koračaja naprijed, ne- 
koliko dugih i laganih koračaja: — A kad ho- 
dam ... ne znam . . . čini mi se, da stupam po pa- 
muku ... da ! Čini mi se, da hodam po mekanim 
oblacima od pamuka . . . 

I ponovo se nasmija isto onako nastrano, kao i 
čas prije, našto se Myosotisi sledi krv u žilama. 

— Leslie ! Leslie ! — jecala je sestra, a suze joj 
navirale na oči. 

Leslie se tržne. Sestrin plač kao da ju je povratio 
k svijesti. Nenadno se nagne prema Myosotis. 

— Zovi u pomoć ! — reče uzbuđenim glasom, 

— u pomoć. Požuri se ! 

— Ne ! Povest ću te sa sobom, — usklikne Myo- 
sotis, očajna, nastojeći da je povuče prema vra- 
tima. 

— Uzalud ! Uzalud . . . Ne puštaju me odavde ! 

— prošapće Leslie grozničavo i brzo. — Ako tebi 
uspije da izađeš, pođi ! I pozovi u pomoć ! 

Myosotis zastane časkom gledajući je, zatim po- 
leti prema vratima blagovaonice; ali se na vrijeme 

zaustavi sjetivši se, da se ondje nalaze I Jeversol i 
Lady Randolph. Brzo i tiho vrati se natrag i P° 
trči prema drugoj sobi, gotovo u tami, g J 3 

'n p ragu 'se m tren okrene da još jednom po- 
gleda na Leslie. Činilo joj se, da djevojčica spava 
na svojoj raspuštenoj kosi, koja ju je ovijala sve 

do koljena. .. v .. 

Oči su joj bile zatvorene. I smijesila se. 

XXX 


Jednim skokom Myosotis prijeđe onu sumračnu 
sobu, koju je opium ispunjavao nekim gustim i sla- 
dunjavim dimom i, umaknuvši drugoj izvaljenoj 
spodobi, otvori vrata i nađe se u hodniku, koji je 
vodio u predsoblje. 

I tu u predsoblju, tiha i ozbiljna, sjedila je uz 
peć stara sobarica, spremna da otvori vrata oče- 
kivanim uzvišenim gostima. 

Myosotis ne progovori ni slova; izbuljenim oči- 
ma, ispruženim rukama kao da je zaklinje da šuti, 
prođe ispred nje i odšulja se tiho kao sjena prema 
ulaznim vratima. Potraži frenetično bravu . . . 

Žena se ne maknu; njezin je oštri pogled slijedio 
sve kretnje one sitne spodobice, koja je nevješto pi- 
pala oko brave, zatim je prelazila očima na prislo- 
njena vrata blagovaonice, odakle su u isprekidanom 
žamoru dopirali glasovi Lady Randolphove i Ne- 
versola. 

Myosotis, obuzeta ludim strahom, opazi, da ne 
može otvoriti vrata. 

Tada ponovo prijeđe predsoblje i padne na ko- 
ljena pred onom ženom. Ne progovorivši ni riječi 
— od straha, da je ne bi čuli ! — molila ju je i za- 
klinjala uhvativši je grčevito za ruke i pritisnuvši 
ih na srce, na oči, na usne . . . nijema zazivala je 
Boga i Svece da staricu gane . . . 


Z, B. 588. 

I napokon, ukočena, sanjiva, kao podbodena od 
neke sile, koja je bila jaca od njene volje, starica 

ustane. . 

Pođe do vrata. Vještom rukom i tiho pritisne, 

gurne, okrene . . . 

Vrata su se otvorila ! 

XXXI 

Vani, vani . . . slobodno, u tami, u magli . . . Vani 
da traži pomoć i spas za Leslie ! 

Kao strijela, kao zraka poleti Myosotis po pu- 
stim i tihim ulicama bojeći se, da je ne bi progo- 
nili, misleći da bi je svakog časa mogao netko 
zgrabiti, zaustaviti i odvući natrag . . . 

Bježala je dolje niz jednu, a gore uz drugu ulicu, 
teško dišući, drhćući, teturajući, cvokoćući zubima, 
osjećajući, da joj krv navaljuje na uši . . . Bježala 
je ! . . . da potraži pomoći, pomoći za Leslie. 

Ali jedna ulica za drugom bile su sve tamne i 
puste, jedan trg za drugim maglovit i tih u tom 
samotnom dijelu Londona, daleko od centruma. 
Sivo na sivo, sjena na sjeni, sve je nestajalo i spa- 
jalo se u neko tmasto i nejasno modrilo. 

Tada Myosotis poče vikati, dozivati, vriskati. Od 
straha je promukla: magla je ovijala i zastirala 
njezin glas, kao gust i vlažan zastor od vune. 

Kao što je katkada u snu htjela vikati, a da nije 
mogla pustiti ni glasa, tako i sada nije mogla ništa 
drugo nego jecati i šaptati, slabo i nejasno... I 
nitko je nije čuo, nitko joj nije odgovarao. Spo- 
padne je frenetičan strah. 

A ipak je ovo bio grad; ovi zidovi oko nje, za- 
tvoreni u tami, bili su kuće, kuće pune ljudi . . . 

Okrene se i potraži jedna vrata — — na prva, koja 
je našla, pokuca iznemoglim pesnicama, a zatim 
nogama i pesnicama ... 

— U pomoć ! Ui pomoć ! 

Polagan, odmjeren i težak korak; blještava zraka 
male električne lampe : bio je policeman. 

Myosotis se nasloni na zid da ne padne u ne- 

svijest. . . , 

Što je? Što je? — • zapita čovjek otresitim 

glasom osvijetlivši od glave do pete razbarušenu 
djevojku. 

— Dođite ! Dođite ! — promuca ona, — za lju- 
bav Božju ! — i uhvati mu se za rukav. — Dođite ! 

Kamo? — zapita policeman ravnodušno. 

Ovamo! Ovamo! — I uvjerivši se da ga ne 

može povući za sobom, pođe trčeći ispred njega 
putem, kojim je došla. # 

— Što se dogodilo? — zapita ju on hodajući 
polagano, ali tako dugim koracima, da ju je ipak 
slijedio sustopice, premda je djevojka trčala. 

— Moja sestra . . . Bože sveti ! . . . moja se- 
stra ... 

— Umrla ? — upita policeman. 

Ne ... ne ! — zaviče Myosotis teško dišući i 

jecajući; — zatvorena je u jednoj kući .. . ne 
znam ... ne znam, što rade s njom ... Tek joj je 
petnaest godina . . . 

— Razumijem, — reče lakonicno policeman. 

Zakrenuše iza ugla i nađoše se na drugom trgu 
s vrtom u sredini. 

Myosotis zastane kolebajući. 

— Amo ! . . . Ne ! ne . . . onamo ! 

I krene trčeći nadesno. 

Policeman ju je slijedio svojim polaganim i du- 
gim korakom. Njegov je pogled prelazio preko 
pročelja tamnih kuća, kojima su nerasvijetljeni pro- 
zori gledali na trg. 

— Granville Square, — reče. — Je li ovdje? 

— Ne ! . . . Ne ! — vikaše Myosotis, — mora 
biti tamo dolje ... — I poleti nalijevo. — Evo . . . 
jest, jest! Ovuda sam prošla . . . sjećam se! 

Stigavši do ugla, pogleda izgubljeno oko sebe. 

— Pogriješila sam, — uzdahne, — morala sam 
okrenuti nadesno ! . . . 

— Ali u kojoj je ulici? — upita policeman za- 
ustavivši se. 

— Ne zaustavljajte se, ne zaustavljajte se ! — 
proplače Myosotis. — Ne znam, u kojoj je ulici . . . 
ali ću je naći . . . naći ću je ! 

Krenuše dolje preko drugog zaokreta; i stigoše 
na drugi trg, do drugog vrta, do drugog kvadrata 
tamnih i tihih kuća. 

— Gledhow Place, — izusti policeman. 

Ali nije bilo ni ovdje. Bilo je dalje, mnogo 
dalje . . . 

Policeman ju je slijedio iz jedne ulice u drugu, 
sa jednog trga na drugi, koji su bili svi slični, pusti, 
svi zastrti maglom, svi tamni i nijemi. 

I čovjek se ponovo zaustavi. 

Magla je oko njih postajala sve tamnija i sve 
gušća; ležala je nad cijelim ogromnim šutljivim 
gradom. 

— Znate li ime osoba, koje stanuju u onoj kući? 

— Znam! Neka gospođa... Lady Randolph 
Grey. 

_ Čovjek ponovi naslov i ime, i nasmiješi se sum- 
njajući. 

— Plavokosa je . . . visoka . . . ima tamno-zeleni 
auto . . . 

Policeman sažme ramenima. 

— Pa kako ste došle u onu kuću? Zar nemate 
napisanu adresu? 

Jest, jest ! Myosotis je imala .. . to jest, nije 
imala ... ali se je sjećala. Argyle Square, broj 32. 

— Pa to je u centrumu Citya, — reče police- 
man. — Deset kilometara odavde. 

On izvadi iz džepa mali vodič i stade ga listati 
na svijetlu svoje lampe. 

— Argyle Square . . . Argyle Square . . . broj 32. 
Evo ga. — Zatim digne oči i pogleda Myosotis. 

— To je poštanski ured. 

— Bože sveti ! Bože sveti ! — zaviče Myosotis. 

— Požurimo se! . . . Treba naći tu kuću! Naći tu 
kuću ! . . . 

Još crnija i gušća slegla se magla nad ogrom- 
nim, mrskim i tajanstvenim gradom. 

I dalje, dalje, od trga do trga, od ulice do 
ulice ... do jedne policijske stanice . . . zatim s dru- 
gim policemanima, od trga do trga, od ulice do 
ulice . . . 

Svitalo je. 

Ona se kuća nije pronašla. 

KONAC 

KAKO DA SI NAĐEM MUŽA 

DNE VNIK JEDNE GOSPOĐICE 





TROVAR MARITO 


i 

Utorak, i. siječnja. 

Strina Klara pozvala me jutros u svoju sobu i 
rekla mi onim svečanim načinom, kako to ona već 
zna u važnim prigodama: 

— Gisela ! Vrijeme je da misliš, kako ćeš si naći 
muža. Dvadeset ti je godina, a nemaš ni jedne pare 
miraza. Bilo bi dobro da prestaneš gubiti svoje dane 
prebirući tipke na klaviru, praveći cvjetove u piro- 
grafiji i zapisujući koješta u svoj dnevnik. 

— Slažem se, strina. Ali gdje da nađem muža? 

— Moja draga, dala sam ti dobar odgoj, uvela 
sam te u društvo ; vodila sam te u brda i na more. 
Sad je sve do tebe. Ako do konca ove nove godine 
ne budeš barem zaručena, morat ću te poslati u 
Holandiju, da poučavaš talijanski u mojoj staroj 
Amsterdamskoj školi. 

— Oh, jadne mene ! 

— Jadne tvoje učenice! — odvrati strina mrko. 
— Tko zna, kako ćeš me osramotiti ! Svejedno, — 
doda sa sanjarskom nostalgijom, — Holandija će 
ti se svidjeti; to je veoma interesantan kraj. Vidjet 
ćeš jezero Zuiderzee, vidjet ćeš vjetrenjače . . . 

— Strina Klara ! — kliknem ja, — naći ću muža. 

I evo me sada da na ovim stranicama zapišem 
svoju čvrstu odluku da ga nađem. 

Srijeda , 2. siječnja. 

Bila sam u pohodima kod svoje prijateljice Or- 
tensije, koja je veoma inteligentna i moderna u 
svojim nazorima. Odjednom sam joj izjavila: 

— Treba da ove godine nađem muža. Možeš 
li mi pomoći? Savjetovati me? 

Pogledah je sumnjivo. Ortensija ima dvadeset 
i dvije godine; mala je, debeljušasta, nepravilnog 
profila. Ipak se nisam htjela s njom prepirati nego 
sam fino diplomatski insistirala: 

— Budi tako dobra, pobrini se najprije za mene. 
Ti imaš čitavo vrijeme za sebe. Nitko te ne će 
poslati u Holandiju. 

I ispripovjedih joj pripovijest o školi u Amster- 
damu. 

— Pa dobro, — reče autoritativnim glasom Or- 
tensija sjednuvši u naslonjač. — Prvo je što se ima 
odlučiti ovo: koju bi žrtvu izabrala među tvojim 
muškim poznanstvima? 

Sjetih se odmah jednog imena, ali se ne usudih 
izgovoriti ga. Ime Stefana Airoldi preveć je sveto 
mome srcu, a da ga izvrgnem zabadanju Ortensije. 

— Bio bi Gino Alfieri, — odgovorih. — Ili 
Franko Giorgis. 

— Da ih sve popišemo ! — reče Ortensija, koja 
ima sređenu glavu. 

I razastrijevši pred sobom veliki list bijelog pa- 
pira, počne : 

— Gino Alfieri. Francesco Giorgis. Zatim? 

— Tommaso Fabri? 


— Vrlo dobro. 

— Celio Arcari? 

— Upravo sam ga htjela spomenuti. 

— Poručnik Calderara? 

— Izvrsno ! 

Nastade tajac. 

— Ne nalazim nijednoga više, — promrmljah. 

— Ni ja, — reče Ortensija, griskajući vršak, 
držala. 

Lagale smo obje. Ja sam mislila na Stefana 
Airoldi, a Ortensija je jamačno željela unijeti u 
popis ime nekog tajanstvenog Adona, koga ona već 
godinu dana potajno i nesretno ljubi. Taj Adon, po 
njenim riječima, neka je uzvišena osoba : lijep kao 
grčki bog ... ali hladan, ohol i nepristupačan ! 

Uzalud sam naprezala mozak da otkrijem, tko 
bi to mogao biti. Pitala sam i svoga brata Delija, 
koji je monden i elegantan, te pozna svu jeunesse 
doree u gradu. On je sažeo svoja besprikorna ra- 
mena sa svojim malko ciničnim, a malko glupim 
smiješkom. 

— Ne znam, tko bi mogao biti taj grčki bog 
tvoje prijateljice Ortensije ! — I gledajući brčiće, 
koji, podrezani na amerikanski način, izgledaju kao 
neka tanka crna crta ispod nosa, nadoda : — Adona 
u ovom gradu ja ne poznajem. 

. . . Dok je moja misao tako lutala, vidjela sam 
gdje Ortensija rastreseno crta na popisu srca pro- 
bodena strjelicama i isprepleće početna slova; ali 
je ta slova žurno izbrisala, kad je opazila, da ja 
gledam. 

— Dakle? — upitah. — I sada, pošto je popis, 
gotov ? 

— Slušaj, — izjavi Ortensija ozbiljno kao kakva 
klasična gatalica: — Ja imam jednu francusku 
knjigu, neku vrst priručnika, kojoj je natpis: »L’Art 
de se faire aimer«. 

— Pa što onda? 

— U njoj ćemo potražiti savjet. 

Otvorile smo je. Prvo se poglavlje počinjalo ovim 
riječima : 

»Čovjek je, draga čitateljice, jednostavno i pri- 
mitivno biće, koje privlači vanjština više nego išta. 

»Ako ga, dakle, želite privući i pridobiti, idite u 
svoju sobu, rastvorite prozore i pogledajte se kod 
punog svijetla u ogledalu. Ispitajte s vedrom i ne- 
smiljenom pažnjom stanje svoga lica. Ako imate 
bora, lišaja ili mrlja, namazat ćete obilno lice kre- 
mom Hazeline i to ćete učiniti nekoliko puta preko 
dana; a obnoć ćete staviti na lice masku od kaučuka, 
iznutra dobro nakvašenu mlijekom od krastavaca i 
masti sa benzojskom kiselinom . . .« 

Ortensija i ja potrčasmo odmah pred ogledalo i 
s propisanom pažnjom ispitasmo svoja lica. Bora 
nismo imale. Lišaja? Nismo pravo znale, što bi to 
moglo biti. Mrlja nikakvih. Ali nam je od vjetra i 
sunca u Oubc-u, gdje smo provele Božić, malko 
pocrnjela put; stoga je ispod onog istog popisa 
imena Ortensija napisala: 

»Kupiti kremu Hazeline, masku od kaučuka, 
mlijeka od krastavaca, svinjske masti sa benzoj- 
skom kiselinom.« 

Nastavismo čitati. 

»Posvetit ćete svako veće četrdeset časaka njezi 
kože na glavi, služeći se četkom Perfection, paten- 
tiranom, i masirajući kožu jako Vodom od Assa- 

lonna. Zatim ćete namazati obilno kožu Petroleu- 
mom Crinofilino i spavat ćete omotane glave pocu- 
licom ili obvojem od povoštena platna.« 

Ortensija pridoda popisu četku »Perfection, pa- 
tentiranu«, Petroleum Crinofilino, Vodu od Assa- 
lonna i povošteno platno. 

Slijedilo je potom drugo poglavlje o trepavicama 
i obrvama, ali ga mi preskočismo. Zatim je na če- 
trdeset i dvije stranice knjiga raspravljala samo o 
važnosti njege ruku u »Umijeću, kako da te za- 
vole«. 

»Neophodno je potrebito leći u rukavicama od 
jelenje kože, umočenima u Ulje od bijele perunike 
i Ekstrakt od ljiljana iz Damaska.« 

S obzirom pak na nokte . . . oh ! da bi te zavoljeli* 
koliko pažnje treba posvetiti noktima ! 

Zar se baš noktima grabe srca ljudima? 

Ponedjeljak, 7. siječnja. 

U čitanje rasprave, u pripreme i kupovanje utro- 
šile smo mnogo vremena i novaca. Maska od kau- 
čuka je veoma skupa, a isto tako i Voda od Assa- 
lonna. 

Prve noći što sam se počela savjesno povoditi 
za uputama »Priručnika«, slabo sam spavala i te- 
ško sanjala pod maskom od kaučuka, sa poculicom 
od povoštena platna i s rukavicama od jelenje kože. 
Dušilo me. 

I Ortensija također veli, da se slabo osjećala i 
da je vikala u snu te uzbunila cijelu kuću. 

Sinoć pak bila sam tek legla, kad su se vrata 
otvorila i nova služavka — malko smetena dje- 
vojka, koju je strina dobavila iz okolice Bergama 

— pojavi se na ulazu. Ugleda me ... i zavrisne. 
Htjedoh joj govoriti i objasniti svoju nakaznu vanj- 
štinu, ali mi maska to nije dopuštala. Pridigoh se 
na krevetu; djevojka je dalje vriskala od straha i 
uzmicala gledajući me uporno raskolačenih očiju. 
Tada skočih iz kreveta, našto ona tako zavrišti, da 
se i meni samoj koža naježila, pa se okrene i po- 
bjegne. 

Malo zatim pojavi se strina Klara, sva uznemi- 
rena. Moradoh joj sve povjeriti: savjete Ortensije 
i naputke francuskog »Priručnika«. 

— Umijeće kako da te zavole ! — uskliknula je 
•strina, smijući se. — A ne znaš li, da je ona knjiga 
prosta reklama neke trgovačke kuće kozmetika? 
Ako misliš, da ćeš naći muža s petroleumom i svinj- 
skom masti, onda se varaš. 

Osjećam se poniženom; vrlo poniženom. 

Utorak, 20. veljače. 

Odvratan dan. Bila sam na tennis-tea kod grofice 
Airoldi. 

Majka obožavanog moga Stefana ljubezno me 
je dočekala. Bila sam veoma vesela i sigurna u sebi, 
budući da su savjeti Priručnika — unatoč onome, 
što je strina govorila — veoma korisni. I doista, 
■čim me je grofica vidjela, uskliknu: 

— Kako si danas dražesna ! 

Bila sam presretna; i kad mi se Stefano pribli- 
žio, govorila sam odvaži*? s njim gestikulirajući 
više nego obično svojim nježnim rukama s koral- 
nim noktima. 

Ali eto ti Rosette Calderara, sjajne i nasmijane, 
s vijencem zlatnih uvojaka i ovijenima plavim 
lcrepom. 


Mog veselog raspoloženja nestade. Osjetih, da 
me nešto peče u prsima; kao da je nešto užareno, 
oštro, što me izjeda. Postadoh ironična, glupa i zla. 
I najednom se udaljih ne oprostivši se s nikim. 

Potražih strinu i zamolih je, da me odvede kući. 

. . . Govorila sam o tome s Ortensijom. 

Ona mi reče uzdahnuvši: 

— Dakako. Možda griješimo, kad vodimo ra- 
čuna o svojoj ljepoti. Koliko god sam lijepa, nađe 
se uvijek neka druga ljepša od mene. 

Žalosna pomisao ! 

Nedjelja, 3. ožujka. 

Od te sudbonosne godine prošla su već dva mje- 
seca bez konačnih rezultata. Čak smo morale uči- 
niti neke promjene u popisu eventualnih muževa. 
Gino Alfieri se je zaručio s nekom blesastom go- 
spođicom iz Livorna ; izbrisale smo ga dakle iz po- 
pisa. Franka Giorgisa viđale smo u kazalištu i utr- 
kama s nekom gospođicom, koja nije uživala naj- 
bolji glas. Izbrisan je i on ! 

U popisu ostaju samo Tommaso Fabri, Celio 
Arcari i poručnik Calderara. 

Ortensija i ja vrlo smo potištene. 

Ponedjeljak. 

Sve su naše nade uskrsle ! 

Na današnjoj večeri (bila je i Ortensija) moj 
brat Delio preobratio nas je i đozvao k pameti. 

Govoreći upravo o Rosetti Calderara Delio, 
prešavši rukom preko svog klasičnog čela, uz- 
dahne : 

— Lijepa je. A što to vrijedi? Mi smo muškarci 
tako siti ženske ljepote ! . . . U ženi mi danas tra- 
žimo neustrašivu bodriteljicu života, a ne blijedu i 
razmaženu ljepoticu. Žena, ako hoće da nam se 
svidi, neka se bavi sportom, neka se vježba u atle- 
tici, neka jača mišiće i živce ... 

Ortensija ga je ushićeno slušala zaboravljajući 
na jelo. 

— Tvoj brat ima pravo, — reče mi ona, čim 
smo ostale same. — Već su mi omrzli savjeti o 
mastima one francuske knjige. Uvjerila si se, da 
nam naše dotjerane ruke nije nitko zaprosio. 

. . . Odlučile smo dakle učiti mačevanje, jahanje, 
hockey,’ golf, veslanje, šofiranje. Postat ćemo 
sportsmomen, neustrašive, smione, neodoljive ! 

Bacila sam rukavice od jelenje kože i masku od 
kaučuka. Moj ih je pas Bob našao. Vrlo mu pri- 
jaju. Cijeli ih dan žvače i jao onome, tko bi mu 
ih htio oteti ! 


II 

»Pozdrav! Korak naprijed! Korak natrag! 
Prim-parada ! Sekond-parada ! Bod ! . . .« 

»Ready ! Play ! Game ! . . . Drive . . . Match 
Handicap . . . Goal !« 

»Korakom!... kasom!... u propanj nade- 
sno ! . . . U propanj nalijevo ! . . .« 

To su riječi, koje mi se motaju po glavi i po 
glavi moje prijateljice Ortensije nakon satova ma- 
čevanja, golfa, tennisa, jahanja. Kad smo skupa, 
ne govorimo drukčije. Dobra strina Klara zijeva 
do suza. 

Ali moj brat Delio, obično rastresen i neprijazan, 
udostoja se da nam dobrostivo posveti svoju pažnju. 
I budući da je, po njegovu mišljenju, razmažena 
ženska nježnost već zastarjela, Ortensija i ja po- 
primile smo i u držanju i u oblačenju neke čisto 
muškaračke crte. Nosimo veoma ozbiljne tailleurs, 
cipele bez petnjaka, šešire boy-scout, mušketirske 
rukavice. Ja sam pak — premda malo u zakašnje- 
njuj — dala sebi napraviti shingle, te izgledam kao 
dječak i imam ugodan osjećaj, da mi je zatiljak 
svjež i slobodan. Kad me je strina Klara ugledala 
gdje dolazim kući takva, noseći svoju dugu plavu 
pletenicu u kutiji od kartona, pozlilo joj je ; i svaki 
put, kad bih joj došla pred oči toga dana, nanovo 
bi planula. 

— Ali, draga strina, — objašnjavala sam joj, 
— ti si me postavila pred problem, da pod svaku 
cijenu moram naći muža kroz ovu godinu, ih da 
pođem u Holandiju kao nastavnica. • v 

D a i Izvrsno ! I ti misliš, da ćeš s tim percinom 

i u tim cipelama ... 

Prekinula sam poljupcem njene žalbe: 

Draga strina, možda je u tvoje doba bilo 

sve drugačije. Danas djevojka up-to-date mora 
biti u svemu smiona i neustrašiva družica čo- 
vjeku ... v 

Strina Klara se nasmija i pobjeze začepivši usi. 
Dražesna je ona, kad se smije: jave joj se dvije 
jamice na svježem i nježnom licu. Razumijem vrlo 
dobro, da ju je pokojni stric Anselmo mogao obo- 
žavati. Kad budem i ja stara kao ona, bilo bi mi 
milo, da ličim na nju. 

Jadna draga strina ! . . . Kako mora biti strašno 
imati četrdeset i dvije godine ! 

Subota, 7. travnja. 

Vrlo sam pogriješila, što sam povjerila Ortensiji 
svoju očajnu ljubav za Stefana Airoldi. Premda se 
ona kune, da to nije dosad kazala nikome osim Mi- 
rni Solari i Cleliji Lauri ( a one su se opet zaklele, 
da ne će nikome reći !) . Ja žalim svoju neopreznost. 
Tim više, što mi Ortensija, usprkos mojih opeto- 
vanih pitanja, nije nikada htjela otkriti ime tajan- 
stvenog i nepristupačnog »Adona«, kojega ona 
smatra najljepšim mladićem Italije. Tko ce biti 
taj? Možda i ne postoji. Ortensija je kadra iz- 
misliti ga. 

Nedjelja. 

Jaoh! u onom popisu eventualnih muževa, što 
smo ga sastavile prije nekoliko mjeseci, prisiljene 
smo da opet provedemo novu promjenu. 

Bilo ih je pet, ali pošto smo dvojicu već izbri- 
sale, Gina Alfieri i Franka Giorgis, doznajemo 
sada, da je poručnik Calderara ludo igrao na burzi 
i da je pun dugova. 

Izbrisan je i on! 

Utorak, 16. svibnja. 

Već nas tri dana Delio upućuje u tajne automo- 
bilizma : 

»Motor . . . karburator . . . ventil . . . cilindar . . . 
izolator . . . svijeća . . .« 

Vrlo je zanimljivo. Ortensija i ja već smo se dale 
slikati s kapama i velikim naočalima kao » chauffeu - 
ses « sjedeći u automobilu od kartona. 

Četvrtak. 

Delio je veoma nestrpljiv. Brzo mu je dodijalo 
objašnjujući nam mehanizam svog automobila; i po- 
što je Ortensija prvog dana zgazila jednu kokoš, 
on ne će više da nas uči upravljati autom. 

Žao mi je, što sam svim svojim prijateljicama 
(čak i Stefanu Airoldi!) poslala svoju sliku u 
opremi kao '»chauffeuse«.. 

Subota, noću. 

Počinila sam jednu gaffe, strašnu gaffe! Kad na 
to pomislim, hvata me zebnja. 

Večeras pri večeri u kući Airoldi (sjedila sam 
uz obožavanog Stefana!) grofica, koja je izvan- 


163 


redno učena, upustila se u neki veoma složen i ne- 
jasan razgovor. Ja sam zapanjena uporno gledala 
u nju misleći na drugo. 

— Opažam sa zadovoljstvom, draga Gizela, 
reče ona, — da se ti veoma zanimaš za uzvišene 
filozofske probleme, koje ti izlažem. Razvoj da- 
našnjih odnosa između raznih socijalnih slojeva . . . 

Prekine raspravu da se posluži beignets Chan- 
tilly, što joj ih je sluga nuđao. 

— Uistinu, — uvjeravala sam je, — meni se ni- 
pošto ne sviđaju banalni razgovori. 

— »Banalni?« — odvrati s posmijehom gro- 
fica, — ne zaboravi, da je riječ »banalan« fran- 
cizam ! 

Beignets su bili stigli do mene, i upravo u času, 
kad mi ih je sluga ponudio, grofica nadoda: 

— Ako uzmeš Rigutini-ja ... 

— Vrlo rado, — rekoh, posegnuvši za nekoliko 
beignets-a; — rigutini su moja omiljela poslastica. 

Bože! Kolika blamaža! Koliko poniženje ! 

Kako se čini, Rigutini je neki rječnik. 



III 


Santa Margherita Ligure. Ponedjeljak, i. kolovoza. 

Vrijeme prolazi. Evo ljeta. Ovdje smo na mor- 
skom kupanju s Ortensijom i njenim roditeljima. 
Tu je i moj brat Delio. 

Grofica Airoldi i Stefano su jučer stigli. 

Ortensija i ja sasvim smo se promijenile. Napu- 
stile smo sportove videći da, premda su nam mišice 
atletske, nitko nije zaprosio naše ruke. Razumjele 
smo, da žena, koja hoće biti dostojna drugarica čo- 
vjeku, mora, kako veli grofica Airoldi, »podići svoj 
intelektualni niveau« ; stoga već dva mjeseca 
samo čitamo i učimo. Čak i na žalu, mjesto da se 
podajemo veselim šalama kao ostale naše prijate- 
ljice, tražimo među njima proselite, veličajući care, 
koje pruža čitanje i meditacija velikih pjesnika i 
filozofa. 

Utorak. 

Ortensija leži u krevetu sa strašnom glavoboljom. 

Četvrtak. 

Danas pada kiša i svi smo se sakupili u dvorani 
Kazina. Ja sam iskoristila tu prigodu da pročitam 
u društvu nekoliko odlomaka iz »Fedre« praveći 
prilično originalne poredbe između raznih pjesnika, 
koji su opjevali isti predmet. Zatim sam u širokim 
potezima ocrtala drame Wedekinda. 

Oko mene nastane ozbiljna šutnja. 

Bilo mi je milo, što je bila nazočna i grofica 
Airoldi. Ispružena na stolici sa naslonjačem, sjedila 
je nepomično, zatvorenih očiju, slušajući moje ta- 
nano literarno raspredanje. Laskala mi je njena 
duboka pazljivost. 

. *f ad sam Paušala prodrijeti u najdublje zna- 
v C v^ e , .,. rug0 ,& c } na » Jugendstiirme «, mnogi su slu- 
saci v . . , vec ot *šli; ali grofica nije progovorila ni 
rijeci niti se maknula, dok nije došao sluga da za- 
tvori dvoranu. 

podvala!) ^ ^ ** P ° SV °^ prilici spavala - G,u P a 

Subota. 

Već od nekoliko dana opažam, čim uđem u dvo- 
ranu Kazma sa svojim knjigama i papirima, da svi 
ustaju i pozdravljaju me s ljubeznom prijaznošću. 
Zatim se uz ispriku zbog neke žurne obveze, uda- 
Ijuju, rasprše, nestaju. I ostavljaju me samu. 
Čudnovato I — — 

v Upravo sam ovo zapisala u svoj dnevnik i po- 
čela listati Benignijevu knjigu »Elementi pozitivne 
eksperimentalne psihologije«, kad najednom bane 
zasopljena i smućena Ortensija, koja je bila otišla 
u sjenu neke lađe sa »Pomponijem Leto« : 

Prestani ! zaviče ona veoma uzrujana 
— prestani čitati ! 

— što se dogodilo? 

— Čula sam tvoga brata i Stefana Airoldi kako 
govore o nama ! 

— Pa što? 

— Tvoj je brat . . . mrzak kao uvijek ! — i Or- 
tensija udari u plač, — tvoj je brat, opazivši tebe, 
uskliknuo:, »Za ime Božje! vidim ondje svoju se- 
stru. Bit će jamačno tamo i ona druga gnjavato- 
rica ! . . . Bježimo k 

^ Stefano? promucah osjećajući da blije- 
dim. — Sto je on rekao? 

Ništa. Ali je pobjegao i on I 
— Ah ! . . . 

Gledale smo se skamenjene — 

Ja sam bacila u more »Elemente pozitivne ekspe- 
nmentaJne psihologije«, a Ortensija je razderala 
hiljadu komadića svoga »Pomponija Leta«. 

IV 

Petak, i. listopada. 

Prolaze dani. Rien a signaler. I godina, koju mi 
je odredila strina Klara, da si nađem muža, pri- 
miče se kraju ! . . . 

Četvrtak, 7. listopada. 

Čitala sam u nekom amerikanskom časopisu čla- 
nak slavne glumice Elle Hopkins, koja se četiri puta 
rastavljala. Našla je dakle četiri muža. Ona izjav- 
ljuje, da su muškarci složena i preosjetljiva bića, 
te da žena, ako hoće steći njihovu naklonost i pri- 
dobiti ih, mora biti čudna, tajanstvena i zagonetna. 

Ortensija i ja odlučile smo dakle da budemo, u 
koliko nam bude moguće, čudne, tajanstvene i za- 
gonetne. 

Ja sam dala napraviti za sebe dugo i ozbiljno 
odijelo od crnog atlasa sa crvenim makovim cvije- 
tom o pasu. Ortensija maže oči crnom masti i puši 
cigarete, koje, po njenom mišljenju, sadrže hašiša. 

Nadamo se uspjehu! 

Ponedjeljak. 

Strina Klara sprema prtljagu. Hoće da otputuje. 

Kaže, da smo joj Ortensija i ja svojim nastra- 
nostima poremetile živčani sistem. Poći će u Turin, 
da se kod Zdravstvene Kolonije podvrgne »Pri- 



168 


rodnom liječenju« doktora Mossi. Povjerila me je 
Ortensijinoj majci sa mnogim preporukama, da 
bude stroga. 

/. studenoga. 

Rien a signaler. 

10. studenoga. 

Ortensija i ja vrlo smo deprimirane. Naši ideali 
propadaju; ja sam napustila svaku nadu u pogledu 
Stefana Airoldi, koji, kad me je vidio u mom 
oklopu od crnog atlasa s makovim cvijetom, mjesto 
da mu budem »čudna i zagonetna«, počeo se veoma 
neuljudno smijati. 

O »Adonu« Ortensijinu više se i ne govori. Ako 
se usudim spomenuti ga, ona poblijedi i kaže, da 
je on nakaza i da ga mrzi. Pa udari u plač. 

16. studenoga. 

Strina Klara povratila se sa svoga liječenja iz- 
gubivši osam kilograma i pomlađena za petnaest 
godina. Vrlo je vesela. 

Zapitala me je smijući se: 

— I tako? A muž? . . . Hoćeš li ga upecati ili 
ne ćeš? Ne zaboravi, da vrijeme hiti. Sjeti se . . . 
Holandija ! 

Istina je, vrijeme hiti. Preostaje mi još samo 
četrdeset i pet dana do konca godine. 

30. studenoga. 

Još jedna nada, koja se rasplinula ! Celio Arcari 
pošao je u Pariz s nekom pjevačicom. Izbrisan, po- 
sve izbrisan! (Uostalom, bio je antipatičan.) 

Ali je sada na našem glasovitom popisu preostao 
još samo Tommaso Fabbri. 

Koliko Ortensija, toliko i ja udvaramo mu sa 
svim žarom: ja u stavu neke tajne tuge, Ortensija 
hineći pretjeranu živahnost! 

Koja će od nas dvije uspjeti? 

75. prosinca. 

Ortensija i ja više ne razgovaramo jedna s dru- 
gom. 

22. prosinca. 

Na dan Svetoga Tome. Na stranu s nepovjere- 
njem i sa suzdržljivošću ! Doznala sam, da je ona 
bezobrazna Ortensija poslala Tommasu Fabbri 
kitu ruža. Tada sam mu ja poslala ljubavnu pje- 
smu: nepotpisanu, ali pisanu mojom rukom. 

29. prosinca. 

Nezgoda! Prevrat! Kaos! 

Svemu je kraj. Ja idem u Holandiju. Ortensija 
će postati opatica. 

Tommaso Fabbri uzima strinu Klaru ! ! 

57. prosinca. 

Evo posljednjeg dana u godini. Ortensija i ja, 
nakon malog ustručavanja, pale smo jedna drugoj 
u naručje i plakale. Zatim smo se utješile, resigni- 
rale, pomirile se sa životom i sa budućnosti. 

Sada smo mirne i vedre; usudila bih se reći go- 
tovo : sretne. Ostat ćemo usidjelice, i to je sve. 

Ta perspektiva ima i neku slatku i umjerenu 
draž. Već i sama činjenica, da smo odustale od 
bijesnog trčanja za mužem, ispunjava nas ugodnim 
i superiornim spokojstvom. Kasnije, kad budemo 

stare, poći ćemo zajedno da živimo na Rivieri; 
imat ćemo vrt, u kojem ćemo uzgajati čeprlje i kri- 
zanteme — tužne cvjetove pregaranja i zaboravi. 

I u ovom času gotovo se radujem pomisli na 
Holandiju. Vidjet ću Zuiderzee, vidjet ću vjetre- 
njače . . . 

Evo Delija. Dolazi da mi kaže, da me zove 
strina . . . 

Ponoć. 

Divota! Ekstaza! Ushit! Drhće mi ruka pišući; 
drhće mi srce. 

Ostavila sam bila na stolu ovaj svoj dnevnik, a 
opaki ga je Delio pročitao ! I ne samo da ga je pro- 
čitao, nego ga je stavio u džep i izašao. 

Povratio mi ga je — Stefano! 

Dok sam ja plakala od poniženja i stida, Ste- 
fano mi je ljubio ruke govoreći, da me obožava i 
da mu je ova knjižica otkrila moju dušu, razjasnila 
mu mnogo toga, što on prije nije mogao razu- 
mjeti . . . 

Da! Poći ću u Holandiju. 

Ali ću poći s njim — na bračno putovanje. 

. . . Gotovo sam zaboravila još nešto spome- 
nuti ! . . . Moj brat Delio (koji je u »Adonu, lije- 
pom kao bog« odmah prepoznao sebe), i dirnut 
tako ljubeznim obožavanjem, pošao je da ponudi 
Ortensiji kitu ruža i svoje srce . . . 

KONAC 

LEZIONE Dl FELICITA 


Udes je drijemao umoran nakon napora jednog 
plodnog dana. Poništio je sreću dvadeset i sedam 
narodnosti; bacio je u otvorene ralje smrti neko- 
liko milijuna ljudi, a isto ih je toliko dao na svijet; 
skršio je mnoga nježna i tvrda srca; učinio je jedne 
bogatašima, a druge prosjacima; prosuo je po kugli 
zemaljskoj radosti i nesreće, a sad je držao, da 
ima pravo opočinuti. 

Ali, tek što je zadrijemao, začu da ga glasno do- 
zivlju, i brundajući poput starog malo senilnog 
liječnika, ustane, navuče papuče i pogleda, tko ga 
zove. 

Bila je cijela gomila — pola čovječanstva. Tada 
Udes, pušući i uzdišući, stade obilaziti, sa svojim 
naočalima na nosu i svojim prokušanim lijekovima 
u džepu. 

Njegov prvi pregled bio je upravljen na jednu 
ženu, koja je plakala, a glas joj je bio jači od svih 
ostalih glasova. 

— Što hoćete? — upita Udes. 

— Moga sina ! . . . Učinite, da se vrati. Oživite 
ga ! . . . Povratite mi ga i ne ću više nikada ništa 
drugo od vas tražiti. 

— Dobro, — reče Udes i odstupi s ulaza, da 
može unići jedan vojnik. Ode pognute glave pod 
valom blagoslova. 

Drugi je pregled učinio kod neke djevojčice. 

— Izradi, da se udam za Gigia ! — vikala je 
hvatajući se grčevito otrcanog plašta Udesa. — Ako 
se ne udam za Gigia, umrijet ću ! . . . 

— Pođi dakle za svoga Gigia i ne zanovetaj mi 
više. 

— Ne ću nikada više! Kunem ti se. Ne ću ni- 
kada ništa drugo od tebe tražiti ! 

. . . Zatim su dolazile žene bez djece, koje su že- 
ljele imati ih, i one u blagoslovljenom stanju, koje 
nisu htjele imati djece; pa bolesnici, koji su tražili 
zdravlje; i siromasi, koji su htjeli blagostanje; i 
pjesnici, koji su htjeli slavu ... I svi su se kleli, 
da ne žele ništa nego to; pa ako ih Udes ovoga 
puta zadovolji, da ne će nikada tražiti druge mi- 
losti. 

I Udes ih je sve zadovoljio. 

Ali tek što se vratio kući — a bila je prošla 
tek jedna godina za smrtnike, a jedan sat za Udes 
— već su svi oni, kojima je pomogao, ponovno 
zakucali na njegova vrata, zazivajući ga u sav glas. 

— Što je to svima vama? — promrmlja Udes 
pomolivši se, — Zar mi niste obećali . . . ? 

— Da ! — poviče starica, — ali moj sin hoće 
da mi dovede u kuću nevjestu bez srca i bez miraza. 

Mlada žena je plakala: 

— Gigi me vara . . . 

A žene, koje su htjele djece, bile su obuzete 
strepnjama i mukama; a one, koje su ostale bez 
poroda, žalile su i izjedale se; bolesnici, koji su 
se dočepali zdravlja, htjeli su sada ljubav, a pjes- 
nici, koji su postigli slavu, htjeli su i novaca. 

Tada Udes zaviče: 


— Dosta je! Bili ste obećali, da ne ćete više 
ništa tražiti, pa vam zato ne dam više ništa. 

Zatvori prozor i ponovno usne. 

Pouka: Valja se čuvati da se išta obeća Udesu; 
jer se još nikada nije dogodilo, pošto se postigla 
jedna stvar, da se ne će zaželjeti i druga. 

Ili — drugim riječima : — Ako ste postigli jednu 
milost, zadovoljavajte se njom što je moguće dulje; 
jer vam se druga ne će uvijek udijeliti — — 

Tako sam mislila jedne Silvestarske večeri, dok 
sam povezivala uspomene prošlosti s nadama bu- 
dućnosti kao kitu cvijeća, postavljenu na oltar sud- 
bini na pragu nove godine. 

A među uspomenama isticala se je jedna iz moga 
dalekog djetinjstva. 

Bilo nas je mnogo djece u perivoju Park House 
u Norwoodu, i svaki je govorio, što bi želio biti, 
pošto ponaraste. 

— Ja ću biti slikar, — reče Arnaldo, najstariji 
od nas sedmero. — A ja jahač, — izjavi Ferruccio. 
— Ja ronilac, — reče Anselmo. — Ja ću biti po- 
glavica jednog plemena crvenokožaca, — doda 
Eva, koja je bila neotesana i koja je imala bujnu 
fantaziju. A zatim će, okrenuvši se prema meni, 
koja sam bila najmanja te sam šutjela: 

— A ti, Annie, što želiš ti da budeš? 

— Sretna, — rekoh ja. 

Svi su na čas zamuknuli, razmišljajući. Zatim 
budući jahač reče: 

— Kako si glupa ! Sreća nije . . . neko zvanje. 

Tada ja, zasramljena, odmah dometnuh, da bih 
htjela biti vlasnica slastičarne; i time sam popra- 
vila loši dojam u očima mojih sudrugova. 

Ali malo kasnije upitah Anselma: — Što je to 
»zvanje«? 

Zvanje je . . . — objasni on sa slikovitom 

uvijenošću, — ono, što izučiš da budeš. 

A ja sebi postavih pitanje : — A ne može li se 
izučiti da budeš sretan? 

Danas sam više nego ikada uvjerena, da se to 
može. Čak sam toga mišljenja, da bi trebalo osno- 
vati osobite tečajeve, u kojima će se poučavati svijet 
— nadasve žene ! — kako se može postati sretan. 

Svi smo složni u tome, da su izgubljeni i onaj 
život, i onaj dan, i onaj sat, u kojima nismo bili 
sretni (ili, što je sinonim od toga: u kojima nismo 
druge usrećili). 

Ali sreća nije jednostavna elementarna stvar. 
Sreća je teška i složena umjetnost; da se nje do- 
kopaš, potrebit je naročiti odgoj, a da je možeš 
cijeniti, treba kulture, iskustva i rafiniranosti. 

Razumljivo je, da je pojam sreće veoma različit 
prema osobama i ćudima. Ono sto na primjer mene 
usrećuje, ne bi nikako djelovalo na moju prijateljicu 
Doru, dok ono, što je za Doru sreća . . . 

I ovdje otvaram zagradu. Dorina sreća je tako 
čudna, pa hoću da je ispričam. 

Jučer mi je ona došla u posjete sva radosna i 
preobražena. Prije nego što me je pozdravila, po- 
trčala je k zrcalu i stala se dugo ogledati, praveći 
ustima razne grimase i krećući glavom gore-dolje 
kao debeljušasto kinesko božanstvo. 

— Što je tebi? — upitah je zapanjena. 

— Ti vidiš u meni, — odgovori ona — sretnu 
ženu ! 

A što se to dogodilo? Možda si se rastavila 

ili ti se kćerka udaje? 

Ne, ne ! — klikne ona. — Zamisli, da sam 

našla način, kako ću izgubiti podvoljak. Neka me 
je Amerikanka to naučila. Sredstvo je čudnovato 
i jednostavno ! . . . Tri puta dnevno staneš ravno i 
prigneš vrat unatrag rastežući sve mišiće; zatim 
okrećeš polagano glavu s desna nalijevo i obratno 
šezdeset i četiri puta. Onda štipneš jako osamdeset 
puta meso ispod brade; i nakon dugog ispiranja 
ledenom vodom, u koju uliješ dvadeset i pet kapi 
benzoina, namažeš kožu kremom hazeline; tučeš 
zatim po vratu vršcima prstiju artikulirajući u grlu 
— ali ne izgovarajući ga — dvadeset puta samo- 
glasnik »a« ; zatim . . . 

— Stop! — kliknem ja, — ostalo ćeš mi kazati 
drugi put. 

— Amerikanka mi jamči — reče Dora i sjedne 
s izrazom spokojnog zadovoljstva, — da ću, na 
ovaj način za šest mjeseci imati vrat kao savršeni 
stup od bijelog mramora. 

Ja se nasmijem. Ali ona nastavi sasvim ozbiljno: 

— Uvjeravam te, da mi je ta sigurnost dala novi 
osjećaj sreće u životu. Ovaj mi je podvoljak ogor- 
čavao život. 

— Ali reci mi pravo, — primijetim ja, — a za 
prošlih deset ili dvadeset godina . . . 

— Ostavi se aritmetike ! — prekine me ona. 

— A jesi li kroz čitavo ono vrijeme, kad još 
nisi imala podvoljka, bila uvijek sretna? 

— Ne, ne : nisam na to mislila, — odgovori ona. 

Eto, u tome je pogreška! To je ono. Ne misli 
se. Ul mojim »Poukama o sreći« naučilo bi se mi- 

sliti, misliti na sve ono dobro, što se ima, na sve 
neugodno, što bi se moglo imati i u to) opreci naći 

radosti. 

Dora nastavi : . 

Kad pomislim, da sam u dvadesetosmoj go- 
dini bila tako mršava i dražesna. — Zastane uz- 
dahnuvši. — Kako je grozno utvrđivati svako jutro 
pred ogledalom, da si za deset godina stanja . . . 

Ali ja naprotiv utvrđujem svaki dan, da sam 

deset godina mlađa ! — uskliknem ja veselo. — Po- 
đem pred ogledalo i reknem samoj sebi : »Koja ra- 
dost, da sam takva, kakva sam danas ! Za deset 
godina imat ću deset više. Ali ih danas . . . nemam . 
Dakako, — uplete se Dora, — ali za deset 

godina ... 

Za deset godina moći cu kazati isto to. 

Dora me je gledala zamišljena. 

— To je dobra misao, — reče. 

Sve, kako vidiš, ovisi o stavu, koji naša misao 

zauzme prema svim stvarima. Pokušaj — nastavih, 
svijesna svoje mudrosti kao vrač Alfesibenski 
gledati uvijek na život sa stajališta harnostii ra- 
dosti. Otvoriti jutrom oči i kazati sebi: »Kolika 
radost da čovjek može otvoriti oči ! ... Ima, na- 
žalost, ljudi, koji ih više ne otvaraju«. Ustati, preci 
preko sobe i rastvoriti prozor: »Koliko je blažen- 
stvo stojeći pozdraviti novi dan ! . . .« Ako si na 
ladanju slušati cvrkutanje ptica; ako si u gradu si- 
banje sagova u dvorištu i s veseljem pomisliti: »Ko- 
lika je sreća, kad možeš čuti ove zvukove. Ima ih, 
koji žive u vječnom i strašnom muku ! . . .« 1 tako 
dalje, za svaku stvar, koja se poduzme. Vjeruj mi, 
da je grijeh biti nezadovoljan a zločinstvo biti zle 
volje, kad se nema pravog ni ozbiljnog razloga . . . 

Čudnovato je; obično se misli, da su sretni... 

samo drugi. . , , , 

Za djecu su sretni odrasli, a za odrasle sretna 

su djeca. Ovo posljednje mišljenje, i ako je opće- 
nito, netočno je kao i ono prvo. Djeca nisu sretna, 
jer nisu o tome svijesna. A prvi je uvjet prave sreće 
sama svijest, da si sretan. 

Zato bi se u mojim poukama o sreći napravio 
popis svih dobrih i lijepih stvari — dakako, samo 
normalnih — koje posjedujemo, sa izvjesnim kon- 
cesijama za svaku od njih. 

Naučila bi se djeca, da su izvori sreće već i dva 
oka koja vide, dva uha koja čuju, dvije noge ko- 
jima hodaju. Naučili bi se radovati svemu: Postoji 
sunce — kolika sreća ! Kiša — kako je divna ! 
Vjetar — koliko veselje ! Vrućina — koliki užitak! 
Zima — kako prijatna ! 

U mom tečaju za odrasle bit će i drugih vježbi : 
Zaljubljena sam — kakvo ushićenje ! Nisam zalju- 
bljena — koje spokojstvo ! . . . Puno je ljudi oko 
mene — koja zabava! Sasvim sam sama — koji 
mir ! . . . Mlada sam — koja radost ! Stara sam 
— koji počinak ! . . . I tako dalje. 

I svi će posjetioci tečajeva, odrasli kao i malo- 
dobni, morati svaki dan i u svaki sat kazivati sebi 
i drugima: — »Ja sam sretan!« 

Samo će tako biti svijesni o svojoj sreći: i u toj 
će je svijesti uistinu i naći. 

Kazat će se, da je ovo neka prisilna sreća? 

Ali mi već poznajemo moć navike. I kao što se 
vježbamo u sportovima ili u stranim jezicima, tako 
se možemo vježbati u zahvalnosti i u veselju i po- 
primiti dragocjenu naviku: naviku sreće. 

Pouka bi se razdijelila u posebne tečajeve. Na 
primjer: poučavanje o »Sreći u ljubavi« bilo i 
veoma cijenjeno i posjećivano 

Izlažem Dori ove teorije, koje ona sluša sa skep- 
tičnim posmijehom. No u taj me čas prekine : , 

— Ti tvrdiš bezumne stvari, — reče. »Sreća 
u ljubavi« je jasno protuslovlje. Svi znadu, da je 
ljubav sinonim bola. 

— Tko ne ljubi, — primijetih ja, — ne može 

biti sretan. v . . 

A tko ljubi, — pobija me Dora, može biti 

samo nesretan. 

Ali ja se ne upuštam u takva cjepidlačenja. 

— Tečajevi sreće u ljubavi, — nastavih ja ne- 
ustrašivo, — bit će najteži, ali zato jedni između 
najkorisnijih. Učenice ovoga tečaja dijelit će se u 
dvije grupe: »Ljubljene« i »Ljubeće«. Velika ve- 
ćina žena pripada bez sumnje ovoj drugoj grupi; 
ali ima žena, koje sretnim slučajem ili zbog nutar- 
njih vrjednota, pripadaju prvoj. 

— Istina je, — doda Dora uzdahnuvsi. 

— Čudnovato je, da bi gotovo sve »Ljubece« 
voljele pripadati grupi »Ljubljenih« ... i u tome 
griješe. 

— Griješe? — usklikne Dora, — zašto? 

— Draga moja, prividna je više nego realna 
sreća žene, koja je ljubljena vise no što ljubi. Zar 
nije umjetnik sretniji od njegova modela? Umjesto 
trome pasivnosti u pobuđivanju strasti ne mora li 
i nama biti milije slatko izgaranje u osjećanju te 
strasti ? 

— Pa? — reče Dora sažimljući ramenima. 

— Ipak moramo priznati da »Ljubeće«, one 
žene, koje su rođene sa svetim plamom strasti u 
srcu, gledaju zavidno mjesto samilosno na svoje 
hladne i pasivne sestre — one »Ljubljene« — koje 
kao dražesni mramorni kipovi prolaze neoštećene 
kroz plamenove tuđe ljubavi, neosjetljive za stra- 
sti, koje one u drugima raspaljuju bez vlastitog 
sudjelovanja... Jer, pazi dobro: čim bi ih one 
dijelile, već bi spadale u drugu grupu, onu »Lju- 
bećih« i tad bi morale primati sasvim različitu 
pouku. 

— Počinjem ne shvaćati, — reče Dora, gledajući 
me uporno malko bezizražajnim očima. 

— Ograniči se da mi objasniš svoj »Tečaj o sreći 
za Ljubeće«. — (Pri tome sam opazila, da je Dora 
porumenila.) 

— Ovaj će se, — izjavih joj, — opet dijeliti u 
tri grupe : cinična sreća, velikodušna 
sreća i apsolutna sreća. Učenice, koje 
izaberu ciničnu sreću, učit će razna korisna 
pravila da izbjegnu nesretnoj ljubavi. Na primjer: 
»Žena u ljubavnom odnošaju, neka je uvijek zadnja 
u započinjanju, a prva u svršavanju; to jest, neka 
se nikada prva ne zaljubi, ni zadnja prestane lju- 
biti.« (Vidim, kako se Dorina usta miču ponavlja- 
jući ovaj razboriti savjet.) — Druga zapovjed: 
»Ne trči nikada za jednim čovjekom kao ni za 
tramvajem, jer uvijek dolazi drugi iza njega . . .« 
I tako dalje. 

— Uistinu ciničan tečaj, — reče Dora. — Pre- 
đimo na drugu grupu. 

— Velikodušna sreća? U tom ćemo te- 
čaju naučiti, da u nama samima nađemo svu onu 
radost, koju krivo i nelogično obično tražimo od 

drugih. Kad već jednom dođemo do uvjerenja, da 
svaka radost potječe iz vlastitih osjećaja, a ne iz 
osjećaja što ih drugi goje prema nama, onda ne 
vodimo više brigu, da li nam se ljubav uzvraća ili 
ne. Ovo je neki viši stepen lukavog egoizma. — 
Ružna sam? Ništa za to! Glavno je, da je lijep 
onaj, koga ljubim. — Ne sviđam mu se? Ne smeta ! 
Glavno je, da se on meni sviđa. — On mi je da- 
leko? Ali ga držim zarobljena u mojim mislima, 
gdje ga nalazim kad god zaželim. — Zapamtimo : 
kad bi se ove teorije sasvim iskreno izložile ljube- 
ćoj osobi, onda bi one imale drugu prednost. Mu- 
škarac je, kako znamo, veoma tašt. Zato se nikada 
ne će dogoditi da se pred takvim postupkom muški 
idol konačno ne gane. On će sebi kazati, da žena, 
koja ga ljubi bez prenemaganja, bez plača, bez pri- 
govaranja, bez zahtjeva, koja govori neprestano 
o njemu, slažući se sa svime što on čini, diveći se 
svemu što on rekne, da ga ta žena ipak privlači 
više nego neka druga. On će se naviknuti ogledati 
se u njoj kao u nekom prilično laskavom ogledalu 
— i tako će se jednog dana dogoditi, da ona, koja 
»velikodušno ljubi«, najednom pređe u kategoriju 
»Ljubljenih« ! 

— Ah, vidiš ti ! — prošapće Dora dirnuta. — • 
Možda imaš pravo. 

— A sada dolazimo na treći tečaj : apsolut- 
na sreća. Tu će se dobivati najdragocjenija 
pouka ; tu će učiti žena da ljubi ono što ima. Draga 
prijateljice, kad mi dođemo do toga, da sebi rek- 
nemo, da je stvar ili osoba, koju posjedujemo, upra- 
vo ona i jedina, koju želimo; kad budemo uvje- 
rene, da je ono, što nam pripada, već s razloga što 

je naše — jedino dostojno naše ljubavi — tada 
možemo uistinu kazati, da smo otkrile tajnu sreće ! 

— Dobro, — ispriječi se Dora nakon kratke 
šutnje, — ali kad bi nam ta stvar, ta osoba, koja 
je danas naša . . . sutra izmaknula . . . 

— Ah ! — odgovorim ja, — čim nam izmakne, 
nije više naša; stoga je automatski prestajemo lju- 
biti. A prestajući ljubiti, prestajemo — ili barem 
nastojimo riješiti se bola. Uostalom, ono što je 
naše, moramo umjeti i da sačuvamo. A sačuvat 
ćemo to upravo svojom srećom. Svojom sre- 
ćom! Jer samo žena, koja je sretna, može usrećiti 
druge. Vjeruj mi; žena melanholična, rezignirana i 
požrtvovna u svakidašnjem životu, nevolja je za 
sebe samu i muka za druge. 

Dora se nasmija i zagrli me. 

Od toga dana Dora i ja grabimo radost punim 
rukama, gdje god je nađemo; i čudnovato je gdje 
ju i u kojim kutićima, bližim i dalekim, nalazimo, 
iz kolikih pustih i prometnih staza ona niče i cvate ! 

Pogledaj oko sebe, moja nepoznata prijateljice, 
koja čitaš ove retke, i vidjet ćeš, da i ti već imaš 
punu kuću, pun vrt i puno srce. 

CONCORSO Dl BELLEZZA 


i 

— Zakuni se, da ne ćeš nikome kazati ! 

Glas Dionizije Lanfranchi dopirao je do mene 
tih i nesiguran kroz koprenu žućkaste magle, koja 
nas je obavijala. Nalazimo se u »Specijalnoj Dvo- 
rani« Hotela des Thermes u Salsomaggiore ; oko 
nas sjede skupine drugih osoba udišući čudesni zla- 
ćani prašak; i pri toj fantastičnoj rasvjeti izgledamo 
kao neki fantazmi. 

I dok čekamo da barunica Lanfranchi izađe iz 
svoga » Bain de Jouvens « (tako majka Dionizijina 
naziva blatnu tekućinu, u koju ona svakog dana 
za dvadeset časaka umače svoje lijepo tijelo), njena 
kćerka, prignuta prema meni, ponavlja tajanstvenu 
preporuku : 

— Zakuni se, da ne ćeš nikome kazati ! 

Ja se kunem. Kunem se bez premišljanja ili po- 
teškoće, sjećajući se da, kako vele Francuzi, između 
žena i ljubavnika » jurer , ga n’engage a rien « (za- 
klinjanje ne obvezuje ni na što). 

Tada mi Dionizija učini ovo otkriće: 

— Poslala sam svoju sliku za neko natjecanje 
u ljepoti. 

— Uistinu? 

— Uistinu. Za veliko »Internacionalno Natje- 
canje«, što ga je raspisao pariški »Herald«. 

— A onda? 

— Onda ? . . . Dobila sam prvu nagradu. 

Toj se činjenici nisam ni najmanje začudila. Dio- 
nizijina je ljepota neosporiva; njena ljepota od- 
sijeva i začarava, ozlojeđuje sve žene, a omamljuje 
sve muškarce. Ali sam u sebi već predviđala poslje- 
dice toga njezina čina. 

Poznam baruna Lanfranchi i bojim se za Dioni- 
ziju zbog njegove srdžbe. 

— A što veli na to tvoj otac ? 

— Moj otac? Za ime božje! On ništa ne zna. 
A ni moja majka. Teško meni, da znadu! S onim 
svojim zastarjelim idejama . . . 

— A kako ćeš spriječiti, da ne doznadu? Tvoju 
će sliku donijeti sve novine. 

— Dakako da će donijeti — smijala se Dioni- 
zija, — a li ne će spomenuti moje ime. Dala sam 
neko izmišljeno ime. — I izvadivši ispod svog cr- 
venkastog šala pariški »Herald«, pruzi mi ga. 

U sredini stranice prikazan je divni Dionizijin 
lik: mala usta kao polumjesec, velike produge oči 
među zračnom pjenušavom svijedom kosom. A 
ispod slike, na moje začuđenje, čitam u velikim 
slovima : 

»Alda Colli, dobitnica Svjetskog Natjecanja u 
Ljepoti.« 

— »Alda Colli!« — uskliknem zaprepaštena. 
— Ali odakle si uzela to ime? 

— Iz jednog popisa stranaca, što sam ga našla 
u čitaonici; neki stari popis od nekoliko godina. 
Zašto me tako gledaš? 

— I to si ti učinila ! ! 


— A zašto ne bih? Moj rođak Freddy, koji piše 
romane, nalazi uvijek imena za svoja lica u popi- 
sima stranaca švicarskih hotela. 

— Ali ovdje nismo u Švicarskoj ! Mi smo u Sal- 
somaggiore. I Alda Colli postoji. Alda Colli . . . 
je ovdje. 

— Alda Colli je ovdje !? — velike se Dionizijine 
oči rastvore. — A tko je ta Alda Colli? 

— To je bonna djece markize Lovati. Ja je po- 
znajem. 

— Ti je poznaješ? 

— Vrlo dobro. Stanuje u hotelu »Central Bagni«. 

— Zaboga ! ... A je li lijepa? 

— Upravo grdoba. 

— Ah ! Jadne mene ! 

— Jadna ona, radije! Nesretna djevojka, koju 
si izvrgla općenitom ruglu i smijehu. — I bacivši 
joj u skut novinu rekoh: — Takove se stvari ne 
čine ! 

Dionizija poblijedi. — Ali ja nisam znala ... ni- 
sam promislila ... A što da sada učinim? 

Na čas sam se zamislila: 

— Moraš poći k njoj, sve joj ispričati i zamoliti 
je da ti oprosti. Po svoj prilici ona će zatražiti od 
tebe javnu izjavu u novinama . . . 

— U novinama ! Zaboga, što to govoriš ? ... Pa 
tata bi se razbolio od jada. Majku bi udarila 
kap ! . . . Ah, ne ! Ja bježim, bježim smjesta odavde. 
Kazat ću majci, da se ne osjećam dobro i da se 
želim vratiti kući. 

I Dionizija pograbi novine, torbicu, šal, kao da 
će istog časa otputovati. Zatim opet sve odloži i 
uhvati me za ruke. 

_ Pomozi mi ti! Ti, koja si tako mila i tako 
dobra ! . . . Moraš zapriječiti da djevojka to dozna. 

_ A kako bih mogla? Natjecanje ce pobuditi 
interes; sve će novine donijeti njezino ime . . . 
Dionizija učini očajnu kretnju. . . 

Pa dobro, onda pođi k njoj ti, koja je po- 
znaješ. Objasni joj, da se radi o nesporazumu o 

pogreški. I zamoli od nje oprostenje za mene. P 
laskaj joj, umiri je, udobrovolji, plati j j • • • 
pođi, pođi odmah ! 

Jednog žarkog popodneva silazila sam po cvjet- 
noj cesti, koja vodi do hotela »Central Bagni«. 

Vidjela sam markizu Lovati gdje sjedi ispod vi- 
sokih stabala u perivoju. Izgledala je uzbuđena ? 
mnogo rastvorenih i razbacanih novina ležalo je do* 
nje na zemlji; njeno troje djece vrištalo je čupajući 
se kraj njihaljke. O blagoj i skromnoj bonni Aldi 
Colli ni traga. 

Markiza mi dođe u susret i odmah mi ispripo- 
vjedi, što je ona znala o tom događaju. »Zami- 
slite ! . . . ona nerazborita, ona luda Colli, premda 
onako ružna, usudila se je da pošalje za »Natje- 
canje u Ljepoti« svoje ime uz sliku neke druge 
žene ! Jamačno se je dočepala ili je kupila sliku neke 
plesačice ili kino-glumice . . . (Markiza je tek neko- 
liko dana u Salsomaggiore i očito je, da ni po vi- 
đenju nije poznavala prekrasnu mladu groficu Lan- 
franchi.) To nije nipošto bila ona! Ona u slici 
imala je kratak nos a dugu kosu; dok je Alda imala 
dugi nos a kratku kosu. Ona na slici imala je mala 
usta a velike oči; dok je Alda imala velika usta 
a male oči. Ne, ne ! Bila je to podla prevara i 
himba. I evo dobila je prvu nagradu ! Ona nedo- 
stojna djevojka, kojoj je bio povjeren odgoj troje 
anđelića, pobjednica je u natjecanju! Sve su novine 
o njoj govorile. Koja nepodobština ! Koje izlaganje 

u javnost! Koja sablazan! . . . Razumije se, da ju 
je markiza smjesta otpustila; i istog onog jutra 
pobjednica u Svjetskom Natjecanju otputovala je 

u svoj rodni kraj. . . , , ,_. rr i:i n 

I slagala je, bezobrazno je slagala ! — tvrdila 

je markiza. — Hinila je, da ništa ne zna, kao da 
pada iz neba. Plakala je, govoreći, da mora biti 
neki nesporazumak, neka šala ! Da se to mora o - 
nositi na neku drugu Aldu Coih. Na neku drugu . . • • 
Dakako! Međutim ovdje — markiza je tukla 
jim aristokratskim noktima po novinama ovdje 
je štampano ne samo njeno ime, vec i njena dob i 
rodno mjesto : Chiusavalle Olona . . . Koji be 

brazluk ! Koje licemjerstvo ! 

U taj čas njeno najmanje dijete padne sa nji- 
haljke i markiza, nestrpljiva, potrči i dade mu zi- 
ušnicu, a zatim, da bude svima pravo, dade po jednu 

1 SailjajŠza sobom dugotrajno nesnosno kn- 

Ča ±’l P Tvome%^s ovo troje dječice; a moje 
liječenje tek započeto! Kad pomislim, da cu ih sve 
troie morati sobom voditi u blatnu kupelj .... 

Promatrajući ona tri dječja lica, zamazana ze- 
mljom i suzama, ne mogoh se sustegnuti od p 

""^Dakako 1 Izgledalo bi suvišno . . . 

Po želji Dionizije (nitko se ne može oprijeti že- 
ljama Dionizije) nekoliko dana kasnije, silazila 
sam iz vlaka u Chiusavalle Olona, noseći dva pi- 
samca — jedno s ispričavanjem, a drugo sa hilja- 
dom lira — za Aldu Colli. U malom poštanskom 
uredu raspitala sam se za njenu adresu. 

— Zar još ! — uskliknula je poštarica. — Došlo 
je više od stotine osoba da pitaju za tu gospo- 
đicu ! . . . Znajte, da ona nikoga ne prima. 

Ja sam i dalje uporno tražila njenu adresu. Tada 
mi žena, pokazujući nekog čovjeka što je izlazio 
iz ureda sa torbom punom listova, reče : 

— Pođite za onim listonošom; on upravo ide 
k njoj. 

Pođoh za starim; i uspeh se s njim uza stepenice 
skromne kućice, u kojoj je stanovala dobitnica 
»Svjetskog natjecanja u ljepoti«. 

Nakon dugog zvonjenja i kucanja otvori nam 
neka ženica plaha i oprezna — nešto manja i po- 
kunjena, ali slična svojoj kćerki Aldi. 

Dok je spremala u pregaču bezbroj pisama, koja 
joj je listonoša davao, pogleda me nepovjerljivo 
i reče: 

— Moje kćerke nema. 

Objasnila sam joj, da se poznajem s Aldom i 
da joj nosim ugodne i utješljive glasove. 

— Ah ! Poznate je? — Tada me s nekim titra- 
vim posmijehom uvede u mali skromni salon, gdje 

je za stolićem, natrpanim mnogobrojnim papirima, 
sjedila Alda i pisala. Silesija drugih pisama, otvo- 
renih i neotvorenih, gomilala se po sjedalicama i 

po podu oko nje. . 

Ugledavši me, skoči i pođe pred mene blijeda i 
zbunjena. Pričini mi se još ružnija nego obično 
s očima, crvenima od plača, i s izrazom poniženja i 
zabune. Pozdravila sam je ljubezno i predala joj 
Dionizijine poruke i pošiljku. Oči joj se napuniše 

suzama. . v 

— Primam ispričavanja, — reče, — ali dar ne. 
Nikada mi ništa ne će moći naknaditi zlo, koje mi 
je ta djevojka nanijela! — I doda jecajući: — Za- 
mislite, da sam ismjehivana i prezrena od svakoga. 
Zamislite, da se ne usuđujem ni pokazati se; m 
izaći iz kuće, jer sam izvrgnuta ruglu cijeloga 
mjesta. 

— Ne, ne! — tješila sam je. 

A njena je majka ponavljala: 

— Ne, ne, draga! . . „ 

— A pogledajte, pogledajte ova pisma! Ova 

strašna pisma ! . . . . 

Alda mi pokaže bijele hrpe razbacanih papira, 

koje su je okruživale. 

Što je sve to? — upitah začuđena. 

— Pogledajte, pogledajte samo ! _ 

Pokupila sam ih nekoliko i pročitala. Bila su 
ljubavna očitovanja i bračne ponude; bila su tra- 
ženja autografa i slika; bile su molbe da bi urekla 
sastanak sa svojim obožavateljima, intervievv novi- 
nama, poziranja slikarima. Bile su ponude anga- 
žmana od upravitelja kazališta i musik-halla. A 
razna kinematografska društva pisala su po pri- 
lici ovako: 

. . . »Ne bi li se božanstvena dobitnica »Svjetskog 
Natjecanja u Ljepoti«, Anadiomanska Venera iz 
Chiusavalle Olona, udostojala da prihvati ulogu 
protagoniskinje u veličanstvenoj filmskoj drami, 
sastavljenoj naročito za nju?« Postavi li ona sama 
svoje uvjete, bit će istog časa primljeni ! . . . I tako 
dalje. 

— A što činite sa svim ovim pismima? — upitah. 

Majka mi klimajući žalosno glavom, odgovori 
mjesto nje: 

— Alda provodi svoje dane i noći odgovarajući 
svakome negativno, — i uzdahne. 

Zatim je ta dobra ženica, koja je morala u grad 
da održi lekcije klavira, stavila na glavu svoj zgu- 
žvani šešir i preko ramena crni šal, te izašla. 

Možda ju je vrtoglavica obuzimala, kad je 
idući po ulici razmišljala o fantastičnim ponudama, 
koje su se nudile njenoj kćeri, a ova je trošila dane 
i noći odbijajući ih — — — — — — — 


Došao je čas da se vratim na stanicu i ostavim 
Aldu, pošto sam je zagrlila. 

Silazeći niza stepenice, susretoh se s nekim viso- 
kim elegantnim gospodinom, koji je odvažnim ko- 
rakom uzlazio. Vidjeh ga da se je zaustavio pred 
Aldinim vratima i da je debelim prstom pritisnuo 
na dugme zvonca. 

Brzo sidoh; i tek kasnije doznah, što se je do- 
godilo. 

„ Onaj je gospodin bio Mr. William Donoghue 
Kay iz Chicaga, koga su nazivali »the Film-King«. 
Dolazio je direktno iz Pariza u pratnji svoga taj- 
nika, da intervjuiše i angažira dobitnicu »Svjetskog 
Natjecanja u Ljepoti«, djevojku, smatranu naj- 
ljepšom između šest hiljada natjecateljica. 

Tek što je sišao s vlaka, raspitao se za adresu 
Alde Colli; i ostavivši svoga tajnika u kolodvor- 
skoj kavani da pričeka, posao je sam da pronađe 
buduću kino-zvijezdu. 

Dugo vremena nije nitko otvarao vrata »Kralju 
Filma« ; ali on, poznajući ljudsku psihu, a naročito 
žensku, nije gubio nadu; dalje je pritiskivao pr- 
stom dugme električnog zvonca, znajući vrlo do- 
bro, da ima malo žena, koje na mnogo puta po- 
navljani zov zvonca ne bi napokon otvorile. 

I zaista, nakon dužeg vremena, vrata se otvo- 
riše : i Mr. Kay ugleda pred sobom mršavu i pre- 
strašenu osobu, koja ga je gledala uplakanim očima. 

— Stanuje li tu Miss Alđa Colli? — upita Mr. 
Kay sa izrazito amerikanskim naglaskom. 

Sablasna spodoba ostade neko vrijeme nepomična 
gledajući ga razrogačenim očima. Film-King je po- 
mislio, da je gluha ili slaboumna, te je ponovio glas- 
nije : 

— Stanuje li tu Miss Alda Colli? 

Sablast odgovori tihim glasom: 

— Ne. 

— Ali, zaboga! Dobitnica »Natjecanja u Lje- 
poti« ne stanuje ovdje? 

Nakon ponovne šutnje, sablast odgovori: 

— Da. 

Kralj Filma nije bio strpljiv po prirodi. 

— Dakle: da? ili ne? — I ogledavajući se uo- 
kolo: — S kime se ovdje može govoriti? 

Nevoljnica odgovori: 

— Ni s kim. 

Tada Mr. Kay izvadi iz džepa sat; bila su tri 
sata popodne. Svojim debelim prstom pokaže na 
šest sati i reče zvučnim glasom: 


— Povratit ću se u šest sati. Jeste li me razu- 
mjeli? U šest ću se povratiti. 

I doda gotovo režući : 

— Ako se ovdje nađe Miss Colli, dobro će proći. 

Da li je to bilo obećanje ili prijetnja? Alda 
osjeti, da će se onesvijestiti. 

A Film-King je pošao do kolodvorske kavane, 
gdje je popio dva konjaka i četiri čaše ledene vode, 
dok je diktirao svome tajniku članak za »Chicago 
Tribune« s ovim sadržajem: 

— Naslov: »Najljepša djevojka na svijetu otkri- 
vena od!Williama Kay u Italiji«. Podnaslov: »An- 
gažirana od Kralja Filma za 500.000 dolara«. 

— By Jingo ! — usudi se primijetiti tajnik, — ne 
će biti previše 500.000 dolara. 

— Pročitaj : dvije hiljade, — reče kralj Filma 
namignuvši. I nastavi s diktiranjem: 

— »Iz najveće bijede do najsjajnije . . .« 

— Dakle je ugovor već potpisan? — prekine ga 
opet tajnik. 

— Ni govora o tome ! — reče Mr. Kay pripa- 
ljujući svoj Henry Clay. — Nisam ni vidio dje- 
vojku. A zar se je ikada desilo, da Williamu Do- 
noghue Kay-u nije uspjelo postignuti što je htio? 
Tek što zaželim jednu stvar, već je osjećam u 
džepu, — zaključi Kralj Filma. 

Ja sam, sjedeći u kolodvorskoj kavani i očekujući 
vlak za Milan, prisustvovala tom razgovoru s ve- 
likim zanimanjem, pošto dobro razumijem en- 
gleski . . . 

Ali je, nažalost, u taj čas upravo stigao moj 
vlak. 

IV 

Svršetak pripovijesti saznala sam tek nekoliko 
mjeseci kasnije i to od samoga Mr. Kay-a, od 
Aide ... i od Madame Angele. 

»Madame Angele, Modes et Chapeaux« bila je 
najmjerodavnija u eleganciji Chiusavalle Olona. U 
svojoj mladosti putovala je po svijetu kao dama za 
društvo neke slavne umjetnice; bila je to žena sa 
mnogo poduzetnog duha i dosjetljivosti. 

Dakle, kad se Madame Angele namjerila toga 
dana na Aldinu majku, koja se je vraćala kući na- 
kon obavljenih lekcija u klaviru, uzela ju je ispod 
ruke i dopratila kući. 

Zatekle su Aldu veoma uzbuđenu zbog posjeta 
Film-Kinga. 

— A kad se on povrati u šest sati, ne znam, što 
ću učiniti? Bože moj, što ću učiniti? — jadikovala 
je sirota Alda. 

— Naprosto, ne ćemo otvoriti vrata, — izjavi 
majka. 

— Mes pauvres cheries! — dometne Madame 
Angele, — ako je taj čovjek Amerikanac, ne će 
tako lako otići. On je kadar prosjediti cijelu noć na 
stepenicama. — Zatim, pogledavši na sat, reče: 

— Tek su četiri. Imamo, dakle, dva sata vremena. 
Ne klonite duhom! I prepustite stvar meni. 



Izađe užurbana. Malo zatim povrati se s nekim 
dječakom, koji je nosio jednu košaru i kutiju od 
kartona. 

Tada se Madame Angele dade na posao. 

Ispere mlakom vodom ražarene Aldine jagodice; 
postavi joj na oči, crvene od plača, mekane krpe, 
umočene u mlijeko ; pospe joj lice ružičnim Rachel- 
praškom, namaže joj crvenilom samo sredinu usa- 
na, da bi joj usta izgledala manja, a dva crna po- 
teza potegne na krajeve očiju, da bi ih povećala. 
Zatim joj zarudi rijetku svijetlu kosu, da joj stoji 
živa i lagana poput pjene oko sitnog lica; i nepra- 
vilnosti crta su se gubile, zaokružene tom plavom 
aureolom. 

Sa posudicom crvenila u jednoj ruci, a sa crnom 
bojom u drugoj, Madame Angele uzmakne za je- 
dan korak, da promotri svoje djelo, kao što slikar 
prosuđuje dojmove svoje slike. 

— Qa y est! — usklikne. Zatim uzdahne. — Da- 
kako, ovdje uspjeh ne može pofaliti; radi se o mla- 
dosti. A s mladošću sve uspjeva. 

Izvadi iz kutije odijelo svoje kćerke, od žutog 
krepa, čarape šampanjske boje i zlatne cipelice. Za- 
tim šareni španjolski šal, pozajmljen od načelnikove 
žene . . . Preobraženje Aldino bilo je upotpunjeno 
velikim šeširom od crnog baršuna sa širokim obo- 
dom, koji joj Madame Angele nabije sve do obrva. 

r — Mais ć est parfait! — usklikne Madame An- 
gele ushićena. — Ne raspoznaje se više, kakvo ti 
je lice. Sasvim si moderna ! 

I potrči u drugu sobu, da napravi na brzu ruku 
zaslonce od ružičasta papira oko električnih žaru- 
lja maloga salona. 

Izbijalo je šest sati; i u isti čas zatitra naglo 
zvonce. 

Alda počne drhtati. . . , , . 

— Počekaj ovdje, — šapne joj Madame An- 
gele gurnuvši je u spavaću sobu. — Budi hrabra 
i misli, da si doista dobila prvu nagradu u natje- 
canju za ljepotu! .... r , 

Čudna stvar, ali je ta pomisao doista Aldi ulila 

nešto smjelosti u srce. „ 

Dotle je majka uvela u mali salon Mr. Kay-a i 
njegova tajnika; dva su čovjeka sjela i šutljivo u 
sugestivnoj ružičastoj polutami čekala. „ 

Napokon se vrata otvoriše i na ulazu se pojavi 
Aldin lik, živahan i čudnovat pod velikim crnim 
šeširom. Da se njena mladost što. bolje istakne, 
dvije su se stare žene postavile uz nju. , _ 

Da li je bila lijepa ili nije, nemoguće je^ reci. 
Uostalom, — pomislio je Kralj Filma — sto je 
kome stalo? Ona je dobitnica Svjetskog Natjecanja 
u Ljepoti. A za njega i za publiku važilo je je- 
dino to. , . . v 

— Gospođice, — započne on poklonivši se, — 

dolazim da vam ponudim u ime »American tilm 

Company.« ugovor ... , , 

— Hvala. Ne prihvaćam ga! — prekine odmah 

Alda svojim slabim, malo reskim glasićem. 

Ne prihvaćate ga? Zar ga doista ne prihva- 

ćate ? . v 

U očima Film-Kinga poraslo je odmah poštova- 
nje prama Miss Colli. — Ali, oprostite, vi. i ne 
znate, o čemu se radi. — I stade prikazivati važ- 
nost svoga društva, golemost njegova produciranja 

i moć njegove reklame. . 

— Zaludu je ! Ne prihvaćam, — ponovi Alda. 

William Donoghue Kay nadoda u svojoj glavr 
deset po sto na svotu, koju je bio odlučio da joj 
ponudi; i pojača svoja uvjerljiva nagovaranja. Ali. 
Alda, koja se je počela osjećati malo slobodnijom, 
odmahujući glavom pod velikim šeširom, ponavljala, 
je tvrdokorno. 

— Ne prihvaćam ! 

Tada kralj filmova ustane; bio je vrlo visok ii 
veličanstven u svojoj pojavi : 

— Da li ste vi, gospođice, svijesni o tome da 
odbijate svotu od šest brojaka? 

Svotu od šest brojaka ! . . . Majka i madame 
Angele se pogledaše. Zatim pogledaše Aldu. 

Svotu od šest brojaka !.. . One brzo u glavi 
stanu računati ; pa to je značilo ništa manje od sto 
hiljada lira ! . . . Madame Angele se tržne. Majka 
teško uzdahne. 

Ali je Alda, previjajući se u svom bogatom i ša- 
renom šalu, ponavljala tvrdokorno: 

— Ne prihvaćam. Ne! Ne prihvaćam. 

U tom času sunu Williamu Kay-u strašna sum- 
nja. Da se nije možda Alda već nagodila sa Boston 
Cinematograph Company? Onom prokletom supar- 
nicom? Trebalo ju je oteti od njih i osigurati je pod 
svaku cijenu. 

— Dakle, gospođice, da zaključimo ! — Ameri- 
kanac izvadi iz džepa već štampan i biljegovan ugo- 
vor, u kojemu je trebalo samo da se bijeli prazni 
prostor ispuni potpisom. — Ja vam nuđam ugovor 
za sto hiljada dolara; deset hiljada isplativo od- 
mah. Hoćete li ga potpisati ili ne ćete? 

Alda ga je potpisala. A potpisao ga je i William 
Donoghue Kay. Potpisala ga je majka kao jamac, a 
potpisali su ga još Madame Angele i tajnik kao- 

svjedoci. Bilo je isplaćeno deset hiljada dolara; i 
sve je bilo u redu. 

Silazeći niza stepenice iza Mr. Kay-a, tajnik pri- 
mijeti : 

— Čudnovato ! Meni se ona ne čini ni najmanje 
lijepom. 

— Ni meni, — reče Mr. Kay. — Ali što to 
smeta? Pobijedila je na »Svjetskom Natjecanju u 
Ljepoti«. 



V 


Tri dana kasnije, u Parizu, primio je Mr. Kay 
preporučeni omot, u kojemu je Alda vraćala ugo- 
vor i cheque od deset hiljada dolara, s iskrenim pri- 
znanjem o cijelom događaju. 

Mr. Kay je ostao časkom zapanjen i zbunjen.. 
Zatim se udari po čelu i kao munja sune mu na- 
dahnuće. Uzme pismo i ponese ga u ured, gdje su 
njegovi činovnici razbijali glavu tražeći zapletaj za. 
kino-dramu, u kojoj bi imala brilirati nova zvijezda.. 

— Stop ! — zapovjedi on. — Zapletaj je tu. 

Baci na stol pismo. 

— Udesite ga za scenu. I preporučujem vam, da. 
budete brzi ! Grande vitesse! Double-quick! 

Zatim žurno izađe da brzojavi u Chiusavalle- 
Olona : 

»Ne prihvaćam otkaz. Pokusi će se početi u po-- 
nedjeljak.« 

Bila sam sinoć u kinu s Aldom i njenom majkom 
da gledamo novi film: »Natjecanje u Ljepoti«., 
Uspjeh je bio golem. Alda je izgledala divna i za-. 
vodljiva u svojoj apartnosti. 

Samo se u jednoj točki kinematografska radnja 
odalečuje od realnosti : na platnu se dobitnica na-~ 
tjecanja udaje za australskog miljardera, dok Alda_ 
naprotiv . . . 

Ali tiho! Stvar nije još službeno objavljena. 

GDJE JE ŠTO 

Strana 

Naja Tripudians 3 

Kako da si nađem muža 15 1 

Pouka o sreći 1 73 

Natjecanje u ljepoti 187 

najnovije izdanje „Zabavne Biblioteke" 

Izbor najboljih pripovijedaka svjetske književnosti. 


587. »PROTJERIVAČI ĐAVOLA«. Iz velikoga broja vjer- 
skih sekti, koje nalaze plodno tlo u Sjedinjenim Državama sjeverne 
Amerike, odabrao je njemački pripovjedač Hans Heinz Ewers 
jednu, koja je, pod imenom »Protjerivača đavola« (Die Teufels- 
jager), pokušala da uhvati korijen u jednom zabitnom seocu južnoga, 
Tirola. I napisao je o tome veliki roman od 344 strane. Pietro Nosclere,, 
talijanski iseljenik, povratio se iz Pensilvanije, pa među svojim su- 
mještanima počeo osnivati crkvenu općinu po američkom uzoru, pro- 
povijedajući suzbijanje đavola, vršenje pokore i »sticanje posveći- 
vanja već ovdje na zemlji«. Pošto se među narodom našao i jedan 
hipnotizer, koji je još pojačao lakovjernost seoske gomile, došlo je 
do mahnitih ekstaza i kolektivnog ludila, u kojemu su se izvršavale 
nečuvene grozote. Propovjednik Pietro proglasio se svetim Ilijom, a 
priprosta krčmarova kći svetom Terezijom, koja se dala i propeti 
od fanatizirane svjetine. Roman je ovaj, uz potresnu svoju sadržinu, 
ispunjen dubokim filozofskim, psihološkim i psihiatričkim razma- 
tranjima, koja su pjesnički zaokružena u jednu cjelinu, dajući djelu 
obilježje jedne od najznačajnijih knjiga modernog demonizma. 
Din 55, a u pretplati Din 40. 



U mjesecu kolovozu izaći će od ruskog pripovjedača 
Mihaila ŠOLOHOVA prvi svezak čuvenog romana 

